
PREFAŢĂ 


La 5 iunie 1967, diplomaţia Marilor Puteri şi a 
organizaţiilor internaţionale nu mai poate opri declanşarea 
unui conflict militar în Orientul Mijlociu. Israelul înfruntă 
Egiptul, Iordania şi Siria într-un război-fulger care se 
încheie şase zile mai târziu, pe 10 iunie, sub presiunea 
aceleiaşi diplomaţii internaţionale, dar şi ca urmare a unei 
zdrobitoare victorii israeliene. Cele două părţi, care se 
acuză reciproc de agresiune şi revendică dreptul la 
legitimă apărare, rămân şi după acea dată în aceeaşi stare 
de război virtual în care se aflau înainte de izbucnirea 
ostilităţilor. Raportul de forţe dintre ele este însă total 


schimbat dupa anexarea unor teritorii de patru ori mai 
intinse decat suprafata initiata a statului lor si dupa 
distrugerea temutei armate egiptene, israelienii se vad in 
postura neprevazuta de cea mai mare putere a regiunii. 
Aceasta modificare profunda a ecuatiei politice a zonei, ale 
cărei consecințe se resimt si în prezent conferă 
momentului Junie 1967 calitatea de cel mai important 
eveniment din dramatica istorie a relaţiilor dintre statul 
evreu şi lumea arabă. Analizându-l în raport cu 
antecedentele şi cu consecinţele sale, cartea lui Pierre 
Hazan ne oferă astfel o succintă introducere în universul 
celui mai mediatizat focar de conflict al lumii postbelice. 

Diferendul israeliano-arab constituie obiect de studiu 
pentru multe discipline şi poligon de încercare pentru 
numeroase teorii. Subiect de referinţă pentru studioşii 
dreptului internaţional, el nu a putut fi ocolit de sovietologi 
şi de istoricii Războiului Rece, face parte dintre 
preocupările orientalistilor si le provoacă dileme 
deopotrivă teoreticienilor multiculturalismului şi profeților 
globalizării. Loc de întâlnire dintre tradiţii milenare şi 
ideologii moderne, dintre relicve sacre şi tehnologii 
sofisticate, el încorporează în textura sa fanatismul religios 
şi artificiul politic, abjectia crimei teroriste şi măreţia 
abnegatiei civice. A devenit atât de obişnuit să stim ca 
zgomotul unei pietre aruncate în Oraşul Sfânt se aude la 
Pekin şi la Londra, pune în mişcare complicate maşinării 
guvernamentale şi mediatice la Washington şi la Moscova 
şi provoacă măcar o încordare a atenţiei la Bucureşti sau 
la Atena, încât aproape că nu mai sesizăm paradoxurile 
acestei confruntări ale cărei mize, de proporţii mondiale, 
se află într-o contradicţie atât de flagrantă cu dimensiunea 
redusă a aridelor pământuri din jurul Mării Moarte, 
disputate cu îndârjire de cele două tabere. 

Dacă paradoxul conflictului a rămas constant, este 
greşit să credem că şi conţinutul său s-a păstrat 
neschimbat de la crearea statului Israel în 1947 şi până 
astăzi. La începuturi, el a dat glas indignării lumii arabe 
fata de o acţiune denuntata ca nimic altceva decât un nou 


episod al  colonialismului occidental. Implantarea 
colonistilor evrei in Palestina, sub protectia marilor puteri 
occidentale, a fost respinsă de liderii arabi ca o expresie a 
arogantei imperialiste. Evreii colonizați şi palestinienii 
dezradacinati figurau nu ca actori principali ai conflictului, 
ci ca simboluri a doua universuri ce se excludeau reciproc. 
Israelianul era perceput ca o încarnare a răului în calitatea 
sa de slujitor umil al marilor săi protectori europeni, pe 
care conştiinţa încărcată a pogromurilor medievale şi a 
Holocaustului îi făcea să sprijine soluţia sionistă. lar 
palestinianul era văzut ca ultima victimă a expansiunii 
occidentale, obiect al solicitudinii statelor arabe vecine. 
Ulterior, Orientul Mijlociu a devenit un front de luptă al 
Uniunii Sovietice, în încercarea sa de încercuire a 
Occidentului prin implantarea unor regimuri politice de 
inspiraţie marxist-revolutionara in diverse regiuni ale 
lumii. Sciziunea dintre lumea arabă şi inamicul sionist este 
agravată astfel de cea dintre Est şi Vest, care aduce după 
sine la rândul său sciziuni în interiorul blocului islamic, 
unde statele ce adoptă sloganuri revoluţionare se opun 
celor ce rămân credincioase instituţiilor tradiţionale. În 
continuare, Israelul este invocat de arabi cu dispreţ, ca o 
marionetă a Marilor Puteri. lar palestinienii continua să 
existe ca factor politic nu prin vocea lor proprie, ci prin 
cea a diverselor republici şi monarhii arabe ce se erijează 
în apărători al lor. Cât despre autoperceptia israelienilor şi 
a palestinienilor, ea se conformează în bună măsură 
reprezentărilor pe care ceilalţi le au despre ei. Cei dintâi 
trăiesc sub amintirea vechilor persecuții şi se simt ca o 
mică națiune înconjurată de inamici cu o torta 
copleşitoare. Iar cei din urmă sunt nesiguri în ceea ce 
priveşte identitatea lor, şi incapabili să se individualizeze 
ca un actor politic independent. 

Iunie 1967 bulversează nu numai datele concrete ale 
situaţiei politice, dar şi proiecţiile sale ideologice. 
Confruntată cu ridicolul înfrângerii, lumea arabă este 
nevoită sa accepte existenţa unui inamic israelian 
redutabil prin el însuşi, şi nu datorită portavioanelor 


occidentale din Mediterana. Coplesit de povara victoriei, 
Israelul este nevoit sa accepte responsabilitatile inerente 
puterii. El trebuie să-şi construiască o noua imagine de 
sine, care să corespundă noii sale poziţii de principală 
putere militară a zonei. Mitul cetăţii asediate trebuie să fie 
re-elaborat în conformitate cu cerința de a justifica 
ideologic menţinerea teritoriilor ocupate. Iar autoimaginea 
veşnicului oprimat trebuie să fie amendată, pentru a 
contracara acuzaţiile referitoare la opresiunea populaţiei 
arabe din interiorul graniţelor. 

Pierre Hazan consideră însă ca noua constelație 
politică şi ideologică se întregeşte abia odată cu izbucnirea 
intifadei, în 1987. Revolta tinerilor şi adolescenților, 
născuţi dupa 1967, semnalează iruptia in viata politica a 
unui popor al carui nume a fost de prea multe ori folosit ca 
un instrument, inainte ca el sa existe cu adevarat, si a 
carui existenta se manifesta astazi in alt fel decat au 
prevăzut vreodată apărătorii săi oficiali. Învingătorii si 
învinşii de la 1967 înţeleg astăzi că moştenirea acelui an 
nu se mai traduce în ambiția de a păstra ceva câştigat sau 
a recăpăta ceva pierdut: modelată din cuvintele războiului 
ideologic înainte de a se întrupa în tinerii care aruncă 
pietre, națiunea palestiniana este acum o realitate. 
Născută din războaiele altora, ea reclamă acum o pace în 
beneficiul său. 


Victor Rizescu 


FATALITATEA CONCURSULUI DE ÎMPREJURĂRI 

O victorie compromisă 

Războiul din iunie 1967, în care se confrunta Israelul 
cu Egiptul, Iordania şi Siria, cade ca un trăsnet în istoria 
tumultuoasa a Orientului Mijlociu: într-un interval de 
numai şase zile, într-o atmosferă incendiară, uneori de 
isterie, centrul de greutate din această regiune se 
răstoarnă. Planeta este la un pas de un conflict nuclear, în 
vreme ce Israelul îşi anexează Ierusalimul, îşi măreşte de 
patru ori teritoriul şi se erijează în putere regională. Gamal 


Abdel Nasser, pana mai ieri lider al lumii arabe, iese 
zdrobit din aceasta infrangere. Trei sute de mii de 
palestinieni iau drumul exilului. Exista persoane care 
inclina sa interpreteze aceasta cascada de evenimente ca 
fiind voinţa Domnului, care i-a binecuvântat pe unii şi i-a 
părăsit pe ceilalţi. 

Atât din punct de vedere al istoriei relaţiilor 
internationale cât şi al mentalităților, acest razboi-fulger a 
provocat un veritabil cutremur ale cărui unde de şoc 
modifică însăşi esenţa conflictului. Conflictul retrasează 
frontierele în Orientul Mijlociu, plasează problema 
palestiniană în centrul diferendului arabo-israelian, 
redefineşte jocul alianțelor cu Marile Puteri, suscită 
naționalismul israelian si palestinian, destabilizeaza atât 
învingători cât şi învinşi, şi atrage, printr-o reacţie in lant, 
întâi Iordania, apoi şi Libanul în războiul civil. Efectul 
asupra mentalităților nu este mai prejos: niciodată şi, fara 
îndoială, nicicând mai mult, rezerva de simpatie acumulată 
de către statul evreu n-a fost atât de mare. 

Însă, cum David îl doborâse pe Goliatul arab, opinia 
publică occidentală ii întoarce spatele, treptat, 
învingătorului, pentru a face din palestinian o victimă, 
jefuită de drepturile sale naţionale. În Israel, victoria 
răsunătoare care permite anexarea Ierusalimului deschide 
o nouă eră în istoria frământată a acestei ţări. Dincolo de 
consideratiunile tradiţionale de apărare, unirea dintre 
nationalism şi teologie justifică o nouă abordare a spaţiului 
israelian, a unui Israel mai mare, mai puternic, care va fi 
un demn urmas al poporului evreu din Biblie. Cat despre 
tarile arabe, umilinta infrangerii discrediteaza guvernele si 
da nastere unei intoarceri la valorile islamice. 

Aceasta criza politica se transforma, incetul cu 
incetul, intr-un fatal concurs de imprejurari, care 
fascineaza. Dupa cel de Al Doilea Razboi Mondial, 
niciodata pulsul opiniei publice n-a crescut atat de mult 
pentru o criza regionala. Este adevarat ca aici se regaseste 
toata recuzita dramaturgiei: conflictul arabo-israelian a 
indarjit unele impotriva altora popoare cu destine tragice, 


marcate fie de barbaria nazista, fie de colonialism, o 
regiune strategica pe care si-o disputa inversunat Marile 
Puteri, un secretar general al Natiunilor Unite extrem de 
incapabil, totul pe fundalul unei tensiuni adeseori 
paroxistice, în care nu se hotărăşte doar existenţa statului 
Israel, dar chiar şi aceea a întregii omeniri. Concursul de 
împrejurări, care începe să se contureze la jumătatea lunii 
mai 1967, devine şi mai dramatic prin jocul alianțelor 
complicate, prin resuscitări neaşteptate, prin intervenţia 
nenumaratilor actori şi printr-un deznodământ absolut 
spectaculos. 


Răscruce strategică, bogat în petrol, Orientul 
Mijlociu este o placă tectonică sensibilă a relaţiilor 
internaţionale. Criza din 1967 arată că această regiune a 
devenit nodul crucial pentru trei fronturi de rivalitate: 

Orientul Mijlociu rămâne unul din locurile esenţiale 
de confruntare între Est şi Vest mulţumită crizei din Suez, 
din 1956, Uniunea Sovietică a pătruns în ceea ce 
reprezenta, până atunci, terenul de vânătoare bine păzit al 
puterilor occidentale. Sovieticii au finanţat construcţia 
barajului de la Assuan şi a echipat armata egipteană din 
cap până-n picioare. Cairo n-a însemnat decât prima 
victorie a diplomaţiei Moscovei în Orientul Mijlociu. În 
continuare, este rândul regimului din Damasc, urmat de 
Irakul „democratic” si de Yemenul „progresist” să se 
apropie de URSS. Hruşciov, apoi tandemul Brejnev- 
Kosighin au privit cu satisfacţie, „sensul istoriei” înaintând 
inexorabil în direcţia Uniunii Sovietice. Acest climat de 
optimism, întreţinut de consolidarea constantă a poziţiilor 
URSS în regiune, a marcat percepţia Kremlinului în timpul 
clipelor fierbinţi din mai şi iunie 1967. În mod simetric, 
puterile occidentale s-au dispus în ofensivă: de la bătălia 
din Suez, drapelul Union Jack nu mai flutura decât în 
vestul canalului egiptean, iar Franţa nu isprăvise încă să-şi 
vindece rănile în urma războiului din Algeria. Cât despre 
diplomaţia americană, atenţia acesteia era focalizată 
asupra războiului din Vietnam, unde Kennedy, apoi 


Johnson, trimisesera un contingent militar al carui efectiv 
nu inceta sa creasca. Intre patru si cinci mii de boys erau 
infundati pana la gat in mlastina vietnameza, la vremea 
cand izbucneste conflictul de la jumatatea lunii mai 1967, 
in Orientul Mijlociu. 

Decolonizarea, apoi initierea destinderii relatiilor 
dintre Statele Unite si Uniunea Sovietica au propulsat 
forte noi pe esichierul international. Simple mize ale luptei 
dintre aceste doua tabere, noile state au devenit, incet- 
incet, personaje active in politica internationala. Aceasta 
autonomie a actorilor locali s-a soldat, in lumea araba, cu o 
profundă instabilitate. Războiul din Yemen a opus 
regimurile  „progresiste” si „puterile conservatoare”; 
loviturile de stat s-au succedat una după alta în Siria şi în 
Irak, în timp ce guverne destul de fragile dirijau destinele 
Iordaniei şi ale Libanului. Pe acest fundal politic tulbure se 
grefează evenimentele din mai şi iunie 1967. 


Ne-a mai rămas să descriem dimensiunea centrală a 
acestui război: conflictul arabo-israelian. De la înfiinţarea 
sa, din 1948, lumea arabă n-a recunoscut niciodată statul 
Israel. Înainte de războiul din iunie, un milion trei sute de 
mii de palestinieni, trăind în lagărele de refugiaţi, îşi 
revendicau zadarnic dreptul la autodeterminare. Pentru ei, 
ca şi pentru guvernele arabe, soluţia conflictului 
presupunea anihilarea statului evreu. 

Situate în punctul de confluență a acestor trei 
fronturi - rivalitatile Est-Vest, conflictele interne arabe si 
confruntarea arabo-israeliană - efectele Războiului de 
Şase Zile obligă la reconsiderarea totală a datelor 
strategice si politice din Orientul Mijlociu. Această 
schimbare de perspectivă este descrisă în paginile care 
urmează. Delimitată, pe de-o parte de criza politică 
declanşată odată cu telegrama sovietică de la 12 mai şi, pe 
de altă parte de Rezoluţia 242 a Naţiunilor Unite, de la 22 
noiembrie 1967, cea de-a treia rundă a confruntării armate 
între Israel şi vecinii săi este. până la ultimul episod, 
plasată sub semnul paradoxului: un război pe care nici 


protagonistii, nici Marile Puteri nu-i doresc cu adevarat, un 
război care n-ar fi trebuit niciodată sa izbucnească, 
bulversează într-un mod neprevăzut raportul de forţe din 
Orientul Mijlociu. Dar, această victorie fulgerătoare a 
israelienilor, care le dă iluzia securităţii, avea să se 
întoarcă, puţin câte puţin, împotriva lor. Astfel, de două 
ori, istoria le-a înşelat aşteptările. 


Premisele crizei politice 

În Ianuarie 1967, nimic nu dădea de bănuit că un 
război care avea să cuprindă întregul Orient Mijlociu 
stătea gata să izbucnească. Desigur, spiritele erau pe cale 
să se incinga, dar Gamal Abdel Nasser, puternică 
personalitate în zonă, se ferise, până atunci, de orice 
acţiune hazardata fata de Israel. In ciuda unei retorici 
violente, el ducea o politica de relativa moderatie. 
Armatele arabe, credea el, nu erau inca pregatite sa 
infrunte inamicul sionist. Cu prudenta, din 1957, se 
adapostea in spatele barierei formate de cele 3400 de 
Casti Albastre ale Natiunilor Unite, care separau fortele 
israeliene de trupele egiptene. Cu toate acestea, Nasser, in 
zilele fierbinti ale lunii mai 1967, isi abandoneaza politica 
tradiţională. Din apărător de statu-quo, Nasser se 
transformă, în decurs de numai câteva zile, în fitilul aprins 
al butoiului cu pulbere. El devine vioara întâi în suita 
evenimentelor inexorabile care urmează. De ce se lasă 
antrenat pe calea înflăcărării şi a demagogiei? Desigur, 
trebuie să pătrundem în psihologia liderului egiptean. 
Steaua sa începuse să pălească, politica sa de prudenţă 
era privită cu ochi răi de către conducătorii din Damasc, 
care ar fi vrut să supraliciteze în conflictul cu Israelul. 
Fedainii!, care reprezentau „cauza sfântă a lumii arabe”, 
loveau statul evreu, în zeci de reprize, pornind din 
Iordania, Liban şi Siria. Însă, în Egipt Nasser ii tine în frâu, 
iar, câteodată, chiar îi bagă la închisoare pe cei mai activi. 

Se declanşează ciclul acţiunilor de comando, urmate 
de represaliile israeliene. La 13 noiembrie 1966, ca ripostă 


1 Fedain, partizan palestinian, care duce o acţiune de gherilă. (N. tr.) 


la o serie de raiduri palestiniene, pornite de pe teritoriul 
iordanian, israelienii lansează una dintre cele mai 
importante operaţiuni militare întreprinse vreodată de ei 
pe teritoriul inamic Tinta este aşezarea Samoa, din 
Iordania, baza gherilelor palestiniene. Inaltul 
Comandament israelian nu face economie de mijloace: 
aviaţie, artilerie si infanterie participa la aceasta 
operatiune combinata. Zeci de case sunt distruse, iar 
fortele din Legiunea araba, venite in ajutor, sunt nimicite. 
Regele Hussein acuză Cairo de a-şi fi jucat cartea 
palestiniană în dauna sa, în vreme ce egiptenii se feresc cu 
străşnicie de a lăsa vreo cât de mică iniţiativa fedainilor pe 
teritoriul lor, preferând să se ascundă cu laşitate în spatele 
trupelor ONU. Tonul dintre cele două capitale arabe e mai 
curând de invectivă. 

La graniţa siriană, tensiunea creşte continuu. De pe 
înălțimile Platoului Golan, artileria siriană bombardează 
intens kibbutZ-urile din vale, iar operaţiunile de sabotaj 
continua. La 7 aprilie 1967, aviația israeliană atacă forţele 
de pe Golan. MIG-urile siriene intervin. Deznodământul 
luptei înseamnă o usturătoare înfrângere pentru Damasc: 
şase dintre aparatele sale sunt doborâte în raidul israelian. 
Preşedintele Atassi cheamă Egiptul să-şi îndeplinească 
datoria de solidaritate, stipulată în tratatul dintre cele 
două ţări, de întrajutorare în caz de agresiune. Însă, 
conducătorul egiptean se mulţumeşte cu proteste verbale. 
Nasser, cel care predică revoluţia în lumea arabă, cel pe 
care regimurile conservatoare îl consideră piromanul 
Orientului Mijlociu şi de care se tem ca de ciumă, cel care 
prin puterea cuvântului său este capabil să suscite 
entuziasmul şi bucuria frenetică populară pretutindeni pe 
unde ajunge propaganda sa, devine un tigru de hârtie. 
Siria revoluţionară îşi bate joc de prea-timoratul lider 
egiptean. 

Chiar şi modestul Regat Haşemit îl sfidează pe 
marele Nasser, care predică revolta în afara graniţelor şi 
închide pe militanţii palestinieni la el acasă. 


2 Kibbutz, ferma israeliană. (n. tr.) 


Nasser pierde teren: steaua lui, care stralucea pe 
firmamentul panarabic, este periculos de aproape de a se 
stinge cu totul. Si-a aruncat armata in dezastruoasa 
afacere yemenita, iar sirienii si iordanienii isi bat joc pe 
tata de lipsa sa de atitudine fata de Israel. Insetat dupa o 
mezalianta revigoratoare, Gamal Abdel Nasser face sa 
crească vertiginos licitația. El adoptă o poziţie 
necruțătoare fata de statul evreu. Drama sa este aceea de 
a se fi lăsat prins în capcana propriei retorici. Începe, 
astfel, o cursă nebunească. 


Concursul de împrejurări 

Trei săptămâni de criză politica internaţională 
precedă naşterea conflictului în urma căruia statul Israel, 
ameninţat de-a fi şters de pe hartă, devine puterea 
dominantă în Orientul Mijlociu. Totul începe la 12 mai. O 
depeşă a agenţiei de presă UPI arată că după o înaltă 
sursă israeliană, „statul evreu se pregăteşte de o acţiune 
militară restrânsă împotriva armatei din Damasc, dacă 
teroriştii sirieni vor continua raidurile de sabotaj in Israel”. 
Chiar în aceeaşi zi, mai multe capitale arabe primesc o 
telegramă de la Moscova prin care li se atestă 
concentrarea de trupe israeliene la graniţa de nord, în 
vederea unui atac-surpriză împotriva Siriei*. Neintarziat, 
preşedintele sirian cere egiptenilor să dea curs pactului de 
apărare mutuală încheiat între ei. 

În pofida raporturilor încordate cu Damascul, Gamal 
Abdel Nasser nu stă pe gânduri: îşi mobilizează trupele. 
Ratiunile sale oficiale sunt de ordin ideologic - guvernul 
din Damasc precum şi cel din Cairo aparţin, amândouă, 
taberei revoluţionare expuse ostilităţii forţelor sioniste, 
regimurilor reacționare arabe şi imperialismului american. 
Din solidaritate socialistă, se avântă, aşadar, în ajutorul 
aliatului său, preşedintele Atassi, aşa cum o va declara mai 
târziu (la 23 iulie 1967, cu ocazia discursului de 
independenţă): 

„Ştim cu toţii că această criză a început odată cu 

ambitia israeliana de a invada Siria. Era limpede pentru 
noi ca in aceasta politica Israelul nu era singur, ci era 
sustinut de fortele care isi pierdusera rabdarea in fata 
miscarii revolutionare arabe”. 


Cu toate acestea, nu este sigur ca liderul egiptean 
credea cu adevărat in iminenta unui atac israelian. El il 
trimite pe seful de Stat-Major, generalul Fawzi, la Damasc, 
in scopul de a afla mai multe despre pretinsele amenintari 
israeliene. Acesta din urmă va constata că „sovieticii 
trebuie să fi avut halucinaţii” când făcuseră asemenea 
declaraţii?. 


La 14 mai, tensiunea mai urcă o treaptă. Nasser 
ordonă deplasarea trupelor egiptene în direcţia Sinaiului. 
Cu mare pompă şi cu multă publicitate, armata egipteană 
pleacă din Cairo. Mulţi observatori nu văd în această 
etalare de forţe a preşedintelui egiptean decât o 
operaţiune de intimidare, care să mulţumească mai 
degrabă vocile din ţară. Regimul din Amman îl sfidează pe 
Rais’ pentru această nouă manevră neaşteptată, pe cât de 
lipsită de sens pe atât de trambitata. 

Pe de altă parte, israelienii nu contribuie la 
clarificarea situaţiei. Ei trimit mesaje contradictorii în 
lumea arabă, alternând amenințările cu represaliile si 
dezmintind orice operaţiune militară în pregătire. Acest 
discurs duplicitar se dovedeşte a fi cel mai sigur mijloc de 
a-i nelinişti pe inamici. 

La 14 mai, generalul Rabin dă de înţeles ca Damascul 
va plăti scump pentru atitudinea sa războinică. La rândul 
său, prim-ministrul avertizează că Israelul nu va accepta 
nicio limitare a libertăţii de a naviga în Marea Roşie şi 
ameninţă cu o replică militară în cazul continuării 
„terorismului”. Dacă aceste declaraţii se adresează, de 
asemenea, şi Egiptului, totuşi se pare că Siria este cea 
dintâi vizată de către responsabilii statului evreu. În tabăra 

araba, aceste afirmatii sunt interpretate ca expresia 
dorinţei sioniştilor de a pune capăt regimului sirian. 
Atmosfera din aceste zile este încinsă la maximum de 
ciclurile de raiduri palestiniene şi de represalii israeliene. 

Guvernul din Tel Aviv se străduieşte zadarnic sa 
dezmintă existenţa concentrarilor de trupe la graniţa 
siriană - suspiciunile rămân. 


La 15 mai, purtătorul de cuvânt al armatei israeliene 
afirmă: „Singurele concentrări din Israel sunt acelea de 
turişti”. Ierusalimul autorizează observatorilor Naţiunilor 
Unite să verifice asertiunile arabe. Secretarul general al 
Naţiunilor Unite, U Thant, va scrie, în raportul său de la 19 
mai, că: „... observatorii UNTSO au confirmat absenţa 
concentrărilor de trupe de ambele parti ale frontierei”. 


La 16 mai, încordarea continuă să crească. 
Cotidianul egiptean Al Ahram anunţă că „din surse sigure, 
Republica Arabă Unită va intra în război, dacă Siria va fi 
ținta vreunei agresiuni care-i va ameninţa teritoriul sau 
securitatea”. În aceeaşi zi, Statul-Major instaurează starea 
de alertă maxi mă, înrăutățirea situaţiei este însoţită de o 
propagandă arabă artagoasa, chiar dusmanoasa fata de 
Israel, în vreme ce tensiunea se menţine acuta între ţările 
,»progresiste” şi ţările „conservatoare” arabe. La posturile 
de radio, supuse monopolului de stat, violenţa 
comentariilor atinge punctul culminant. Radio Cairo nu 
este nicidecum cel din urmă la această supralicitare 
verbală. Zi după zi, pune semnul egal între Statele Unite şi 
statul evreu pe de-o parte şi regimurile conservatoare 
arabe pe de altă parte, pentru a înfiera cu mai mult aplomb 
„forţele imperialismului”: 

„Ţinând cont de potenţialul israelian, de ajutorul 
imperialist al Flotei a VI-a americane la trădarea urzită de 
către regele Hussein, de duplicitatea regelui Faysal şi de 
provocarea deliberată a lui Burghiba, orice înţelegere 
secretă între americani şi Israel în 1967 [...] va distruge 
prezenţa americană în Orientul Mijlociu [...]. Te desfidem, 


Eskhol, sa-ti incerci armele... ele vor conduce la moartea si 
la nimicirea Israelului”. 


Retragerea Căştilor Albastre ale ONU: gafa lui U 
Thant 

Chiar şi firavă, cortina Forţelor de Urgenţă ale 
Naţiunilor Unite (FUNU) împiedică generalizarea 
conflictului între Egipt şi Israel. Însă, dispusă numai pe 
teritoriul egiptean, prezenţa forţei de interpunere depinde 
de bunul plac al Raisului. La 16 mai 1967, Gamal Abdel 
Nasser decide să evacueze Căştile Albastre de pe poziţiile 
lor şi să le concentreze în Gaza, la Kuntila şi la Sharm-el- 
Sheikh. Un emisar egiptean îi remite comandantului 
forţelor ONU mesajul semnat de către şeful de Stat- -Major 
egiptean, Mahmud Fawzi. În mesaj, acesta spunea că: „În 
scopul de a garanta securitatea soldaţilor Forţelor de 
Urgenţă, vă cer să ordonati acestor soldaţi să-şi evacueze 
linia de apărare de la frontieră şi să se regrupeze la bazele 
lor...” 


În aceeaşi zi, blindatele egiptene se comasează în 
apropierea graniţei israeliene. 

Nasser crede că a făcut o mutare de maestru. Cerând 
retragerea parţială a FUNU, el dă asigurări despre 
solidaritatea sa la cauza arabă împotriva inamicului sionist 
şi înăbuşă criticile la adresa lui. Cu toate acestea, se 
fereşte să provoace Israelul, păstrând trupele Naţiunilor 
Unite în punctele nevralgice, respectiv Gaza şi Sharm-el- 
Sheikh. 

Guvernul israelian nu îşi pierde capul: Nasser nu 
vrea război. El intenţionează doar să facă o demonstraţie 
de forţă în ochii ţărilor arabe. 

Generalul indian Rikhye, şeful Forţelor de Urgenţă, 
cere instrucţiuni de la secretarul general al Naţiunilor 
Unite, birmanul U Thant. Acesta interpretează manevra lui 
Nasser ca şi israelienii. Totuşi, comite o colosală eroare. 

Ar fi putut temporiza, aşteptând ca situaţia să se 
detensioneze, în schimb preferă să lanseze un ultimatum 


lui Nasser: ori Castile Albastre se retrag din Egipt ori 
raman pe pozitiile lor - trebuie sa se pronunte in mod 
public. 

Aşadar, Raisul nu are de ales decât între a da pur si 
simplu inapoi si un statu-quo umilitor. Nu pierde timp cu 
tergiversarile si ordona plecarea Castilor Albastre. La 18 
mai, FUNU se retrage, lăsându-i pe israelieni şi pe 
egipteni fata in fata. In 48 de ore, a sarit si ultima piedica 
de siguranta. 

Nimic nu mai opreste deflagratia. 

Cu toate acestea, seful birman al ONU, instalat la 
etajul 38 al turnului sau de sticla din New York, avea toate 
atuurile de partea sa. Un memorandum secret, incheiat 
între Nasser şi predecesorul lui U Thant. Dag 
Hammarskjold, cerea sa existe un acord prealabil între 
Naţiunile Unite şi guvernul egiptean în caz de retragere a 
Forţelor de Urgenţă. Acord prealabil care, bineînţeles, nu 
s-a respectat vreodată. 

Secretarul general al ONU comite, astfel, o greşeală 
de neiertat. Nu doar că percepe eronat evoluţia ostilităţilor 
care vor răbufni într-un război, dar, în plus, îşi aduce o 
contribuţie activă. Noua situaţie creată prin retragerea 
trupelor FUNU este explozivă: la Sharm-el-Sheikh, forţele 
egiptene se trezesc faţă în faţă cu navele israeliene, care 
trec prin Strâmtoarea Tiran ca să ajungă în portul Eilat. Să 
nu fi intervenit în noua situaţie ar fi însemnat, pentru 
Nasser, să devină ridicol în ochii lumii arabe - el, eroul 
arabismului, care-şi proclamase dintotdeauna voinţa de a 
desfiinţa statul sionist, să fi rămas cu braţele încrucişate 
când ambarcatiunile inamice treceau la câteva sute de 
metri de trupele sale? Era, aşadar, obligatoriu să închidă 
Strâmtoarea Tiran pentru navigația israeliană. Însă prim- 
ministrul Levi Eskhol spusese şi repetase: orice închidere a 
căii maritime pentru navele pe care flutura pavilionul 
albastru şi alb ar fi echivalat cu un casus belli. În întregul 
Orient Mijlociu, atmosfera degenerează. Charles Yost, 
ambasadorul american la Naţiunile Unite, care a încercat, 
zadarnic, să salveze pacea, declara: „La 17 mai criza 


atinsese o asemenea intensitate încât fiecare dintre parti 
părea lansată într-o cursă scăpată de sub control’®. 


La 20 mai, Israelul trece la mobilizarea parţială a 
rezerviştilor. 

Sirienii regrupează la graniţă noi unităţi de 
infanterie, iar egiptenii îşi retrag trupele din Yemen, 
pentru orice eventualitate. Ei şi-au comasat forţele în 
Sinai, unde la 22 mai, după sursele israeliene, 80.000 de 
soldaţi erau pe picior de război. Ansamblul statelor arabe 
se declară solidare în caz de atac asupra unuia dintre ele. 
În aceeaşi zi, liderul palestinian Shukeiri proclamă că 
Israelul va fi distrus. 


Închiderea Strâmtorii Tiran 

La 24 mai, situaţia atinge punctul critic. Nasser 
hotărăşte să se arunce cu capul înainte. În faţa ofiţerilor 
forţelor aeriene, afirmă: 

„Strâmtoarea Tiran se află în apele teritoriale arabe. 
Nu vom mai permite trecerea prin Golful Akaba a navelor 
israeliene, nici a vapoarelor altora care transportă 
material strategic cu destinaţia Israel, iată de ce trupele 
noastre se află la Sharm-el-Sheikh. Dacă generalul Rabin şi 
conducătorii israelieni doresc războiul, Ahalen Vesahalen - 
sunt bineveniti, îl aşteptăm”. 


Ce-l impinge pe şeful statului egiptean să rişte 
deschiderea unui conflict? Nu putem decât să facem 
presupuneri despre motivațiile sale. Incredintat de către 
consilieri de forţa armatei sale şi de neînsemnata valoare a 

comandamentului israelian, Raisul intrevede acum ocazia 
visată de a şterge „urmele din 1956”. Libera circulaţie a 
navelor israeliene prin Stramtoarea Tiran, pe care statul 
evreu a impus-o prin forta, cu 11 ani mai devreme, este 
radiata dintr-o trasatura de condei de catre Nasser. 

Punand guvernul israelian in fata faptului implinit, el 
stie ca nu s-a jucat inca totul. Blocada nu este vitala pentru 
interesele israeliene, caci numai 5% din comertul statului 
evreu tranziteaza prin stramtoare. Asadar, estimeaza riscul 
de razboi la una din doua sanse. 

De asemenea, fara indoiala ca Nasser este cucerit de 
euforia care domneste in lumea araba. Daca ar fi 
impiedicat procesul evolutiv n-ar fi gasit intelegere din 
partea multimii in culmea entuziasmului care vedea in 
desfăşurarea acestei crize o dreaptă revansa a oprimatilor 
istoriei. 

Bilanţul pe care el îl întocmeşte în seara de 28 mai 
este pozitiv: manevrele sale politice au fost, până în acest 
moment, încununate de succes. Fără a fi tras nici măcar un 
singur foc, Raisul a răsturnat în favoarea sa situaţia 
stabilită în timpul „agresiunii tripartite din 1956”. El a 
alungat trupele FUNU şi a închis strâmtoarea în direcţia 
Israelului. 

Parametrii politici şi militari sunt solid fixati: 
susţinerea arabă şi sovietică, poziţia favorabilă a Franţei, 
confuziile din politica inamicului, armada masată în Sinai, 
totul, absolut totul, îl încurajează în politica sa de 
intimidare. Nu exclude posibilitatea unui atac israelian 
contra Egiptului, dar se aşteaptă ca armata proprie să 
pareze atacul inamic şi apoi să se lanseze într-o 
contraofensivă victorioasă şi definitivă. O sută de mii de 
soldaţi şi 800 de tancuri sunt concentrate în Sinai. 
Solidaritatea arabă atinge punctul culminant: algerienii, 
marocanii, kuweitienii şi sauditii se declară gata să susţină 
militar războiul ţărilor direct implicate. Irakul decide să-şi 
trimită trupe în Egipt, Siria şi Iordania. La 29 mai, Arabia 
Saudită anunţă că 20.000 de soldaţi din forţele sale armate 
sunt gata de luptă, în regiunea Akaba. Prins în acest vârtej, 


Nasser ii autorizeaza pe fedaini sa-si reinceapa raidurile, 
pornind din Gaza. 

Tabara araba a preluat initiativa. 

Aceste evenimente, care il poarta pe Nasser de la 
nivelul cel mai scazut al popularitatii sale pana la cele mai 
inalte cote, se inlantuie de-a dreptul vertiginos. Poporul 
arab, pana mai ieri divizat, se regaseste, in spatele sau, 
unit ca degetele de la o mana. Nasser, sustinatorul infocat 
al panarabismului, si-a implinit vechiul sau vis: inchegarea 
natiunii arabe. Ajuns, astfel, la apogeul popularitatii sale, 
Raisul egiptean nu mai poate da inapoi - in caz ca ar fi 
avut acest gand -, fara a risca sa fie incondeiat cu pecetea 
infamiei şi a trădării. Împins tot înainte de către poporul 
arab, el este conştient că, prin închiderea Strâmtorii Tiran, 
a devenit simbolul emancipării popoarelor din Lumea a 
Treia împotriva colonialismului şi a imperialismului. 

Confidentul său, Heykal, scria, în cotidianul Al Ahram 
din 26 mai: „Este în joc nu atât Golful Akaba, cât o mult 
mai mare ambiţie - întreaga filosofie a securității 
Israelului” şi ajungea la concluzia că „o confruntare 
armată [...] este inevitabilă”. 


Politica sovietică: strategia tensiunii 

Uniunea Sovietică şi Statele Unite nu vor să se lase 
antrenate într-un conflict pe care nu îl orchestrează ele. 

Spectrul războiului nuclear nu este prea departe şi 
niciunul dintre aceste două state nu este pregătit să 
declanşeze, pentru interese străine, un Al Treilea Război 
Mondial. Este unul dintre rarele puncte de convergenţă 
între sovietici şi americani. În rest, trecerea în revistă a 
situaţiei îi conduce la adoptarea unor politici diametral 
opuse. 

Statele Unite încearcă să evite orice confruntare. 
Deja inglodati în mlaştina vietnameză, americanii nu 
doresc să se implice într-un alt conflict. Aşa cum îi spunea 
Johnson unuia dintre consilierii săi: „Cei care pretind de la 
mine, cu surle şi trambite, să nu mai trimit niciun soldat in 
Vietnam, imi cer să îndrept imediat toate portavioanele 


americane catre Golful Akaba!” 


Cu totul alta este politica sovietică. Strategia 
tensiunii îi permite Uniunii Sovietice să vizeze mai multe 
obiective deodată: la nivel regional, se temea pentru 
stabilitatea regimului sirian, apropiat de al sau. Intr- 
adevăr, Damascul reprezintă cel mai sigur aliat sovietic din 
Orientul Mijlociu. 

Guvernul sirian poartă un război ideologic împotriva 
„complotului reactionar imperialist şi sionist”, în numele 
doctrinei „războiului de eliberare populară”. La faţa 
locului, această politică se traduce nu doar prin susţinerea 
luptei de „eliberare naţională” pe care o duc fedainii 
palestinieni, dar şi prin opoziţia la interesele occidentale şi 
la guvernele arabe „aservite imperialismului”, precum 
acela al regelui Hussein al Iordaniei. Moscova urmăreşte, 
în acelaşi timp, să refacă unitatea naţională, într-un 
moment în care regimul din Damasc traversează o criză 
internă, şi să reîntărească axa „progresistă” Cairodamasc. 
Pe plan internaţional, angajarea americană atinsese cota 
maximă în Vietnam. Aprinzând mai multe focare de 
tensiune, creând nu doar unul, ci zece Vietnamuri, 
diplomaţia sovietică îi obliga pe americani la defensivă. 

Cel mai fidel aliat al URSS în Orientul Mijlociu este 
Siria. În mai 1967, guvernul din Damasc se clatină. Bazată 
pe o alianţă dificilă între diferite grupări musulmane 
minoritare, puterea conducătoare nu se bucură de 
popularitate în ochii sunnitilor şi, în plus, este slăbită de 
neînțelegerile dintre alauiti şi druizi. Stabilitatea regimului 
este încă şi mai mult ameninţată cu cât unii baasisti® au 
criticat rolul religiei, ceea ce a avut darul să exaspereze 
puternicul cler musulman. Dacă guvernul se prabuseste, 
relaţiile dintre Damasc şi Moscova sunt compromise. Ca să 
mai atenueze nemulțumirea, sovieticii recurg la 

diversiune, batand moneda pe elementul sionist si cautand 
sa obtina credit pentru teza unui pericol militar israelian 
impotriva Siriei. 

Asa se explica telegrama sovietica de la 12 mai, apoi 
incurcatura ambasadorului lor in Israel, Sevakin, atunci 
cand trebuie sa decline propunerea pe care i-o face Levi 
Eskhol de a verifica personal absenta concentrarilor de 
trupe in zona de frontiera cu Siria. 

Politica dusa de Kremlin contribuie la deteriorarea 
atmosferei din Orientul Mijlociu. Presedintele Johnson 
primeste o telegrama, pe un ton foarte sec, de la Moscova, 
prin care este avertizat despre o posibila interventie a 
sovieticilor in caz de conflict. 

„Zvonurile conform cărora Egiptul se pregăteşte sa 
atace Israelul sunt total nefondate, în schimb, din 
informaţiile noastre rezultă că Israelul ar proiecta o 
acţiune armată împotriva vecinilor săi [...]. Dacă Israelul 
va lua iniţiativa unei acţiuni militare, Uniunea Sovietică va 
ajuta ţările atacate”. 


La 24 mai, a doua zi după închiderea Golfului Akaba, 
guvernul sovietic anunţă că nu va tolera „o agresiune 
laşă”: 

„Uniunea Sovietică a ajutat timp de zeci de ani 
popoarele din ţările arabe să-şi ducă dreapta lor luptă de 
eliberare națională împotriva  colonialismului si a 
imperialismului. Nu trebuie să existe nicio îndoială, pentru 
nimeni, că oricine va risca să declanşeze un război în 
Orientul Apropiat se va ciocni nu doar de forţele reunite 
ale ţărilor arabe, dar şi de riposta energica a Uniunii 
Sovietice şi a tuturor ţărilor ce indragesc pacea...”® 


Avertismentul este limpede. Mai mult, sovieticii fac 
presiuni directe asupra israelienilor pentru a-i convinge să 
renunţe la orice tentativa militară. Kosighin trimite o 
telegramă adresată lui Levi Eskhol, prin care cere „să 

regleze conflictul prin mijloace paşnice”. 

Strategia tensiunii permite Moscovei să-şi împingă 
pionii în Orientul Mijlociu. Dorinţa Uniunii Sovietice de a 
se implanta în Mediterana explică livrările sale de arme 
către ţările arabe şi încurajările sale în lupta lor 
„antisionistă”. 

Pentru a-şi atinge scopurile, Brejnev apreciază că 
sirienii sunt utili şi că Nasser nu reprezintă un obstacol: 

„E cu capul în nori, afirma el referitor la acesta din 
urmă, cel puţin în ceea ce priveşte problemele ideologice. 
Dar e un om curajos şi ne-a dovedit că putem conta pe el. 
Are destulă fermitate pentru a se aşeza în fruntea mişcării 
de eliberare arabe, ceea ce pentru noi, în stadiul actual, 
este nespus de prețios...” 1° 


Însă, la sfârşitul lunii mai 1967, când riscul unui 
război generalizat devine real, diplomaţia sovietică se 
confruntă cu cvadratura cercului: ea ar vrea să evite 
eruptia, de teamă că acest conflict din Orientul Mijlociu va 
degenera într-un război nuclear, fără a se desolidariza, 
totuşi, de arabi, care sunt angajaţi în cursa spre dezastru. 


Puterea de convingere israeliana nu mai este 
credibilă 

Se inaspreste tonul dintre Statul-Major, care-şi 
lustruieşte conştiincios armele, şi puterea politică, lovită 
brusc de paralizie. Spre marele regret al generalilor, 
această pasivitate infirmă forţa de convingere a armatei 
israeliene. Guvernul are o atitudine atât de plată, încât 
arabii cred că-i vor veni repede de hac unui inamic atât de 
nevolnic. 

Atmosfera devine de-a dreptul dramatică, atunci când 
cabinetul israelian se întruneşte la 23 mai. Blocada 
egipteană este socotită o declaraţie de război. În faţa 
inrautatirii situației, guvernul reacționează prin 
accelerarea preparativelor militare. Cu toate acestea, 
prim-ministrul intenţionează să străbată calea politică, 


10 vezi Bibliografie: Fontaine, p. 296 


pana la capăt, fiindcă se indoieste de capacitatea armatei 
israeliene de a-şi învinge duşmanul. 


Abba Eban, ministrul de Externe, pleacă într-un 
turneu la Paris, Londra şi Washington. Spera că Marile 
Puteri îl vor constrânge pe Nasser să ridice blocada din 
Akaba. La 24 mai, este primit de Charles de Gaulle. Acesta 
intră direct în subiect „Fără război! - i se adresează 
vizitatorului său israelian, apoi continuă: - După mine, cel 
care trage primul foc de armă deschide ostilitățile”. De 
teama unui război nuclear, Franţa nu va sprijini Israelul în 
diferendul său cu Egiptul. Mai rău decât atât, ea nu va 
întreprinde niciun demers pentru a-l obliga pe Nasser să-şi 
schimbe hotărârea. De Gaulle crede că numai o întrunire a 
celor patru Mari Puteri ar mai putea salva pacea. Însă, cu 
promptitudine, Uniunea Sovietică anunţă că este împotriva 
unei astfel de conferinţe. In mod curios, pentru omul 
apelului de la 18 iunie!!, cel care salvase onoarea Franţei 
în 1940, Israelul trebuie să se supună dictatului egiptean, 
din raţiuni superioare, pentru binele omenirii. Abba Eban 
povesteşte, în Memoriile sate: 

„Franţa părea să creadă că, dacă Israelul ar fi opus 
vreo rezistenţa Egiptului sau dacă puterile occidentale 
înseşi ar fi încercat să acţioneze pentru ridicarea blocadei, 
atunci o intervenţie sovietică ar fi fost extrem de 
probabilă, iar Eilat ar fi devenit un Dantzig al celui de Al 
Treilea Război Mondial”. 


Socul este greu de îndurat. La Ierusalim, toată lumea 
era consternată - principalul său furnizor militar îi 
întorcea spatele în momentul critic. 

Britanicii, deşi tradiţional arabofili, îi fac o primire 
mai favorabilă emisarului israelian. George Brown, 


11 General de brigadă în timpul bătăliei Franţei, din mai 1940, 
subsecretar de stat al Apărării, de Gaulle refuzase, în iunie acelaşi an, 
armistițiul cu Germania şi plecase in Anglia. De la Londra, la 18 iunie, 
lansase un apel adresat tuturor francezilor pentru a continua lupta. (N. 
tr.) 


ministrul de Externe, considera ca presedintele egiptean a 
întrecut măsura: „De data aceasta, Nasser a mers prea 
departe, declară ei. Trebuie să-l împiedicăm, spre binele 
Jui’. Harold Wilson, prim-ministrul britanic, îl asigură pe 
Abba Eban că va sprijini orice iniţiativă a Statelor Unite 
sau a Naţiunilor Unite pentru restabilirea liberei circulații 
în Golful Akaba. 


Pe teren, situaţia evoluează rapid. La 25 mai, 
serviciile de informaţii israeliene află că Divizia a 4-a 
Blindată egipteană se aşază în poziţie de luptă în Sinai. Un 
atac de anvergură împotriva statului evreu devine iminent 
Abba Eban, care tocmai ajunsese la Washington, este 
informat despre turnura dramatică a evenimentelor miza 
nu mai este circulaţia liberă prin Strâmtoarea Tiran, ci 
însăşi supraviețuirea statului evreu. In telegrama care îi 
parvine, semnată de Yaacov Herzog, directorul de la 
preşedinţia Consiliului este pesimist în legătură cu şansele 
Israelului de a evita desfiinţarea sa. Abba Eban îi pune 
imediat la curent pe consilierii preşedintelui american, 
domnii McNamara, Rusk şi Rostow. 

Ministrul israelian speră să obţină o declaraţie foarte 
fermă, să se anunţe deschiderea strâmtorii de către 
Statele Unite cu sau fără aliaţii săi. Numai că Lyndon 
Johnson nu este deloc entuziasmat de perspectiva de a se 
lansa într-o asemenea aventură. După cum mărturiseşte 
unuia dintre colaboratorii săi: „Nu-mi place să mi se pună 
pistolul la tâmplă...” Ca atare, temporizeaza şi respinge o 
primă întâlnire cu trimisul israelian. Între timp, CIA îl 
informează că israelienii sunt pe picior de război, gata să 
atace Egiptul. Preşedintele american se hotărăşte, la 26 
mai, seara, să-l primească pe Abba Eban. Dorind să 
îndepărteze toate zvonurile privind coaliția dintre cele 
două ţări, texanul încearcă să-l convingă pe interlocutorul 
său să nu-şi lanseze tara într-o aventură militară. In 
compensație, preşedintele american sugerează că se va 
găsi o soluţie în cadrul Naţiunilor Unite sau, în loc de 
aceasta, că va stărui pe lângă vreo putere maritimă 


occidentala sa forteze blocada Stramtorii Tiran. 


La 27 mai, seara, ministrul de Externe se intoarce la 
Tel Aviv si expune guvernului israelian, reunit intr-o 
sesiune extraordinara, rezultatul vizitelor sale. Optimist, el 
anunta ca in mai putin de trei saptamani o puternica 
armata occidentala il va obliga pe presedintele egiptean sa 
cedeze, insa, de cand Abba Eban plecase in misiune, 
atmosfera se deteriorase intre inaltul Comandament 
militar şi puterea politica. Statul-Major ajunsese în culmea 
exasperării: jocurile de catifea ale diplomaţiei culiselor i se 
păreau cu totul deplasate, acum, când situaţia era din cale- 
afară de gravă. Cabinetul israelian, mereu ezitant, era şi 
el, la rândul său, pradă unei profunde dezbinări. Nouă 
miniştri s-au declarat împotriva oricărei alte amânări a 
războiului. Ei nu credeau că puterile occidentale ar dori 
forțarea blocadei din Strâmtoarea Tiran. Chiar daca se va 
întâmpla, afirmau ei, aceasta nu va face decât să pună 
statul evreu într-o situaţie de dependenţă faţă de marele 
său frate american. 

Alţi nouă miniştri se arătau reticenti vizavi de 
lansarea în ceea ce ei considerau a fi „o aventură militară”. 
Nu erau convinşi că armata israeliană ar putea fi 
învingătoare si voiau să evite izolarea diplomatică. 
Obiectivul lor era de a strânge legăturile cu Statele Unite. 
În acest context, Levi Eskhol nu îşi permite să preia 
responsabilitatea deschiderii ostilităţilor. Şedinţa 
Consiliului de Miniştri se încheie la ora unu dimineaţa, 
fără să se fi ajuns la o decizie fermă. 


La 28 mai, Consiliul de Miniştri se întruneşte încă o 
dată. 

Dimineaţa, Levi Eskhol primise un mesaj de la 
Kosighin şi un altul de la Johnson. In esenţă, sovieticii, ca 
şi americanii, îi cereau sa dea dovadă de moderatie. 
Presiunile celor două superputeri înclinau balanţa în 
favoarea continuării eforturilor diplomatice. Levi Eskhol va 
merge, apoi, în studiourile radioului de stat, pentru a 


difuza in direct o declaratie prin care indemna populatia sa 
aiba rabdare. 

Prim-ministrul este epuizat de tensiunea atator nopti 
de veghe. Pronunta cuvintele cu dificultate, vocea îi este 
ezitantă, se repetă în timpul alocutiunii sale. Efectul 
asupra ţării este dezastruos. Israelienii descoperă că nu 
mai este nimeni la conducerea ţării. Este un şoc. Levi 
Eskhol apare ca o fiinţă nehotărâtă, incapabilă să ducă o 
politică clară şi coerentă. 

Statul-Major apreciază această politică de ezitări 
catastrofală. O întâlnire furtunoasă are loc între Levi 
Eskhol şi înaltul Comandament al armatei. Scos din fire, 
generalul Weizmann pare gata să-şi smulgă galoanele. Va 
spune, mai târziu: „Nu cred că ar putea avea loc o lovitură 
de stat, dar niciodată n-am fost mai aproape”!?. Generalul 
Sharon, la rândul său, îi aruncă în faţă prim-ministrului: 
„Tărăgănările dumneavoastră ne vor costa mii de morți” 15, 
în sfârşit, generalul Rabin constată: „Devine din ce în ce 
mai evident că singura forță pe care se poate conta în 
această tara este armata’"™. 


Punctul critic 

În lumea arabă, limita psihologică a imposibilei 
întoarceri este atinsă. Se vede în politica de tergiversare a 
guvernului israelian dovada slăbiciunii acestuia. La 
Maghreb, ca şi la Machreck, arabii exultă. Incă o data, ei l- 
au pus pe inamic în faţa faptului împlinit. Liderul 
palestinian, Ahmed Shukeiri, la moscheea El Azar, din 
Cairo, se înfierbântă: 

„Noi aşteptăm de mai mulţi ani acest război. Ceasul 
bătăliei a sunat. Soldaţii nostri sunt la frontiere, gata să se 
avânte în eliberarea Tel Aviv-ului”15. 


12 vezi Bibliografie: Schiff, p. 97. 
13 vezi Bibliografie: Schiff, p. 96. 
14 vezi Bibliografie: Schiff, p. 97. 
15 vezi Bibliografie: Schiff, 101. 


Nasser declara, la 29 mai: 

,Daca am reusit sa revenim la statu-quo de dinainte 
de 1956, Allah ne va ajuta sa revenim si la cel de dinainte 
de 1948. Suntem gata, astazi, sa rezolvam ansamblul 
problemei palestiniene”16. 


Începută printr-o paradă a puterii, politica lui Nasser 
se transformă într-o demonstraţie de forţă. O mulţime 
imensă se adună la Cairo şi scandează: „Nasser Nasser 
suntem de partea ta, te vom urma!” Generalul egiptean 
Murthagi proclamă: „Cinci zile ne vor fi de-ajuns ca să 
lichidăm micuțul stat al Israelului. Chiar şi fără război s-ar 
destrăma, fiindcă este incapabil să suporte o sarcină atât 
de grea ca o mobilizare”. La Damasc, unul dintre şefii 
armatei apreciază că „nu le va lua nici patru zile 
egiptenilor şi sirienilor ca să distrugă Israelul”. 

Toate ţările arabe se aliniază guvernului de la Cairo. 
Tunis, singura capitală care preconizase deschis, în trecut, 
calea politică, se afirmă acum, şi ea, solidară cu Nasser. 

Chiar şi regele Hussein, în conflict latent cu Egiptul 
de ani de zile, i se raliază. La 30 mai, şeful guvernului 
haşemit, pe care Nasser îl supranumise  „paiaţa 
imperialismului”, aterizează la Cairo, spre surprinderea 
generală, pentru a semna un pact de apărare mutuală, 
potrivit căruia armata iordaniană urma să treacă, în caz de 
conflict, sub comandamentul egiptean. Trupele arabe, în 
caz de necesitate, aveau să vină în sprijinul dinastiei 
haşemite împotriva inamicului sionist. Hussein intră în 
Amman cu Shukeiri, care redeschide biroul OEP, închis la 
ordinul lui Hussein, în ianuarie 1966. Liderul palestinian 
spune clar: 

„Este posibil, şi chiar aşa se pare că se va întâmpla, 
ca armata de eliberare şi forţele iordaniene să tragă 
primul foc de arma care va declanşa un război în Orientul 
Mijlociu. Noi sau Israelul. Nu există cale de mijloc, nu se 
va accepta nimic în afară de eliberare. În caz de conflict, 
practic nu va mai rămâne niciun supravieţuitor evreu în 


16 vezi Bibliografie: Middle East Record, 1967, p. 201. 


Palestina”. 


Aceasta apropiere intre Hussein si Shukeiri, pana 
mai ieri duşmani declarați, provoacă  stupefactia 
israelienilor. 

Din motive întemeiate sau nu, ei crezusera 
întotdeauna că ar putea ajunge la o înţelegere cu 
suveranul haşemit. 


Israelul alege războiul 

Israelul trăieşte cele mai dramatice clipe din 
existenţa sa. La sfârşitul lunii mai, proiectul intervenţiei 
unei forte maritime multinaționale pare a fi sortit eşecului. 
Marea Britanie, Ţările de Jos şi Noua Zeelandă preferă să 
se limiteze la proteste diplomatice. Franţa se refugiază 
într-o politică de extremă prudenţă. Încheierea pactului 
iordaniano-egiptean ii  reîntăreşte statului evreu 
sentimentul vulnerabilitatii. Menghina arabă se strânge. 
Războiul, din acest moment, pare iminent şi este în joc 
însăşi supraviețuirea statului evreu. La 29 mai, de la 
tribuna Knessetului, prim-ministrul Levi Eskhol pune mai 
multă fermitate în limbaj: „Strâmtoarea Tiran, afirmă el, 
reprezintă o problemă de interes naţional suprem, în care 
nicio concesie nu este posibilă, niciun compromis 
admisibil”. 


Satula de căutarea zadarnică a unor garanţii 
internaţionale, opinia israeliană se simte prinsă în capcana 
amenințării arabe. Tensiunea creşte şi mai mult. Niciodată 
tara n-a mai trecut prin clipe atât de sumbre. In fata 
presiunii opiniei publice, care reclamă reîntoarcerea la 
putere a lui Ben Gurion sau a generalului Dayan, Levi 
Eskhol constituie, la 1 iunie, un cabinet de uniune 
naţională. Dayan obţine portofoliul Apărării Naţionale şi 
pentru prima dată Begin intră în guvern, în calitate de 
ministru de stat. 

Diplomaţia nu cedează locul armatei. 


La 2 iunie, o noua lovitură de trăsnet Parisul decide 
un embargo militar către Orientul Mijlociu. Într-adevăr, 
această măsură îi vizează pe israelienii care depind 
îndeaproape de francezi pentru anumite sisteme de 
armament. De exemplu, aviația este dotată aproape în 
exclusivitate cu avioane Mirage, Super-Mystere, Mystere 
şi Vautour. Comunicatul, redactat de generalul de Gaulle, 
afirmă că: 

„Franţa nu este angajată în niciun fel, din niciun 
punct de vedere, cu niciunul dintre statele în cauză. Fără 
să depin dă de nimeni, Franţa consideră că fiecare dintre 
aceste state are dreptul să existe. Dar apreciază că 
deschiderea ostilităţilor ar fi cel mai rău lucru cu putinţă. 
În consecinţă, statul care va folosi armele, indiferent 
împotriva cui, nu va avea nici aprobarea şi, mai categoric, 
nici sprijinul său”. 


Planul lui Charles de Gaulle se bizuie pe o axiomă 
simplă: tăindu-i Israelului mijloacele de a susţine un 
război, tensiunea va înceta, în cele din urmă. Se produce, 
însă, exact efectul contrar, israelienii au sentimentul că 
sunt abandonaţi de toţi, chiar şi de aliatul lor cel mai fidel, 
în loc de a fi un factor disuasiv, embargoul creează un 
efect de accelerare a conflictului, israelienii au senzaţia că 
timpul trece împotriva lor. Decizia franceză, pe care ei o 
înţeleg ca pe „o lovitură de pumnal pe la spate”, are 
consecinţe grave. Embargoul determina radicalizarea 
israelienilor şi vă sfârşi prin a înclina balanţa în direcţia 
războiului. Statul evreu se află la apogeul puterii sale 
militare. Trebuie să profite. Războiul este iminent. 


Atitudinea franceza este simptomatica pentru 
responsabilitatea Marilor Puteri din conflict: Kosighin voia 
să salveze regimul sirian, dar politica sa dă foc butoiului cu 
pulbere. U Thant, suferind de o miopie vecină cu orbirea, 
preferă să-l dojenească pe Nasser decât să evite războiul. 

Cât despre de Gaulle, el urmăreşte să-i anuleze 
Israelului opţiunea militară, dar nu face decât s-o 


favorizeze. 

Johnson, la randul lui, este obnubilat de razboiul din 
Vietnam. El temporizează şi tergiversează. Toţi patru 
proclamă oficial salvarea păcii. In realitate, contribuie la 
subminarea ei. 

Liderii Marilor Puteri comit gafe, cu grave 
repercusiuni:  necunoscând nimic din coordonatele 
psihologice ale protagonistilor, ignorând până si realitățile 
strategice, ei fac războiul posibil, apoi chiar probabil. 
Israelienii, marcați de genocidul din cel de Al Doilea 
Război Mondial, se tem mai mult ca oricând pentru 
securitatea lor. Peste toate acestea, ei nu pot suporta mai 
mult de câteva zile sarcina covarsitoare pe care o 
reprezintă o mobilizare a forțelor militare de care dispun. 
Războiul pare singura cale de ieşire din această politică de 
strangulare, chiar dacă, după opinia unor analişti, un 
conflict ar putea să-l coste pe statul evreu in jur de 40.000 
de morti. 

„La 3 iunie, povesteşte Abba Eban, zarile erau mai 
întunecate ca oricând. Masive concentràri de trupe se 
semnalaseră in Sinai, se număraseră aproape o mie de 
tancuri de asalt pe linia de frontiera meridionala a 
Israelului. Ordinul de luptă al egiptenilor întărea 
previziunea iminentei unei tentative de a izola Neghevul 
meridional de restul teritoriului... Armata iordaniană se 
îndrepta către poziţiile sale de luptă. Trupele siriene, de 
pe înălțimile Golan, işi orientaseră tunurile spre coloniile 
din Galileea de Sus şi spre Valea Iordanului...” Y 


Tensiunea atinsese  paroxismul. Primele trupe 
irakiene au pătruns pe teritoriul iordanian. Forţele 
kuweitiene se îndreptau spre Sinai. Soldaţii algerieni 
stăteau gata pregătiţi să pornească spre Egipt. 

La 4 iunie, Consiliul de Miniştri se întruneşte la 
Ierusalim. Guvernul, unanim, le acordă puteri depline 
preşedintelui Consiliului şi ministrului Apărării pentru „a 
ordona intervenţia armată, dacă circumstanţele o cer”. 


17 vezi Bibliografie: Abba Eban. p. 214. 


Principiul unei interventii militare tocmai prinsese forma. 
Razboiul devenise, asadar, inevitabil. 


Erorile de apreciere 

Nasser evalueaza gresit situatia: indus in eroare de 
sovietici, el crede ca Siria este adversarul primordial al 
statului evreu. Pe de alta parte, evacuarea fortelor FUNU 
il deschisese toate optiunile. Mai mult, liderul israelian se 
dovedea de-o inertie rara. In plus, Statul sau Major il 
asigura ca armata egipteana este pregatita pentru orice 
eventualitate. 

Insa veritabila eroare rezida in evaluarea raportului 
de forte. Este adevarat ca situatia Israelului este infinit 
mai delicată decât in campania din 1956: Marile Puteri 
occidentale îşi anuntasera neutralitatea. Franţa, cel mai 
fidel aliat al Israelului, decretase embargoul militar. 
Nicicând momentul nu fusese mai favorabil lumii arabe. 
Asigurat de sprijinul sovietic, Raisul este comandantul 
suprem al forţelor arabe. Forţele sale aeriene sunt 
impresionante: 840 de aparate de zbor bine echipate, 
contra celor numai 280 ale israelienilor. Aceeaşi 
disproportie se regasea şi în numărul blindatelor. Egiptul, 
singur, poseda 800 de tancuri, tot atâtea cât inamicul, dar 
la care se adăugau 250 de blindate iordaniene, 200 siriene 
şi 400 irakiene. În număr de soldaţi, disproportiile sunt 
încă şi mai evidente. 

Cu toate acestea, prezentarea datelor brute 
maschează o serie de elemente în favoarea Israelului. 
Israelienii deţin un excelent sistem de mobilizare şi un 
serviciu de informaţii eficace. În plus, doctrina lor militară 
este fondată pe conceptul de atac preventiv, care 
urmăreşte ca un război să fie cât mai scurt cu putinţă, atât 
din raţiuni economice, cât şi demografice. Israelul poate 
mobiliza pe puţin 200.000 de oameni în numai 72 de ore. 
Egiptul, dimpotrivă, se chinuie degeaba să aibă o armată 
regulată de două ori mai numeroasă decât armata 
israeliană şi să păstreze 200.000 până la 300.000 de 
rezervişti, fiindcă nu poate conta efectiv decât pe 20% din 


aceştia din urmă. În acelaşi fel, Siria nu poate mobiliza 
decât o treime din cei 50.000 de rezervişti ai săi. Numai 
lordania are capacitatea de a mobiliza 35.000 de 
rezervisti. 

Ca reactie la inchiderea Stramtorii Tiran, Nasser, se 
pare, întrezărea două scenarii: fie israelienii interveneau 
militar şi atunci atacul avea să fie urmat de o 
contraofensivă egipteană fulgerătoare pe teritoriul inamic, 
deoarece comunitatea europeană, gândea el, nu putea 
decât să susţină „victimele agresiunii sioniste”, fie statul 
evreu se pleca în faţa forţei arabe. În acest caz, Raisul 
avea să continue politica sa, de a-şi asfixia inamicul, 
întărind blocada Strâmtorii Tiran, întrerupând livrarea de 
petrol a Iranului către statul evreu si, în sfârşit, 
amenințând prezenţa israeliană din Eilat. Acţiunile de 
gherilă duse de fedainii palestinieni aveau să contribuie la 
depăşirea pragului de suportabilitate a presiunii pentru 
israelieni. 


RĂZBOIUL 


Cucerirea Sinaiului 

Gamal Abdel Nasser n-a prevăzut cea mai rea 
posibilitate, aceea din care nu se va mai ridica. La 5 iunie, 
la ora 7, 45 - ora israeliană (adică 8, 45 la egipteni) -, 
aparatele de zbor ale statului evreu atacau aviația 
egipteană la sol. N 

A fost măcel. In numai trei ore, şaisprezece 
aerodromuri au fost distruse, iar din aviația egipteană nu 
mai rămăsese decât o amintire. Primul val deteriorara 
pistele şi imobiliza aparatele egiptene la sol, iar al doilea 
val dădea lovitura de grație şi nimicea, avion după avion, 
cea mai mare flotă aeriană a Orientului Mijlociu. Opt 
formații complete de aparate MIG 21, strălucind de noi, 
gata de decolare, au pierit în flăcări. În primele treizeci de 
ore de luptă, 416 avioane egiptene, siriene si iordaniene au 
fost distruse. 

Israelienii au pierdut şi ei, 26 de avioane şi 21 de 


piloti. 

Cerul era exclusiv al Israelului. Niciun expert de pe 
lume nu si-ar fi putut imagina o victorie atat de insolenta. 

In acest timp, fortele terestre israeliene se lansau in 
asaltul Sinaiului, cu directia Canalul Suez. Bataliile au fost 
inversunate. Mai bine de o suta de mii de soldati egipteni, 
dotati cu 1500 de tancuri de asalt aparau cu strasnicie 
axele de patrundere spre Cairo. Transeele protejau, la 
nord, Rafa si Al Arish, in centru, Abu Aghila, iar la sud 
Nakhl. 

Purtătorul de cuvânt al armatei israeliene s-a 
mulţumit să anunţe ziariştilor că forţele israeliene au 
trecut la contra ofensivă, în urma „manevrelor 
amenințătoare ale armatei egiptene”. Abba Eban, ministrul 
de Externe, a ţinut o conferinţă de presă unde a declarat: 

„Niciodată n-a existat vreo ţară care să fi făcut uz de 
armatele sale într-un scop mai drept şi mai legitim. Am 
informat, în dimineaţa aceasta, Consiliul de Securitate şi 
ambasadele celor patru Mari Puteri că noi actionam pentru 
a respinge agresiunea egipteană, pe baza articolului 51 din 
Carta Naţiunilor Unite”. 


Timp de mai multe zile, observatorii au considerat 
credibilă ştirea, furnizată de Ierusalim, despre atacul 
Israelului de către Egipt. 

Planul generalilor Dayan şi Rabin funcţiona mai bine 
decât se aşteptaseră. Ei au concentrat întregul potenţial 
militar în sud. Tocmai pe înfrângerea Egiptului, veritabila 
putere din Orientul Mijlociu, se articula planul lor de luptă, 
într-adevăr, din pricina loviturilor surprinzătoare pe care i 
le dădeau israelienii, armata egipteană se prăbuşea. După 
cea dintâi zi de război, Israelul deţinea controlul spaţiului 
aerian. Forţele terestre stăpâneau aproape întreaga axă de 
pe coastă, în nordul Sinaiului, şi cuceriseră poziţiile 
strategice Rafah, Sheikh Zowed şi El Giraţii. Se pregăteau 
acum de luptă în faţa altor puncte-cheie din sud şi la 
Djenin, în Iordania. Avea să înceapă bătălia Ierusalimului. 

Spre stupefactia israelienilor, încă din primele ore ale 


zilei de 5 iunie, posturile de radio arabe exultau - 
comunicatele despre victorii din ce in ce mai fanteziste 
curgeau unul dupa altul. La ora 8, 30, Radio Cairo anunta: 
„23 de avioane israeliene doborâte”. La ora 9, Cairo 
număra 42, apoi 70, la prânz. In câteva zeci de minute, 
Siria, Irakul, Algeria, Sudanul, Kuweitul şi Yemenul s-au 
declarat oficial în război împotriva Israelului. Libia, Tunisul 
şi Libanul şi-au împărtăşit susţinerea armatelor arabe. 
Anunţul victoriilor a stârnit ample manifestații de bucurie. 
In Egipt, mulţimea se dezlantuise. Nasser nu ştia inca 
adevarul. Generalii sai au preferat sa-i ascunda vestea 
dezastrului. Abia a doua zi Raisul a aflat ca aviatia sa 
fusese facuta bucati, fara a apuca sa lupte, iar Sinaiul era 
deja o treime cucerit de catre israelieni. Era zdrobit. El 
care, timp de cincisprezece ani ceruse sacrificii 
considerabile poporului său pentru a-şi putea constitui 
nişte forţe militare demne de acest nume, îşi vedea armata 
prăbuşindu-se ca un castel de nisip. 

Nasser va afirma, mai târziu: 

„N-a existat nici măcar un singur general care să fi 
avut curajul să vină la mine şi să-mi spună. In timp ce eu 
îmi petreceam ziua de 5 iunie căutând poziţii defensive, 
pentru că ştiam că armata mea era în dificultate, habar n- 
aveam că aviația mea incetase sa mai existe”. 


De teamă de a deveni ridicol în ochii lumii întregi, el 
s-a înţeles cu Hussein, la telefon, să acuze aviația 
americană şi britanică de a fi adus un puternic sprijin 
Israelului. Serviciile secrete israeliene au înregistrat acest 
dialog suprarealist dintre cei doi şefi de stat: 

„— Luptele continuă... Credeţi că am putea implica 
Statele Unite? Ce ziceţi, oare am putea spune că Statele 
Unite atacă împreună cu Israelul? întreabă Nasser. 

Hussein: ... (Bruiaj pe linie.) 

Nasser: - Vreti să zicem «Statele Unite şi Anglia» sau 
numai «Statele Unite»? 

Hussein: - Statele Unite şi Anglia. 

Nasser: - Dar englezii au portavioane în zonă? 


Hussein: ... (Ininteligibil.) 

Nasser: - Foarte bine. Noi ne batem cu toate fortele 
noastre, iar lupta continua pe toate fronturile. Am avut 
cateva necazuri la inceput, dar nu inseamna mare lucru. 
Allah este cu noi... Eu am sa public un comunicat, si 
dumneavoastra de asemenea. Vom face tot ce este necesar 
ca şi sirienii să declare că avioanele americane şi engleze, 
venind de pe portavioane, ne atacă. O să subliniem acest 
aspect... 

— Bine, foarte bine! răspunde Hussein”. 


La 6 iunie, la ora 7, 35 dimineaţa, Radio Cairo difuza 
un buletin special: 

„Inaltul Comandament al forţelor armate declară că 
deţine probe de necombătut că forţele aeriene ale Statelor 
Unite şi ale Marii Britanii participă la agresiunea 
israeliană. Avem dovezi că mai multe avioane engleze şi 
americane conduc operaţiuni de mare anvergură alături de 
Israel”!8. 


Iordania 

Atunci când israelienii lansaseră deja ofensiva 
împotriva Egiptului, ei încă mai sperau că vor putea evita 
războiul cu Iordania şi Libanul. Aceste două tari fuseseră 
întotdeauna printre cele mai moderate din lumea arabă. 
Chiar de la deschiderea ostilităţilor cu Egiptul, în 
dimineaţa zilei de 5 iunie, prim-ministrul Levi Eskhol 
redactează două scrisori identice, una pentru preşedintele 
Consiliului libanez, cealaltă pentru regele Hussein, 
cerându-le să nu intervină. Drept mulţumire, Israelul n- 
avea să întreprindă nicio operaţiune contra lor. Mesajul 
era conceput astfel: 

„Noi nu vom declanşa nicio acţiune, indiferent în 
care parte, contra Iordaniei. Dar, dacă Iordania deschide 
ostilitățile, vom răspunde cu toată puterea şi, în acest caz, 
va trebui să suportati toate consecințele”. 

Semna Levi Eskhol. 

Daca la frontiera libaneză domneşte calmul, in 
schimb, pe 5 iunie la ora 10, 45, regele Hussein anunţă 
oficial, la Radio Amman, intrarea în război a Iordaniei. La 
mai puţin de trei ore după înaintarea tancurilor sale pe 
fâşia Gaza şi după raidurile asupra aerodromurilor 
egiptene, Israelul se trezea confruntat cu un nou duşman. 
Marja de manevră a suveranului haşemit este deosebit de 
strâmtă: oamenii săi sunt plasați sub comandamentul unui 
general egiptean, trupele irakiene se află pe teritoriul său 
gata să înfrunte inamicul şi ei nu poate, fără să treacă 
drept trădător al cauzei arabe, să se abţină de la 
intervenţie, în momentul în care războiul este în toi pe 
frontul egiptean. Într-un interviu acordat săptămânalului 
german Der Spiegel, la 4 septembrie 19671, regele 
Hussein va confirma că primise într-adevăr mesajul lui 
Levi Eskhol, înmânat de către generalul Bull de la 
Naţiunile Unite. Hussein povesteşte: 

„Fără intervenţie din partea noastră, am fi fost scutiţi 
de inevitabilele consecinţe ale războiului. Dar, în acel 
moment, noi nu mai aveam de ales, trebuia să facem tot ce 
ne stătea în puteri ca să venim în ajutorul aliaţilor noştri”. 


Generalului Bull, Hussein i-a răspuns: „Fi au luat 
inițiativa luptei, prea bine! Vor primi replica noastră, pe 
calea aerului, de acum în câteva minute”. 


În realitate, regele Hussein a pierdut controlul 
situaţiei, în virtutea pactului de apărare care lega Iordania 
de Egipt, un  Stat-Major egiptean, plasat sub 
comandamentul generalului Ryad, conducea operaţiunile. 
In plus, suveranul hasemit era intoxicat cu informaţiile 
fanteziste pe care i le administrau responsabilii militari 
egipteni. 

„Un mesaj al mareşalului Amer ne instiinta ca 
inamicii continuau ofensiva, dar afirma că egiptenii 
distruseseră 75% din avioanele israeliene. Acelaşi 

comunicat ne informa ca bombardierele egiptene 
contraatacasera si zdrobisera bazele israeliene. Amer 
adauga ca fortele sale terestre patrunsesera in Israel prin 
Neghev...” 


La inceputul dupa-amiezii, Legiunea araba ataca 
„palatul guvernatorului”, sediul Forţelor de Observaţie ale 
Naţiunilor Unite de la Ierusalim. Generalul israelian 
Narkiss primeşte ordinul să nu contraatace. Dar bateriile 
haşemite bombardează baza aeriană de la Ramat-David, în 
Galileea, şi artileria de la Kalkilya, Tel Aviv-ul. În primele 
ore ale după-amiezii, armata iordaniană se desfăşoară în 
fata cartierelor de nord-vest din Ierusalim. Simtindu-si 
securitatea ameninţată de această manevră neprevăzută, 
guvernul evreu decide sa riposteze. Aviația israeliană 
distruge aviația iordaniană, alcătuită din douăzeci de 
aparate de zbor Hunter, precum şi bateriile de la Kalkilya 
care loveau din plin statul evreu. Pe acest front, s-au dus 
lupte incrancenate. In pofida pierderilor însemnate, 
soldaţii israelieni au reuşit să spulbere ameninţarea 
iordaniană care risca să sectioneze statul evreu în punctul 
său cel mai sensibil. 


Frontul diplomatic 

În noaptea de 5 spre 6 iunie, TASS publică un lung 
comunicat care condamnă „agresiunea israeliană” şi cere 
reîntoarcerea la vechile frontiere a trupelor statului evreu. 

Pentru Israel, care se temea cel mai mult de o 
intervenţie militară rusă directă, reacţia moscovită apare 
ca o veste buna. In paralel, Washington-ul se declară 
,nonbeligerant”, Londra vorbeşte despre ,,noninterventie” 
şi Parisul despre „neutralitate”. 


La tribuna Naţiunilor Unite, delegaţii egiptean şi 
israelian isi aruncă unul altuia  responsabilitatea 
declanşării ostilităților. Peste desfăşurarea luptelor 
domneşte confuzia generală. Se întruneşte Consiliul de 
Securitate - sovieticii şi americanii vorbesc despre un 


armistițiu, dar recunoscând poziţiile militare ale 
beligerantilor, preferă să aştepte. Cat despre U Thant, el 
se limitează la a citi o scrisoare de protest împotriva 
ocupării sediului ONU de la Ierusalim de către forţele 
iordaniene. Ca majoritatea guvernelor europene, Consiliul 
NATO organizează o reuniune extraordinară. Țările arabe 
producătoare de petrol hotărăsc întreruperea livrărilor 
către statele care susțin Israelul. Papa îşi exprimă 
„profunda neliniste si cere ca lerusalimul sa fie declarat 
oras deschis”. 


La 6 iunie, Egiptul, Siria, Algeria, Yemenul, Irakul şi 
Sudanul rup relaţiile diplomatice cu Statele Unite. Ţările 
arabe anunţă încetarea vânzării de petrol către Occident, 
consecinţă a „ruşinoasei agresiuni” anglo-americane. În 
aceeaşi zi, Robert McCloskey, purtătorul de cuvânt al Casei 
Albe, dezminte cu vigoare informaţia că forţele aeriene 
americane ar fi jucat vreun rol în atacul-surpriză de la 5 
iunie: „Astfel de acuzaţii sunt in întregime false şi 
inventate în toate detaliile”. În Camera Comunelor, Harold 
Wilson, prim-ministrul britanic, extrem de iritat, califica 
drept „monstruoase aceste afirmaţii arabe, în vreme ce 
portavioanele noastre se află la 1.000 de mile depărtare de 
zona de luptă”. 


Armistițiul 

Atunci când amploarea apărării arabe devine 
cunoscută, în ziua de 6 iunie, Moscova, urmată de Belgrad 
şi de New Delhi, cere încetarea imediată a focului. La 19, 
10 ora New York-ului, Consiliul de Securitate adoptă, cu 
unanimitate de voturi, una dintre cele mai scurte rezoluţii 
din istoria sa: 

„Consiliul de Securitate cere tuturor guvernelor 
implicate să ia neîntârziat toate măsurile necesare pentru 
a ajunge la armistițiu şi pentru încetarea tuturor 
activităţilor militare în Orientul Mijlociu”. 


Pentru delegatul american, A. Goldberg, rezoluţia 


este „un prim pas pe calea către pace”. Delegatul francez, 
R. Seydoux, speră că aplicarea rezoluţiei pe teren va fi 
rapidă. Reprezentantul guvernului sovietic, N. Federenko, 
afirma că prin această rezoluţie „membrii Consiliului au 
pus capăt agresiunii israeliene împotriva statelor arabe”. 

El adaugă: „Armistițiul nu este decât un minimum: 
este cel mai putin lucru pe care Consiliul de Securitate 
putea să-l facă în conjunctura actuală [...]. Consiliul de 
Securitate ar fi trebuit să ia o decizie privind retragerea 
imediată a forțelor de agresiune pe liniile de armistițiu. 
Însă, din pricina opoziţiei câtorva membri, aceasta n-a fost 
cu putinţa“. 


De la tribuna Naţiunilor Unite, ministrul de Externe 
irakian, A. Pashashi, constată că armistițiul echivalează cu 
„O capitulare totală in fata Israelului, întrucât nu este 
însoţit de o cerere de retragere a forțelor (statului evreu)”. 

El conchide că „Israelul n-ar fi cutezat să sfideze 
opinia publică internaţională [...], dacă n-ar fi fost 
încurajat de prietenii sai’. Abba Eban se felicită pentru 
acest vot şi declară că Israelul se va conforma, dacă şi 
celelalte tari vor consimti. El adaugă că pacea este 
condiţionată de două principii: „Recunoaşterea autentică 
de către vecinii noştri a rădăcinilor profunde ale Israelului 
în realitatea Orientului Mijlociu” şi principiul rezoluţiei 
pacifiste a diferendelor prin negocieri directe. „Israelul, 
concluzionează el, şi-a dovedit hotărârea şi vigoarea. Acum 
este gata să-şi demonstreze instinctul său pentru pace”. 
Delegatul sirian urcă la tribuna Naţiunilor Unite imediat 
după ministrul de Externe evreu. Guvernul său se opune, 
afirmă el, „ca noile câştiguri teritoriale dobândite de Israel 
să se transforme în tot atâtea fapte implinite”. 

Armistițiul de la 6 iunie nu are niciun efect. Niciuna 
dintre ţările arabe nu l-a acceptat în timp ce Consiliul de 
Securitate adoptă rezoluţii, luptele continuă cu îndârjire. 


La 7 iunie, în faţa turnurii catastrofale a 
evenimentelor, Nasser reacţionează. El îl convoacă pe 


ambasadorul sovietic la Cairo, Dimitri Podjadaiev. ,,Va rog, 
îi spune el, să cereti guvernului dumneavoastră să ia 
măsuri imediate pentru a obţine încetarea luptelor în 
Sinai. Presiunea israeliană asupra forţelor noastre este 
enormă şi nu vom mai rezista multă vreme." Kosighin 
intervine pe lângă preşedintele american pentru a-i opri pe 
israelieni. „Trebuie ca armistițiul să fie aplicat imediat”. 
Johnson răspunde că el nu are o putere absolută asupra 
israelienilor, dar că va sprijini o rezoluţie care să fixeze ora 
exactă a încetării tocului. La cererea delegatului sovietic 
Federenko, Consiliul de Securitate se întruneşte încă o 
dată, la 7 iunie, la ora 13. Reprezentantul Moscovei 
supune la vot o nouă rezoluţie pentru un armistițiu care să 
intre în vigoare de la orele 20 OMI. După consultaţii, 
Consiliul votează în unanimitate rezoluţia. Spre marea 
surpriză şi consternare a sovieticilor, reprezentantul 
egiptean declară că ţara sa respinge apelul la încetarea 
focului. Israelul, Siria şi Irakul fac la fel. Numai Iordania 
admite încetarea ostilităţilor, dar se ciocneşte de refuzul 
israelian - Abba Eban declară că aprobarea Iordaniei este 
lipsită de valoare, din pricina, faptului că tortele sale sunt 
plasate sub comandament egiptean. În paralel, URSS 
ameninţă ruperea relaţiilor diplomatice cu Israelul, dacă 
acesta nu va înceta imediat luptele. 


În dimineaţa de miercuri 7 iunie, israelienii se 
lansează in asaltul Oraşului Vechi al Ierusalimului. 
Legiunea arabă se bate pentru fiecare palmă de loc. La ora 
10, 15, soldaţii israelieni înfig drapelul cu Steaua lui David 
pe Muntele Templului. Zidul Plângerii a căzut în mâinile 
lor. Între timp, forţele Israeliene pornesc la cucerirea 
Cisiordaniei. La 8 iunie, mii de refugiaţi palestinieni se 
îmbulzesc spre graniţă, trecând în estul Iordaniei, în vreme 
ce israelienii devin stăpâni pe întreaga ludee şi pe 
Samaria. Astfel, ocuparea lerusalimului ca şi a malului 
drept al iordanului nu rezulta din voinţa deliberată a 
israelienilor, ci decurge dintr-un concurs de împrejurări, 

intamplatoare. Daca suveranul hasemit nu si-ar fi ancorat 
militar tara de Egipt, daca ar fi preferat noninterventia in 
locul războiului, aşa cum a facut guvernul libanez, Iordania 
n-ar fi suferit vreo amputare a teritoriului său. Ironia 
istoriei va face din aceste cuceriri, câţiva ani mai târziu, 
vârful de lance al ideologiei naţionaliste israeliene. 


La 8 iunie, cele două superputeri intră în Consiliul de 
Securitate cu un text de rezoluţie pe care îl vor supune 
votului în câteva minute, ordonând un armistițiu imediat şi 
necondiţionat, fără termen de gândire. Armistițiul este 
acceptat de israelieni, egipteni şi iordanieni. La puţin timp 
după ce condamnase „atacul premeditat al Israelului” şi 
ceruse Consiliului de Securitate să denunțe statul evreu 
„pentru crimele pe care le-a comis [...] să-i pedepsească 
aspru pentru consecinţele politicii sale aventuroase, 
provocatoare şi agresive...", URSS rupe relațiile 
diplomatice cu Israelul. Exemplul îi este urmat de 
Iugoslavia şi apoi de toate statele comuniste, cu excepţia 
României. În noaptea de 8 spre 9 iunie, luptele încetează 
pe frontul israelian şi iordanian. La ora trei dimineaţa, pe 9 
iunie, israelienii încheiaseră cucerirea țărmului asiatic al 
Sinaiului şi îşi ridicaseră tabăra în faţa Canalului Suez. 
Bătălia îi costase 280 de morţi şi 800 de răniţi, în vreme ce 
în tabăra egipteană patru divizii fuseseră complet distruse 
şi alte trei decimate. Mai târziu, Gamal Abdel Nasser va 
descrie situaţia militară din acel moment în felul următor: 

„Noi nu mai aveam apărare pe Canalul Suez, [...] 
drumul dintre Suez şi Cairo nu mai era păzit nici măcar de 
un singur soldat [...] calea era deschisă (...) trupele noastre 
paralizaseră [...]. Nu era greu de înţeles că atinsesem 
pragul prăbuşirii [...]. Pierdusem 80% din forte [...]. 
Oraşele erau descoperite [...]. Nu mai aveam aviaţie 
pentru a ne proteja centrele urbane [...]”?" 


La orele 20, într-un discurs televizat, Nasser îşi 

exprima hotărârea „de a renunța definitiv la toate funcțiile 
oficiale şi la orice rol politic, pentru a-şi relua locul în 
rândurile poporului şi a-şi îndeplini datoria în calitate de 
simplu cetățean”. Cu toate acestea, a doua zi, revenea 
asupra deciziei sale de a demisiona. 


Siria 

În mod paradoxal, ţara care a contribuit cel mai mult 
la deschiderea ostilităţilor nu este încă, la 9 iunie, angajată 
într-adevăr în războiul care se poartă cu încrâncenare de 
patru zile. Bineînţeles că MIG-urile siriene, ca şi avioanele 
Hunter iordaniene si Tupolev irakiene, şi-au făcut apariţia 
pe cerul israelian şi au bombardat mai multe oraşe şi sate, 
făcând victime. Riposta a fost fulgerătoare: la 5 iunie, pe la 
sfârşitul după-amiezii, mai multe escadrile israeliene 
decolau în direcţia aerodromurilor siriene unde, în decurs 
de numai o oră, două treimi din aviația inamică este 
distrusă. Generalul Hod va afirma, la postul de radio: 

„Avioanele siriene încă intacte au fost deplasate în 
afara razei de acţiune periculoase pentru Israel. Noi 
detinem controlul cerului deasupra Platoului Golan”. 


Cu toate acestea, Siria este singura ţară arabă 
participantă direct la conflict care şi-a păstrat o armată, 
deşi ofiţerii săi superiori fuseseră decimati în luptele 
politice, aviația sa distrusă de către israelieni, iar 
echipamentul sau mai puţin performant decât al 
egiptenilor. După anihilarea armatei Raisului, ea devenise 
cea mai puternică armată a lumii arabe. 

În primele trei zile de război, Damascul se tinuse cu 
grijă deoparte. Pe când aliatul său egiptean era fărâmat, 
iar iordanienii se străduiau să reziste presiunii israeliene, 
Siria nu deschisese încă frontul în nord. Guvernul şi-a 
ascuns lipsa de solicitudine în susţinerea aliaţilor in 
spatele proclamatiilor sale incendiare de distrugere a 
inamicului sionist. Chiar înainte de începerea luptelor, 
Damascul anunţa, la 8 iunie, că Siria acceptă încetarea 
focului. 


Numai ca sosise ceasul revansei pentru israelieni. De 
ani de zile, artileria siriana instalata pe inaltimile Golan le 
bombarda satele de pe valea Iordanului si din Galileea de 
Sus. In dimineata de 9 iunie, guvernul israelian da 
instructiuni armatei sa porneasca asaltul asupra Platoului 
Golan, in momentul in care, inca o data, Consiliul de 
Securitate de reunea pentru a proclama, la cererea siriana, 
un armistitiu. Dar luptele au continuat peste zi, fiecare 
aruncând asupra celuilalt  responsabilitatea pentru 
continuarea ostilităţilor. La 10 iunie, israelienii cuceresc 
Platoul Golan şi înaintează până la marginea oraşului 
Quneitra. De acum, calea spre Damasc era deschisă. La 
Naţiunile Unite, delegatul sovietic declară că Israelul 
„calcă în sânge aidoma zbirilor lui Hitler (in the blooay 
footsteps of Hitler’s executioners), care îşi acuzau 
întotdeauna victimele ca fiind vinovate de propriile 
agresiuni”. La 10 iunie, la ora 18, ora Israelului, ostilitățile 
încetează pe frontul sirian. Războiul de Şase Zile ia sfârşit. 
Din situaţia de pericol extrem, Israelul trece la eliberare. 
Dintr-un stat micut, ameninţat în însăşi existenţa sa, 
Israelul a devenit cea dintâi putere a Orientului Mijlociu. 


SUB AMENINŢAREA RĂZBOIULUI NUCLEAR 


Narile Puteri în război 

În ianuarie 1967, nimic nu lăsa de bănuit că lumea se 
pregătea să fie la un pas de război nuclear, din pricina unui 
conflict care avea să cuprindă Orientul Mijlociu. Războiul 
Rece începuse să se estompeze, iar echilibrul terorii 
inghetase orice confruntare directă între Statele Unite si 
Uniunea Sovietică. Deodată, a izbucnit Războiul de Şase 
Zile. Acesta va demonstra că toată coexistenta pasnica 
dintre cele două superputeri nu se ţine decât într-un 
singur fir. 

Sovieticii au vânt la pupa. De la începutul anilor '60, 
ideologia comunistă marchează mai multe puncte în 
Lumea a Treia - mişcarea decolonizării din Africa, 


intervenţia „imperialistă” americana in Vietnam, atracţia 
Partidului Comunist asupra intelectualilor din Europa 
Occidentala, figura romantica a lui Che Guevara in lupta 
contra ,neocolonialismului” din America Latina, toate 
acestea isi dau concursul, una dupa alta, la a face din 
Uniunea Sovietică puterea în creştere in relaţiile 
internaţionale. 

Peste tot pe unde poate, URSS îşi împinge înainte 
pionii. 

În Orientul Mijlociu, sovieticii sunt pe punctul de a 
reuşi o lovitură de maestru - susţinerea lor necondiționată 
la politica de intimidare şi de intransigenta a ţărilor arabe 
radicalizează conflictul cu Israelul. Politica pe muchie de 
cuţit îşi arată roadele: pe măsură ce criza se amplifica, în 
cursul lunii mai, Uniunea Sovietică vede profilându-se 
sfârşitul influenţei occidentale în Orientul Mijlociu. Fără să 
fi fost nevoie să tragă un singur foc de armă, o victorie 
fantastică pe plan diplomatic se anunţă la Moscova. Ca un 
fruct pârguit, Orientul Mijlociu se pregăteşte să intre pe 
orbita sovietică. Cu toate acestea, un eveniment 
imprevizibil vine sa  ruineze frumoasa arhitectură 
geopolitică a Kremlinului: războiul, şi-apoi deruta arabă. 

Americanii, la rândul lor, sunt în defensivă. Inca din 
anii '50, poziţiile lor sunt subminate - Egiptul şi Siria se 
aliniază Moscovei, iar regimurile prooccidentale ale 
Libanului şi Iordaniei se clatina din temelii. In 1958, 
situaţia se inrautateste în asa grad încât americanii 
intervin la Beirut şi la Amman. Lovitura de stat militară din 
Irak, în 1958, spulberă definitiv visul Casei Albe de a 
constitui o alianţă regională a ţărilor arabe şi a 
Pakistanului, alianţă care ar fi zăgăzuit comunismul. 
Generalul Kassem îşi retrage ţara din Pactul de la Bagdad 
şi strânge relaţiile cu Moscova. În această situaţie dificilă 
pentru interesele occidentalilor, Israelul se dovedeşte a fi 
una dintre ţările stabile şi suficient de puternice, împreună 
cu Iranul şi Arabia Saudită, pe care americanii se mai pot 
bizui în regiune. 

Este adevărat că, în lumina politicii, Egiptul posedă o 


anvergură care îi lipseşte micului stat evreu. Acest simplu 
fapt explică tentativele de apropiere pe care le întreprinde 
administraţia Kennedy în anii '60. Această dorinţă de 
conciliere este inspirată, totodată, de filosofia politică a 
guvernării democrate, potrivit căreia dezvoltarea 
economică este cea mai eficace stavilă pentru comunism. 
Motive disparate încurajează ideea că Nasser nu va refuza 
să vină, cuminte, la picioarele Casei Albe. Raisul este în 
defensivă de când rivalul său din lumea arabă, Irakul, a 
stabilit o relaţie privilegiată cu Moscova. Dar lovitura de 
stat din 1963 din Irak transformă constelația politică a 
Orientului Mijlociu. La Bagdad, Kassem şi comuniştii sunt 
înlăturați. 

Dintr-odată, Nasser redevine aliatul privilegiat al 
Uniunii Sovietice. Cu atât mai mult cu cât intervenţia 
militară egipteană în Yemen, din 1962, provoacă o mare 
nemulţumire americanilor: prin aceasta era ameninţată 
direct Arabia Saudită, aliatul economic cel mai important 
al Statelor Unite în lumea arabă. Pierzându-şi definitiv 
iluziile în legătură cu Nasser, Statele Unite îşi întorc 
privirile către Israel şi se hotărăsc să susţină militar statul 
evreu. 

A mai existat un factor care i-a determinat să susţină 
statul evreu: de la începutul anilor '60, doctrina strategică 
a americanilor evoluase. Treptat, echilibrul terorii a 
înlocuit „cordonul sanitar” din jurul Uniunii Sovietice. 
Această evoluţie a avut drept efect diminuarea importanţei 
strategice a țarilor arabe. Ansamblul acestor factori a 
condus la realizarea unei apropieri între Israel şi Statele 
Unite, care s-au angajat să apere independenţa statului 
evreu. Aceste transformări l-au determinat pe preşedintele 
Johnson să acorde sprijinul său tacit atacului de la 5 iunie 
1967. De asemenea, trebuie să ţinem bine seama de faptul 
că, în săptămânile de dinainte de război, preşedintele 
american tocmai propovăduia împăcarea dintre diferitele 
tabere şi, de aceea, în pofida închiderii Strâmtorii Tiran, a 
refuzat să se angajeze fatis de partea israelienilor. Fara 
îndoială, interesele americane, împărţite între diversele 


state din regiune si razboiul din Vietnam, explica prudenta 
americana. Presedintele democrat joaca o partida stransa: 
el trebuie sa mentina echilibrul intre necesitatea de a 
sprijini statul evreu, cu scopul de a-i contracara pe Nasser 
şi pe sovietici, dar neîndepărtându-se, totuşi, de regimurile 
arabe moderate. În consecinţă, atitudinea ambiguă de „nici 
aprobare, nici dezaprobare” sau de permisivitate, îi aduce 
Israelului beneficiul unei sustineri americane, în caz de 
necesitate, şi îngăduie Statelor Unite de a-şi păstra poziţia 
pe lângă aliaţii arabi. 

Americanii vor reuşi să ducă această politică de 
echilibristică atâta vreme cât sovieticii nu ameninţă să 
intervină direct. Din clipa in care Andrei Kosighin îi 
declară preşedintelui american: „Dacă Israelul nu îşi 
încetează operațiunile în următoarele ore, Uniunea 
Sovietică va lua măsurile pe care le va socoti de cuviinţă, 
inclusiv în domeniul militar’?”, Statele Unite îşi dau cărţile 
pe faţă, fără echivoc: nu vor lăsa nepedepsită imixtiunea 
URSS în conflict. 

Atunci când izbucneşte războiul, în dimineaţa de 5 
iunie, sovieticii sunt slab informaţi despre adevărata stare 
a lucrurilor. Mai mult decât atât, sunt intoxicati de 
comunicatele despre victorii pe care le publică egiptenii. 
Ambasadorul lor de la Cairo, care se bizuie pe declaraţiile 
oficiale, raportează guvernului său că arabii obţin 
răsunătoare succese militare. Numărul avioanelor 
israeliene doborâte creşte ceas de ceas, sute de tancuri 
evreieşti suferă aceeaşi soartă... În fata a ceea crede el ca 
ar fi un strălucit triumf al forţelor arabe, Kosighin, prin 
intermediul telefonului roşu, pledează pe lângă 
preşedintele Johnson să se abțină de la orice intervenție 
militară. 

„În cazul in care Statele Unite s-ar alătura 
israelienilor, afirmă el, guvernul sovietic ar da ordinul de a 
se trimite un ajutor militar arabilor pentru a opri 
agresiunea imperialistă. URSS, adaugă el, este de partea 
popoarelor arabe care indragesc pacea”. 

Continutul mesajului este evident: daca americanii 
nu fac nicio miscare, sovieticii nu vor intreprinde nicio 
manevră care ar putea ameninţa pacea si stabilitatea 
internaţională. 

În momentul în care sovieticii descoperă amploarea 
dezastrului, Politburoul trece la presiuni, cu toate forţele 
sale, pentru a-i opri pe israelieni cât mai este încă timp. 


Ofensiva diplomatica începe printr-un comunicat, în 
care Israelul este acuzat de agresiune şi prin care i se cere 
armatei sale să se replieze în frontierele de la 5 iunie 
dimineaţa. După aceea, Kosighin îi trimite un mesaj lui 
Johnson (la ora 7 a Moscovei şi 12 a Washingtonului) care 
aduce foarte mult a ultimatum: „URSS posedă mijloace de 
distrugere teribile şi nu poate rămâne indiferentă la o 
agresiune criminală”. Mesajul este aproape o copie fidelă 
după cel pe care Kremlinul îl trimisese Casei Albe în 1956, 
în timpul crizei din Suez. Soarta planetei este din nou în 
joc. 


Analistul politic André Fontaine, specialist in 
Războiul Rece, va spune despre această perioadă că, „fără 
îndoială, niciodată lumea n-a fost atât de aproape de un 
război nuclear'%. Mărturiile personajelor-cheie de la Casa 
Albă confirma aceasta asertiune. Se joacă o veritabilă 
partidă de pocher, cu o miză care dă fiori. Un savant dozaj 
de inteligenţă politică, de intimidare brutală şi de bluf. Un 
gest greşit interpretat al preşedintelui american sau al 
secretarului general al Partidului Comunist al Uniunii 
Sovietice - şi lumea întreagă ar fi fost aruncată în oroarea 
războiului nuclear. 

Lyndon Johnson ţine piept situaţiei: 1967 nu va fi o 
repetare a lui 1956. Preşedintele american, de data 
aceasta refuză să cedeze şantajului sovietic. El ordonă 
tuturor unităţilor Flotei a Vl-a să se îndrepte către zona 
fierbinte, gata să intervină. Apoi, „texanul înalt de şase 

picioare si douasprezece degete”, cum isi spune cateodata 
el însuşi, redactează un mesaj adresat preşedintelui 
Consiliului sovietic. El îi aminteşte că Statele Unite şi-au 
luat angajamentul să  salvgardeze integritatea si 
independenţa Israelului. „Suntem hotărâți să ne respectăm 
angajamentele”, afirmă el. Ca să fie bine înţeles, el îl 
spune, în esenţă, lui Kosighin: dacă Uniunea Sovietică 
intervine militar, Statele Unite vor intra în luptă. Orice 
acţiune militară din partea URSS împotriva Israelului, va 
declanşa riposta imediată a Flotei a Vl-a şi o confruntare 
atomică între cele două Mari Puteri. Politica de intimidare 
a Kremlinului, care functionase bine în timpul expediției 
din Suez, acum nu mai dă roadele scontate. Struna este 
prea tocita, în fata fermitatii americane, Moscova cedează. 
Armata Roşie nu va debarca la Cairo. După exemplul 
protejatilor săi, Uniunea Sovietică a pierdut, provizoriu, 
bătălia. 

Lumea a trecut probabil la un pas de primejdie. Cu 
toate acestea, criza nu este în totalitate dezamorsată, iar 
tensiunea atinge încă o dată cote paroxistice. Secretarul 
de stat al Apărării, Robert McNamara, comentează: 

„La 8 iunie, s-a încheiat armistițiul cu Iordania şi 
Egiptul, iar la 10 iunie, cu Siria. Sfârşitul războiului era 
foarte aproape. Apoi, roata s-a întors deodată, Kosighin 
anunțând din nou, pe linia directă, amenintator. «Dacă 
vreţi război, război veţi avea». Probabil Kosighin reacţiona 
astfel la recentele noastre manevre. Într-adevăr, de teamă 
ca URSS să nu încurajeze Egiptul să contraatace Israelul, 
dădusem ordin Flotei a Vl-a să se îndrepte către Est, în 
scopul de a plasa trupele expeditionare în poziţie de 
apărare a Israelului. Confruntat cu ameninţarea lui 
Kosighin, Johnson optează pentru fermitate. El îmi ordonă 
să apropii Flota a Vl-a de coasta siriană, ca să ne arătăm 
astfel, fără echivoc, intenţiile. Dialogul a continuat la 
telefonul roşu, sfârşind printr-un acord de armistițiu. Însă, 
încă o dată, superputerile trecuseră la un pas de 
confruntare directă. Dacă israelienii şi sirienii n-ar fi ajuns 
la un armistițiu, o Intervenţie militară a superputerilor în 


regiune nu s-ar fi putut evita... nici SUA, nici URSS n-au 
luat initiativa de a declansa un conflict armat, dar, din lipsa 
de informatii, fie eronate, fie gresit interpretate, o 
confruntare tot a existat. 

Şi, în fiecare dintre cazuri, pe măsură ce criza 
evolua, tensiunile creşteau, pasiunile se exacerbau şi riscul 
unor decizii iraționale se simţea din ce în ce mai 
aproape”24. 


Lupta pentru influenţă în Orientul Mijlociu a celor 
două superputeri ajunge la confruntare, dar o confruntare 
care, pentru salvgardarea omenirii, a rămas, până la urmă, 
mărginită de graniţa fermă a noninterventiei. „Cucerirea” 
politică a Orientului Mijlociu nu justifica nici distrugerea 
Moscovei, nici pe aceea a New York-ului. Echilibrul terorii 
a funcţionat bine, de data aceasta. Totuşi, Johnson va 
mărturisi, mai târziu, că un Al Treilea Război Mondial a 
fost evitat la limită. 


Statele Unite - Israel: o interdependenta în 
crestere 

Războiul de Şase Zile oferă ocazia Statelor Unite de a 
se angaja pentru prima oară clar şi fără nici cea mai mică 
ambiguitate de partea israelienilor. Aproape concomitent, 
URSS sprijină din plin lumea arabă „progresistă”. Această 
polarizare a alianțelor a fost însoţită de un interventionism 
din ce în ce mai manifest din partea celor două Mari 
Puteri. Amândouă îşi consolidează poziţiile mulţumită 
acordării unui ajutor economic şi militar, în special prin 
intermediul furnizării de sisteme de armament pe care le 
produc numai ele. Războiul din 1967 netezeşte astfel calea 
unei extinderi a confruntării Est-Vest, iniţiate în timpul 
Războiului Rece. Cele mai sigure atuuri ale blocului 
sovietic sunt Egiptul, Siria şi, într-o mai mică măsură, 
Irakul. Cât despre puterile occidentale, ele oscilează între 
neutralitate şi susţinerea Israelului. Numai Franţa, prin 
politica sa proaraba, la fel ca Libanul şi Iordania, dintre 

tarile aliniate in lupta, tulbura jocul stricand cartile 
confruntarii Est-Vest. 

O data ostilitatile incheiate, americanii se gasesc mai 
implicati ca oricand de partea israelienilor. In perioada de 
imediat dupa război, preşedintele imbratiseaza teza 
guvernului de la Ierusalim, care se rezumă, succint, la 
formula: „Pacea în schimbul teritoriilor”. 

Pe plan economic şi militar, relaţiile dintre SUA şi 
Israel continuă să devină mai strânse. Pentru statul evreu, 
această dependenţă nu reprezintă alegerea sa, ci este 
dictată de o necesitate lesne de înţeles: statele comuniste 
au rupt relaţiile diplomatice cu Israelul, iar Franţa, aliatul 
său dintotdeauna, l-a părăsit în momentul crucial. N-au 
rămas decât Statele Unite care, afundate în mlaştina 
vietnameză, interpretează victoria israeliană ca pe 
simbolul mult aşteptatei victorii „a lumii libere”. 

În afară de acestea, terenul a fost dintotdeauna 
favorabil apropierii dintre cele două state. În psihologia 
colectivă americană, ambele naţiuni sunt însemnate cu 
fierul roşu al istoriei. Un fir invizibil leagă un popor ales de 
Dumnezeu cu o tânără naţiune, al cărei destin pare pironit 
pe crucea unei misiuni civilizatoare a omenirii. În această 
cosmogonie derivată din Biblie, Statele Unite sunt 
percepute ca întregindu-se prin Israel, pionierii Lumii Noi 
închizând bucla deschisă de evrei. Astfel, „o conexiune 
specială uneşte cele două popoare”. Pentru americani 
înseamnă un amestec complex, „de compasiune pentru un 
popor persecutat, de identificare cu profetiile biblice şi de 
admiraţie pentru sistemul democratic israelian ”%5. 

Rolul jucat de evreii americani este un alt element 
component al acestei înţelegeri de excepţie. Mare parte 
din ajutorul american are la bază presiunile parlamentare 
exercitate de ei şi acţiunile lor filantropice. Constiinta lor 
încărcată îi frământă: ei au lăsat să se săvârşească 
exterminarea coreligionarilor europeni fără a fi încercat 
imposibilul pentru a-i salva. Apelurile la exterminarea 
israelienilor pe care le lansează Shukeiri şi propaganda 

araba au, pentru ei, o rezonanta de continuare a 
genocidului celui de Al Doilea Razboi Mondial. De data 
aceasta, evreii americani nu vor mai lasa se intampla asa 
ceva: Israelul va putea conta pe sustinerea diasporei. In 
plus, sprijinul pe care evreii americani îl acordă Israelului 
este, totodată, o portita de ieşire pe care şi-o tin pregătită 
în caz de urgenţă, o asigurare de viaţă, întrucâtva. Dacă 
Auschwitz-ul a fost posibil în ţările cete mai înalt civilizate 
din Europa, adică într-unul din leagănele culturii omenirii, 
de ce oroarea nu s-ar putea repeta şi aici? 

La aceste sentimente se adaugă nişte consideraţii 
pur şi simplu electorale, care întăresc dinamica de 
susținere a Israelului. Electorii evrei sunt puţin 
abstentionisti din fire, iar voturile lor se concentrează în 
statele-cheie ale geografiei politice din Statele Unite. Tot ei 
sunt cei care determină, în mare măsură, succesul unui 
candidat la Casa Albă. 


URSS, sprijinul necondiţionat pentru lumea 
arabă 

Amploarea înfrângerii militare îi pune pe sovietici 
într-o situaţie stânjenitoare. Prestigiul lor este ştirbit, 
reputaţia armelor şi a consilierilor sovietici este pătată, iar 
puterea lor de convingere n-a funcţionat pe lângă 
israelieni. URSS se trezeşte coresponsabilă de înfrângerea 
aliaţilor săi. Mai rau încă: egiptenii impută prudentei 
sovieticilor o bună parte din înfrângerea lor militară şi le 
reproşează, totodată, faptul că nu încurajaseră Egiptul să 
preia iniţiativa ostilităţilor si că nu-l sustinusera militar la 
momentul critic. În mod diferit faţă de ceea ce făcuse 
pentru alte tari „prietene“, Gamel Abdel Nasser se abtine, 
dupa lupte, sa-i multumeasca Uniunii Sovietice pentru 
sprijinul acordat. Dezamagirea domneste de ambele parti, 
atat pentru arabi, cat si pentru sovietici. 

In perioada imediat urmatoare razboiului, URSS 
sufera ponoasele derutei arabe. Energia Kremlinului se va 
concentra in a intoarce dezastrul aliatilor sai in favoarea 
Sa. 


Desi nemultumita de regimurile nasserian si baasist, 
Uniunea Sovietica le acorda in continuare sprijinul sau. 
Pentru că vorbesc despre revanşă, URSS le va oferi 
mijloacele de a se bate. Folosind puternicul sentiment al 
umilintei arabe ca instrument de creştere a influenţei sale, 
Kremlinul îşi avansează pionii. Aflat în vizită oficială, 
Podgornii, preşedintele Sovietului Suprem, este aclamat de 
mii de egipteni. Egipteanul de rând crede că este pe cale 
să se încheie o alianţă militară egipteano-sovietică pentru 
a-i goni pe israelieni din Sinai. 

Acest sprijin masiv acordat Irakului, Siriei şi 
Egiptului lansează o cursă a înarmării în Orientul Mijlociu. 
Rachete SA3 şi alte arme moderne şi performante sunt 
livrate ţărilor arabe, în timp ce rămân necunoscute pentru 
Vietnam. Echilibrul forţelor ameninţă să se rupă curând. 
Pentru a păstra stabilitatea în regiune, Statele Unite 
acordă o susţinere din ce în ce mai consistentă Israelului. 
Acest proces de actiune-reactiune face jocul Uniunii 
Sovietice, care devine aliata privilegiată a lumii arabe, în 
vreme ce Statele Unite sunt identificate cu statul evreu. 
Din această mişcare, americanii îşi văd poziţiile slăbite în 
toate celelalte ţări din regiune. De pe urma noii polarizări 
a alianțelor profită Moscova - marina de război sovietică 
obţine facilităţi portuare în Siria şi Egipt, iar mii de 
consilieri militari sunt trimişi în Orientul Mijlociu pentru a 
forma cadrele arabe în utilizarea sistemelor sofisticate de 
armament Prin intermediul acestei pătrunderi tehnico- 
militare, URSS dă o triplă lovitură: îşi ajută tehnic 
protejaţii, câştigă un drept de a supraveghea iniţiativele 
siriene şi egiptene şi, în sfârşit, dobândeşte un oarecare 
control al situaţiei. 

În aceasta, fără îndoială, constă unul din 
numeroasele paradoxuri ale acestui război. Uniunea 
Sovietică, puterea înfrântă în seara de 10 iunie 1967, 
renegata chiar de protejatii săi, se înfăţişează, doi ani mai 
târziu, drept marea câştigătoare a acestui conflict, 
deoarece a ştiut să utilizeze deruta aliaţilor săi pentru a se 
implanta solid în regiune. 


Bilantul razboiului 

Razboiul de Sase Zile este insasi aplicatia practica a 
modelului ideal de „Blitzkrieg” (război-fulger). Israelul, 
pentru prima oară în scurta sa istorie, se află în poziţia 
celui care hotărăşte regulile jocului. Timpul nu mai 
acţionează în defavoarea statului evreu. Acesta deţine 
acum teritorii care îi vor servi drept monedă de schimb la 
o reglare a conflictului. 

Victoria israeliană este însoţită de pierderi mult mai 
putin grele decât se prevăzuse. In loc de 40.000 de morţi, 
cum se temeau unii analişti că o să se înregistreze, numai 
679 de soldaţi israelieni şi-au pierdut viaţa, alţi 2.500 fiind 
răniţi şi 18 căzuţi prizonieri. Un număr de 130 de tancuri 
şi vreo patruzeci de avioane pieriseră în flăcări. Bilanţul se 
dovedeşte, dimpotrivă, mult mai dezastruos în tabăra 
arabă: peste 25.000 de soldaţi morţi şi 5920 luaţi 
prizonieri. 

Pierderile materiale sunt la fel de impresionante. 
Aviatia şi armata au fost, literalmente, făcute una cu 
pământul: 450 de avioane distruse, dintre care opt 
escadrile de MIG 21 noi-noute, ca si 1100 de tancuri, 
dintre care 300 căzute intacte in mâinile inamicului. 
Iordania a pierdut 150 din cele 250 de tancuri şi 21 din 
avioanele sale de luptă, Egiptul 500 de tancuri şi 340 de 
avioane, iar Siria, între 50 şi 80 de avioane (potrivit 
estimărilor). A trebuit să mai treacă o vreme, până în luna 
mai 1968, pentru ca livrările sovietice intensive să 
reuşească să reconstituie arsenalul egiptean şi sirian. 

Pe câmpul de luptă, datele strategice se inversaseră. 

Coşmarul apărării frontierelor israeliene luase 
sfârşit, înainte de conflictul din iunie, teritoriul israelian, în 
locul cel mai îngust, nu depasea 15 kilometri. Acela era 
,calcaiul lui Ahile” pentru Israel. O înaintare conjugată a 
egiptenilor şi a iordanienilor ar fi secționat statul, 
rupandu-i această verigă slabă, lipsindu-l tocmai de acea 
porţiune unde erau concentrate peste 60% din populaţia sa 
şi două treimi din potenţialul său industrial. Mai mult, o 


mare parte a centrelor vitale israeliene, situate intre 
Hadera (aproape de Cezareea) si Tel Aviv, se aflau in 
bataia artileriei grele iordaniene. Sa adaugam la acestea 
izolarea in care s-ar fi putut gasi portul Eilat, precum si 
Ierusalimul de Vest, legat de restul tarii numai printr-un 
culoar îngust, fără a mai pune la socoteală „degetul” 
Galileei. 


Liniile armistiţiului au înlăturat orice posibilitate de 
atac surpriză din partea aviaţiei egiptene. De acum înainte 
erau necesare 16 minute în plus pentru a atinge oraşele 
israeliene. Un timp suficient pentru a se putea opune 
pericolului. Noua graniţă cu Egiptul, pe linia Canalului 
Suez, s-a restrâns la 98 de kilometri, faţă de cei 265 de 
dinainte. 

Peninsula Sinai oferă o întindere strategică, punând 
Israelul la adăpost de orice surpriză neplăcută, întrucât 
Cairo se află la 130 de kilometri distanţă de linia de 
armistițiu. In nord, la graniţa cu Siria, israelienii 
stăpânesc, de acum, înălțimile Golan. Frontiera iordaniana, 
cea care dădea cele mai multe probleme militarilor 
israelieni, este solid apărată. Armata haşemită, care se 
situa la doar câţiva kilometri distanţă de centrele urbane şi 
ameninţa să taie Israelul în două, este, de acum înainte, 
expulzată pe celălalt mal al Iordanului. 

Totuşi, victoria aceasta ridică două noi probleme 
militarilor israelieni: pe de-o parte, nu-şi mai pot transfera 
la fel de rapid trupele de pe frontul sirian pe frontul 
egiptean şi, pe de altă parte, îi obligă să adopte concepţii 
de apărare statică, afectând moralul trupelor. 

A doua zi după război, Israelul este într-adevăr 
stăpânul militar al Orientului Mijlociu. Cu toate acestea, 
niciodată diplomația israeliană nu va ajunge să 
concretizeze cuceririle militare în termeni politici. 
Sloganul „pacea în schimbul teritoriilor” este perceput în 
tabăra arabă ca pe cea din urmă aroganță a israelienilor, 
care au tupeul de a negocia „un bonus de agresiune”. 
Arabii se revoltă împotriva a ceea ce li se pare a fi un 


dictat, atunci cand au pierdut douazeci si cinci de mii de 
soldaţi, când are loc un exod masiv de populaţie - cei care 
fug din faţa armatei evreilor -, când Sinaiul, Gaza, 
Ierusalimul de Est, Cisiordania şi Platoul Golan au căzut 
sub cizma israeliană şi când opinia publică arabă este 
cufundată în cea mai neagră deznădejde. Israelul a 
îngenuncheat lumea arabă. 

Brutalitatea victoriei face imposibilă negocierea. 
Umiliţi, liderii statelor arabe cer, mai presus de toate, 
„Ştergerea urmelor agresiunii”, cu alte cuvinte revenirea la 
frontierele de dinainte de 5 iunie, fără a renunţa, în 
schimb, la starea de beligerantă cu Israelul. Într-adevăr, 
niciunul dintre şefii de stat nu se simte suficient de 
puternic pentru a se aşeza la masa negocierilor cu 
„inamicul sionist”. Nasser, „leul arab”, este definitiv 
zdrobit şi, în plus, se crede ameninţat de un puci militar. 
Regele Hussein este deposedat de regiunea productivă a 
ţării sale. Cat despre Atassi, acum făcea penitenta pentru 
ca se eschivase la inceputul razboiului. 

Intransigenta este, asadar, cuvantul de ordine in 
lumea araba, in vreme ce victoria determina Israelul sa nu 
mai fie dispus la concesii. Recunoasterea statului lor, 
liberul acces pe Canalul Suez si in Ellat, disparitia 
comasarilor de forte ale iordanienilor din imediata 
apropiere a teritoriului lor precum şi a trupelor siriene 
mult avansate spre Israel sunt revendicări minimaliste. În 
aşteptare, statul evreu duce o politică a faptului împlinit, 
„de rampă a anexării”, vizând integrarea Cisiordaniei în 
economia israeliană şi implantarea unor colonii, vârfuri de 
populare. Cât priveşte Ierusalimul, oraşul nu mai este de 
negociat, căci a devenit, pentru imensa majoritate a 
israelienilor, reîntregit. Oraşul Sfânt reprezintă, el însuşi, 
conflictul imposibil de rezolvat. 

El este microcosmosul întregii probleme palestiniene, 
după cum scria, în mod just, Errera-Hoechstetter: 

„Semnificaţia lui istorică, unicitatea lui sacra, 
strălucirea lui sentimentală fac din Ierusalim expresia cea 
mai simplă şi cea mai complexă a acestui drept exclusiv pe 


care evreii şi arabii şi-l dispută in Palestina. Chiar si in 
pofida unui tratat de pace cu regele Hussein, israelienii, 
începând din 1967, nu îi vor mai da înapoi Oraşul Sfânt, iar 
el nu va mai putea să se înţeleagă cu ei fără a-l recâştiga”. 


Evoluţia stărilor de spirit, resurgenta religioasă 
islamică şi evreiască, exacerbarea nationalismelor arabe şi 
israelian conduc la o inrautatire a situaţiei. Intransigentei 
tradiţionale a statelor arabe i se adaugă, pentru prima 
oară, cea a statului evreu. 

Cercul vicios al refuzului celuilalt se reînchide în 
Orientul Mijlociu. 

Dincolo de poziţia politică a fiecărui stat, un element 
esenţial este pe cale să iasă la iveală. Războiul de Şase Zile 
conţine, în germene, o schimbare fundamentală în 
conflictul arabo-israelian, dar au fost rari observatorii care 
să-şi dea imediat seama de aceasta - până în acel moment, 
confruntarea dintre Israel şi vecinii săi arabi corespundea 
definiţiei unui război clasic, care opunea diferite state- 
naţiuni. După iunie 1967, conflictul nu mai este doar unul 
interstatal, ci a devenit şi un război de eliberare naţională. 
Este adevărat că Fath?’ s-a constituit în 1965, iar raidurile 
de gherilă au lovit teritoriul israelian dinainte de luna 
iunie. Dar ocuparea militară a Cisiordaniei şi a fâşiei Gaza 
a trezit, mai presus de toate, sentimentul national 
palestinian. Înfrângerea ruşinoasă a armatelor arabe din 
1967 marchează, aşadar, trezirea conştiinţei naţionale 
palestiniene. Osatura politica şi militară a organizaţiei 
Fatah?, apoi a noilor organizaţii palestiniene, este 
compusă din refugiaţi care doresc să redevină stăpâni pe 
destinul naţiunii lor, după ce l-au lăsat în mâna „fraţilor 
arabi”. Victoria militară atât de strălucită a statului evreu 


26 El Fath (preşedinte: Arafat). Una din cele 9 grupări care alcătuiesc 
Organizaţia pentru Eliberarea Palestinei. (N. tr.) 

27 Fatah, consiliul revoluţionar palestinian (creat de Abu NkjJal). 
grupare extremista, responsabila de numeroase atentate; 
subventionata de statele din Golf în schimbul păcii, in special de Irak. 
Siria si Libia. (N. tr.) 


eliberează din plin forţele naţionalismului palestinian, 
care, de atunci, nu fac altceva decât să crească. 

Un punct comun le uneşte, totuşi, pe statele din 
Orientul Mijlociu. Pe drept sau pe nedrept, toate sunt 
dezamăgite de atitudinea Marilor Puteri şi a Naţiunilor 
Unite. Cu siguranţă, naționalismul lor suspicios nu îi 
predispune nici la indiferenţă, nici la toleranţă. Israelul 
percepe „abandonul” Franţei ca pe o trădare, conduita 
secretarului general al Naţiunilor Unite în momentul 
retragerii Căştilor Albastre ca pe aceea a unui om slab, 
manipulat de Nasser, iar prudenta Statelor Unite ca pe o 
ezitare a unuia dintre aliaţii săi de a-i sări în ajutor. În ceea 
ce-i priveşte pe arabi, ei nu acceptă că protectorul lor 
sovietic a stat cu braţele încrucişate, atunci când ei 
traversau una dintre perioadele cele mai negre din istoria 
lor. U Thant şi ONU nu se bucură de mai multă 
consideraţie. Arabii constată cu amărăciune că organizaţia 
internaţională nu le-a fost de niciun ajutor în timpul 
agresiunii israeliene. 


Lumea arabă umilită: cauzele înfrângerii 

Pentru lumea arabă, înfrângerea este un veritabil 
traumatism. Denuntarea de către Gamal Abdel Nasser a 
intervenţiei militare anglo-americane alături de Israel pare 
pe cât de absurdă pe atât de ridicolă. Heykal, în revista Al 
Ahram din 21 iunie 1968, va spune doar că era „o 
încercare de evadare din realitatea faptelor”. Dezastrul 
stârneşte confuzia profundă în lumea arabă, care pune în 
cauză nu numai responsabilitatea militarilor, ci şi a 
societăţii în ansamblu. Cotidianul egiptean Musawar din 
25 august 1967 constată: 

„Noi vorbeam despre victorie fără să actionam cum 
trebuia ca s-o obţinem [...]. Israelul ne-a învins în 
momentul in care noi eram ocupați cu întâlniri şi cu 
interminabile discuţii fără noimă”. 


Prinţul moştenitor Hassan al Iordaniei afirma, cu 
ocazia unei ceremonii militare retransmise de Radio 


Amman la 23 octombrie, ca arabii nu s-a fi aflat niciodata 
într-o asemenea situaţie, „dacă emoțiile nu le-ar fi 
paralizat judecata”. 

Radio Tunis, la 15 septembrie, releva: „Liderii arabi 
îşi încurajau popoarele în dorințele şi visurile lor dar le 
ascundeau tot ceea ce ar fi putut să le stârnească mânia, 
până când s-a produs inevitabilul eşec”. 

„Noi am fost îndemnați să credem (prin propaganda 
arabă) că am putea lichida Israelul în trei ore, în vreme ce, 
dintr-odată, în trei ore, Israelul ne-a făcut de ruşine”, scria 
un jurnal kuweitian. În lunile care urmează după 10 iunie, 
comentariile de acest tip nenumărate. 

Astfel se descrie, cu amărăciune, un popor arab 
incapabil să facă fată realităţii, refugiindu-se într-o lume 
clădită din iluzii confortabile şi simpliste, cu 
binecuvântarea atotputernică a propriilor şefi politici. 

Însuşi termenul de „înfrângere” nu este folosit decât 
mai târziu şi cu precauţie. Regele Hussein, preşedintele 
egiptean şi partidul Baas din Siria vorbesc despre „naska” 
sau „recul“. Abia la 29 septembrie, Heykal menţionează 
intenţionat termenul de „hazima” sau „înfrângere” si 
atunci pentru a constata că, nici măcar semantic, arabii nu 
cutează să utilizeze acest termen: 

„Preşedintele Gamal Abder Nasser, scrie el în ediţia 
din 17 noiembrie a cotidianului A/ Ahram, a spus: «noi am 
suferit o înfrângere militară». Era pentru prima oară, 
continuă Heykal, când se rostea cuvântul «înfrângere». 
Fiecare realiza ce i s-a întâmplat, dar nimeni nu avea 
curajul sau poate tăria de a pronunţa tristul, dar 
adevăratul cuvânt pentru a descrie realitatea”. 


Înfrângerea arabă a dat apă la moară conservatorilor 
şi bigotilor. Potrivit acestora, dezastrul era consecinţa 
directă a importului de ideologii străine. Socialismul nu 
este decât un nou avatar al Occidentului care distruge 
„autenticitatea” arabă şi slăbeşte cu atât mai mult poporul. 
Cecil Hurani, intelectual libanez şi fost consilier al 
preşedintelui Burghiba, scria in Nahar, la 13 august 1967: 


,Principalul izvor de slabiciune, de-a lungul ultimilor 
20 de ani, a fost introducerea in viata politica araba a 
metodelor de guvernare si a sloganurilor ideologice care 
nu corespund nici indeaproape, nici pe departe conditiilor 
de trai din tarile arabe”. 


Traditionalistii atribuie înfrângerea nerespectării 
principiilor Coranului. Prim-ministrul iordanian Juma 
declară, la 5 iulie, la Radio Amman: „Ceea ce a slăbit 
națiunea arabă a fost abandonarea Islamului”. Nici Gamal 
Abdel Nasser nu exclude posibilitatea că Allah le-a impus 
această încercare credincioşilor musulmani: 

„Fraţilor, declară preşedintele Nasser la postul Radio 
Cairo, la 23 iulie, poate că Allah cel Atotputernic a voit să 
ne pună la încercare, ca să vadă dacă merităm ce am 
dobândit până acum şi dacă avem curajul să fim răbdători 
şi statornici în clipe grele. Fraţilor, poate că Allah cel 
Atotputernic a voit să ne dea o lecţie, ca sa ne reinvete 
ceea ce n-am ţinut minte, să ne reamintească unele lucruri 
pe care poate că le-am uitat si să ne curețe sufletele de 
păcatele pe care le comitem pe măsură ce construim o 
nouă societate. 

Oricare a fost voinţa divină, să îi acceptăm 
încercările ca făcând parte din soarta noastră”. 


Fără a recurge neapărat la justificări teologice, cum 
îşi explică lumea arabă o asemenea derută după 
înfrângere? 

În biografia pe care o întocmeşte preşedintelui 
egiptean, Heykal descrie un Nasser vizionar, confruntat cu 
un înalt comandament incapabil şi iresponsabil: 

„El [Nasser] a văzut venind dezastrul. A prezis ca 
israelienii vor începe prin a ataca aeroporturile egiptene şi 
a îndemnat constant ofiţerii forţelor aeriene să se menţină 
în stare de alertă contra unui atac-surpriză. Dar atacul a 
sosit exact aşa cum îl prevăzuse, iar ei au fost luaţi prin 
surprindere”25. 

Aceasta teza, greu de crezut, are indiscutabilul merit 
de a-l absolvi de orice responsabilitate pe Raisul egiptean. 

Nasser însuşi, în discursul rostit la 9 iunie, în acelaşi 
timp ce le anunţa egiptenilor demisia, afirma: „Noi 
aşteptam avioanele israeliene dinspre est, unde erau 
orientate şi radarele, pe când ele au venit dinspre nord şi 
dinspre vest’?®. Această explicaţie nu convinge, întrucât 
chiar şi aerodromurile secrete fuseseră distruse. A fost 
avansată, de asemenea, şi teza sabotajului. Un grup de 
ofiţeri rebeli ar fi favorizat înfrângerea cu scopul de a 
răsturna regimul nasserian. Însă nu este adus niciun 
argument solid în sprijinul acestei ipoteze. 

Pentru mulţi comentatori arabi, înfrângerea se 
datorează numai faptului că arabii n-au luat iniţiativa 
directă a luptelor. Generalul de brigadă Urayyim, şeful 
forţelor irakiene în Iordania, citat de cotidianul Jumhuriya 
din Irak, afirmă că „dacă am fi început noi bătălia, 
armatele arabe ar fi fost în Tel Aviv in mai putin de trei 
zile”. Dar cea mai mare parte a comentatorilor recunoaşte, 
la unison, că nici armata egipteană, nici forţele arabe în 
general nu fuse seră pregătite de luptă. Regele Hussein va 
spune, la Radio Amman, la 11 iulie: „Este evident că am 
intrat în război fără să ni se fi dat mijloacele de a învinge”. 
Nasser va adăuga că „Statul-Major egiptean n-a analizat în 
mod corect situaţia”. Preşedintele egiptean va mai spune: 
„comandamentul egiptean a suferit de confuzie inca de la 
începutul ostilităţilor”. Criticile se abat asupra ofiţerilor a 
căror promovare depinde mai mult de filiera relaţiilor pe 
care le au decât de capacităţile lor militare. Preşedintele 
sudanez Azhari, în cotidianul Sayyad din 9 noiembrie, 
constată că lipsa de coordonare a fost în mod deosebit 
fatidică: „Israelul avea un comandament unit, în vreme ce 
arabii s-au luptat cu forțe separate sub comandamente 
separate”. Dar mai ales superioritatea serviciului de 
informaţii israelian este ceea ce preşedintele egiptean şi 
regele Hussein subliniază în mod deosebit. „Inamicul ştia 


29 vezi Bibliografie: Rouleau, Held şi La couture, p. 123. 


despre noi mai multă decât ştiam noi înşine”, mărturisea, 
în acelaşi sens, preşedintele Arif al Irakului (Radio Bagdad, 
28 iunie). 


Într-adevăr, carentele armatei egiptene sunt de 
proporţii. 

Tânăra armată din 1952, atletică, pătimaşă, devotată, 
înlocuitoarea armatei farukiene în care, după o expresie a 
lui Jean Lacouture, gradele se măsurau după grosimea 
burtii, s-a schimbat mult. Casta de privilegiați, 
supranumită „clasa obezilor”, se reconstituise. Ofițerii 
superiori erau plătiţi generos si intretineau imobilismul. 
Unii au rămas numiţi şi câte 15 ani în aceleaşi posturi, 
ceea ce a dat naştere unui comportament întrucâtva 
,feudal”. Rolul ar Matei egiptene, ca şi al altor armate 
arabe, nu era foarte clar definit. Să fi fost vorba, oare, cu 
prioritate, de a combate inamicul sionist sau de a apăra 
regimul? În ceea ce priveşte primul obiectiv, deficienţele 
erau nenumărate: sta rea de alertă se menținea exclusiv 
noaptea, armamentul modern nu era bine cunoscut de 
soldaţi, ofiţerilor le lipsea motivaţia, coordonarea dintre 
diferitele arme nu se realiza... 


Falsa ieşire din scenă a lui Nasser 

La 9 iunie, demisia preşedintelui Nasser răsună ca o 
lovitură de teatru a acestui război. In aceeaşi dimineaţă, 
mânia cuprinsese poporul. Pentru prima oară, se făceau 
auzite reacţii ostile lui Nasser. Multi egipteni afirmă: „El 
este singurul vinovat de înfrângere, trebuie să plece”, dar 
nimeni nu-şi imaginează că ar putea demisiona. Aşa cum 
povesteşte Heykal, Nasser este gata să-şi asume in 
întregime responsabilitatea înfrângerii. „Dacă poporul mă 
va socoti vinovat, mărturiseşte el, şi mă va spânzura în 
Piața Eliberării, cred că va avea dreptate”*. Nasser se 
prăbuşeşte nervos şi psihic. Cei cincisprezece ani în care a 
stăpânit de unul singur, în care şi-a reconstituit armata cu 
preţul unor enorme sacrificii, s-au spulberat în vânt. 

Eric Rouleau, corespondent, la vremea aceea, al 
ziarului Le Monde din Cairo, reda climatul epocii, in care 
se zbatea Nasser. 

,Dupa distrugerea aviatiei, debandada armatei si 
moartea miilor sai de soldati... Nasser se prabuseste. El 
este mai ales naucit de aparitia trupelor israeliene pe 
malul Canalului Suez. Acelasi canal pe care il eliberase de 
sub stăpânirea britanică, si cu ce pret! În domeniul politic, 
el se simte abandonat. URSS n-a mişcat un deget ca să-i 
salveze armata, opinia mondială este favorabilă 
învingătorilor. Prestigiul sau e la pământ”. 


Lider necontestat al lumii arabe până ieri, acum nu 
mai înseamnă nimic. Regimul său este pe marginea 
prăpastiei. 

„În seara înfrângerii, Nasser este un om dărâmat. La 
televiziune, apare tras la fata, cu obrazul îndurerat si cu 
dictie ezitanta, citeşte un text, poticnindu-se la fiecare 
cuvânt, el, marele tribun, cu vocea gâtuită anunțând 
retragerea sa din viața politică. Reacția mulțimii este 
spontană. A fost un spectacol extraordinar mii de oameni 
în noapte strigând din răsputeri «Nasser, Nasser, nu ne 
părăsi, avem nevoie de tine!» - povesteşte Eric Rouleau. 
Femeile se aruncau la pământ, bărbaţii plângeau. Era, 
notează jurnalistul de la Monde, «un întreg popor cufundat 
în doliu»”. 


Alternativa Egiptului: a II Cuba sau o republica 
bananieră 

Nasser revine asupra hotărârii de a demisiona. 
Refuză, totodată, să fie omul capitulării. Nu el va încarna 
apropierea de americani şi cu atât mai puţin cu inamicul 
sionist. 

Atât cât va mai ţine în mâini frânele ţării, niciodată 
Egiptul nu va deveni vasalul Statelor Unite, gândeşte el. 
Însă omul care a ştiut în 1956 să se infatiseze ca un 
veritabil lider al lumii arabe, cel care reuşise să 


transforme, prin atracţia pe care o raspandea asupra celor 
din jur şi prin talentul său diplomatic, o înfrângere militară 
în victorie, este doborât de Războiul de Şase Zile. 
Confidentul sau, Heykal, va spune despre el: 
„Evenimentele din iunie 1967 l-au rănit pe leul arab. 
Niciodată nu se va mai vindeca”. 

Curentul conservator din armată este epurat. Opt 
sute de ofiţeri sunt concediati după înfrângerea din 9 
iunie. 

Egiptul este la răscruce de drumuri. Nasser rezumă 
lapidar alternativele: „Conflictul din iunie ne-a condamnat 
să fim o republică bananieră, o Cuba a Orientului 
Apropiat”, în definitiv, Raisul nu are de ales - el nu se 
poate bizui nici pe Statele Unite, nici pe Franţa sau Anglia. 
Cu siguranţă, aceste două ţări din urmă au întors fila peste 
urâtele amintiri ale expediției din Suez, dar guvernele lor 
nu sunt pregătite să readucă în discuţie echilibrul 
geostrategic al unei regiuni, cruciale pentru 
aprovizionarea lor energetică, doar în interese comerciale, 
de care altminteri se îndoiesc că vor fi, într-o bună zi, 
onorate. După perioada faraonilor finanţele egiptene au 
încetat de-a mai fi înfloritoare. Aşa dar, Egiptul urmează să 
devină Cuba Orientului Mijlociu, fiindcă numai Uniunea 
Sovietică are capacităţile şi voinţa politică de a reconstitui 
potenţialul militar egiptean şi de a satisface, astfel, scopul 
Raisului: doborârea inamicului sionist care, în faţa lumii 
uluite, i-a ridiculizat Mareşalului Zaharov, în vizită în 
Egipt, Nasser îi spune: „Vă dau mână liberă să-mi 
inspectati armata şi să-mi intocmiti si mie un raport. 
Trimiteti-va ofiţerii în unităţi şi, dacă întâmpină greutăți, 
sa mi le semnalati mie...” 


Infrangerea din iunie „1967 se soldează, aşadar, 
printr-o apropiere de URSS. Insă Nasser este prea versat 
pentru a rămâne doar un pion în strategia sovietică, iar 
Orientul are o alchimie complicată, în care jocul alianțelor 
nu conteneşte a se preschimba. 


Israel: puterea militara a Orientului Mijlociu 

Victoria-surpriza declanseaza o exaltare nationalista 
cum nu mai cunoscuse tara niciodată până atunci si îi dă 
un sentiment de  invincibilitate populaţiei sale. 
Profunzimea strategică deschide o cale larga de opţiune 
pentru oamenii de decizie politică israelieni. Nu doar că 
teritoriile  nou-cucerite, care aproape ca îi măresc 
suprafaţa de patru ori (de la 20.000 la 88 550 km2), 
marchează în aparentă sfârşitul coşmarului strategic 
israelian, ci, în plus, peste ruinele victoriei sale fulger, 
statul evreu se erijează în puterea numărul unu din 
Orientul Mijlociu. 

Israelienii, în planul politicii externe, sunt unanimi: în 
tata intransigentei arabe, a ostilitatii sovietice, a 
,antipatiei” franceze, a incoerentelor ONU si a 
incertitudinilor americane, populația israeliană este 
hotarata sa nu cedeze nimic fara o contrapondere 
palpabilă. Fiecărui spaţiu cucerit îi corespunde un loc 
anume în politica israeliană. 

Sinaiul şi împrejurimile oraşului Ouneitra din Siria 
sunt considerate simple capturi de război. Valoarea lor 
este exclusiv strategică - fiindcă servesc drept zone- 
tampon, pentru a împiedica strânsoarea menghinei arabe 
în jurul Israelului. În caz de reglementare a conflictului, 
israelienii par gata să le dea înapoi. Cisiordania aparţine 
tot atât, dacă nu chiar mai mult, mai degrabă registrului 
emoţional decât celui strategic. În psihologia colectivă a 
israelienilor, ea este parte integrantă din Pământul 
Fagaduintei, din Palestina biblică. Si atunci când n-o 
revendică, israelienii se simt datori să-i poarte de grijă. 
Aceasta trebuia, în partajul conform hotărârilor ONU din 
1947, să constituie o parte substanţială din teritoriul 
statului palestinian - plan pe care israelienii la vremea 
aceea îl acceptaseră, iar arabii îl respinseseră. Din 1950, 
regele Hussein anexase cu forţa Cisiordania şi începuse o 
politică mai mult sau mai puţin reuşită de „iordanizare” a 
populaţiei. 

În perioada imediat următoare războiului, mediile 


guvernamentale sunt foarte discrete in ceea ce priveste 
viitorul Cisiordaniei. Părerile populaţiei israeliene sunt 
profund împărţite, mergând de la acomodare până la 
intransigenta, îmbrăcând toate nuanțele. Se conturează 
vagi proiecte de federaţie cu Cisiordania, regiune în care 
ar trăi mai departe toţi arabii, inclusiv cei din Israel, fără 
armată, fara reprezentanți diplomaţia... Idei uneori 
generoase, mai adesea şovine, având totuşi un numitor 
comun - sunt inacceptabile pentru arabi. 

Dacă Platoul Golan şi Peninsula Sinai aparţin registru 
lui strategic, iar Cisiordania unui domeniu deopotrivă 
strategic şi religios, Ierusalimul este în mod clar de resort 
teologic, viitorul sau nu suferă discuție: pentru 
cvasitotalitatea israelienilor, oraşul este în sfârşit 
reîntregit. Anexa rea rapidă nu ridică nicio problemă de 
politică internă. Cu toate acestea, cucerirea Oraşului Sfânt 
modifică profund caracterul ţării. 

Victoria fulgerătoare transformă psihologia colectivă 
a israelienilor, dându-le un sentiment de putere 
necunoscut până atunci. Acesta le netezeşte calea către o 
nouă concepţie spaţială a Israelului. Frontierele nu mai 
trebuie stabilite doar potrivit limitelor îngăduite de dreptul 
international, ci trebuie totodată să răspundă 
consideratiilor strategice si teologice. Cât priveşte 
cucerirea şi anexarea Ierusalimului, acest proces oferă 
fundamentul teologic pentru interpretările cvasimistice ale 
acestor Şase Zile miraculoase. Armata evreiască nu este, 
la urma urmelor, mâna Domnului care a zdrobit armatele 
arabe? Fără ajutorul lui Dumnezeu, s-ar fi putut măcar 
imagina o asemenea victorie miraculoasă? Războiul de 
Şase Zile descătuşează tortele religioase, până atunci 
marginalizate. Israelienii se văd  „ratificaţi” in 
autenticitatea lor, în rolul lor definit de Cartea Sfântă pe 
scena istoriei. Reafirmarea identităţii evreieşti nu mai este 
reprezentată doar de forma sa laicizată, care este 
sionismul, dar şi de-a lungul dimensiunii sale religioase. 
Nationalismului traditional al Israelului i se adaugă şi, 
uneori, i se opune o dimensiune mistică. Din aceste 


legături incerte între o concepţie „rigidă şi exclusivista” a 
iudaismului şi a naţionalismului se făureşte o ideologie 
mistico-nationala, care, treptat, concurează idealul sionist. 
Războiul de Şase Zile marchează, în felul său apogeul 
sionismului, în aspectele sale democratice, pentru a lăsa 
apoi cale liberă unei ideologii naţionaliste, uneori 
impregnată de irationalism religios. 


OPINIA OCCIDENIALA: SALVAREA ISRAELULUI 
DE PERICOLUL ARAB 


Opinia publica internationala 

In ajunul Razboiului de Sase Zile, opinia publica 
occidentala acorda masiv sprijinul sau statului evreu. In 
schimb, atitudinea guvernelor rămâne infinit mai 
măsurata, oscilând între noninterventionism binevoitor 
faţă de Israel şi susţinerea discretă a tezelor arabe. Fără 
nicio îndoială, cazul Franţei este simptomatic pentru 
„desprinderea” care se produce între societatea civilă şi 
clasa politică. 

Totul incită opinia populară să încline de partea 
israelienilor genocidul din cel de Al Doilea Război Mondial, 
experienţa nefericită din Suez, virulenta lui Nasser la 
adresa Occidentului, disproportia fortelor de pe front, 
propaganda araba, care nu lasa nici urma de indoiala 
despre soarta atroce rezervata supravietuitorilor evrei 
dupa o eventuala infrangere a Israelului, absolut totul, cu 
exceptia aurului negru, indeamna la sustinerea statului 
evreu, amenintat cu exterminarea. Perceput sub diverse 
infatisari, ca David infruntand un Goliat alcatuit din 50 de 
milioane de arabi strigandu-i să piară, susţinerea populară 
este masivă pentru statul evreu, chiar dacă guvernele nu 
tin cont decât marginal de aceasta. 

Conform sondajelor efectuate înainte de 5 iunie, 55% 
dintre americani, 50% dintre englezi, 58% dintre francezi 
şi 67% dintre olandezi susţin cauza israeliană, în vreme ce 
doar 4% americani, 5% englezi, 2% francezi şi 0% olandezi 


iau partea arabilor*!. Dacă opinia publică acordă in 
totalitate favorurile sale statului evreu, clasa politică, în 
ceea ce o priveşte, este traversată de curente 
contradictorii, care trec cu mult peste graniţele 
tradiţionale de facțiune dintre stânga şi dreapta. 

Chiar în sânul aceluiaşi partid, conflictul arabo- 
israelian tulbură jocul afinităţilor ideologice. Încărcătura 
istorică, de colonizarea recentă, experienţa din Suez, 
amintirea Munchenului, interesele economice sunt tot 
atâţia parametri pe care, aplicând un dozaj subtil, fiecare îl 
ierarhizează şi îi interpretează în felul său. Stânga 
democratică şi dreap la liberală se aliniază mai degrabă de 
partea statului evreu. Însă, contra exemplele abundă: de 
Gaulle şi câţiva partizani de-ai să-i înclină către o susţinere 
moderată a guvernelor arabe, ca şi guvernul democrat- 
creştin de la Roma. Conservatorii britanici de asemenea 
sunt, prin legăturile lor istorice, mai curând favorabili 
lumii arabe, iar laburiştii sunt împărţiţi. Comuniştii 
occidentali, urmând politica de la Kremlin, se aliniază de 
partea arabilor, ca şi câteva curente de extremă-dreapta 
„firesc antisemite”. 

Dintre intelectualii progresişti, mulţi percep Israelul 
ca pe un pion al imperialismului american în faţa 
socialismului declarat ai statelor arabe. Într-adevăr, de la 
Conferinţa de la Bandung, din 1955, Nasser devenise, 
alături de Nehru şi de Tito, una dintre marile figuri ale 
nonalinierii. Revolutionarismul arab, proclamat de Egipt, 
Siria si Irak, nu poate decât să-i încânte pe aceşti 
intelectuali de stânga. Totuşi, dacă ideologia le dictează să 
susţină „masele revoluționare si socialismul arab”, 
apelurile la distrugerea Israelului şi la exterminarea 
locuitorilor săi le tulbură cumva confortul universului lor 
mental. 

Cât despre evreii din diaspora, în imensa lor 
majoritate sunt partizani neconditionati ai Israelului. Chiar 
şi cei mai complet asimilați dintre ei, conştientizează subit 
pericolul ce ameninţa Tel Aviv-ul şi îşi unesc vocile cu ale 


31 vezi Bibliografie: Laugeur, The road to war, p. 185. 


simpatizantilor statului evreu. Intr-unul dintre articolele 
sale, Raymond Aron povesteste: 

„Eu sunt ceea ce se numeşte «un evreu asimilat». 
Copil, am plâns din pricina suferințelor Franţei la Waterloo 
sau la Sedan, nu ascultând povestea distrugerii Templului. 
Niciun alt drapel decât tricolorul, niciun alt imn decât Ja 
Marseillaise nu îmi va umezi vreodată ochii. Hitler, în urmă 
cu aproape patruzeci de ani, mi-a revelat «iudaismul» meu. 
M-am străduit, fie ce-o fi, să mi-l asum, ceea ce a însemnat 
că pur şi simplu nu mi l-am ascuns niciodată... "52 


Raymond Aron este cazul cel mai sugestiv al 
„tresăririi” conştiinţei evreieşti. Criza politică din luna mai, 
războiul din iunie şi declaraţiile nefericite ale lui de Gaulle 
l-au determinat sa ia poziţie. Atrocităţile naziste si 
colaborarea guvernului de la Vichy i-au dezvăluit limitele 
asimilării sale. 

Propaganda arabă nu vorbeşte decât despre 
distrugerea statului evreu şi nu-ţi trebuie prea multă 
imaginaţie ca să întrevezi în evenimentele care se 
pregătesc în Orientul Mijlociu o continuare a genocidului 
întreprins în Al Doilea Război Mondial. În acest context al 
creşterii pericolului. În acest „moment al adevărului”, 
evreii, asimilați în mare măsură, se redescopera subit, în 
imensa lor majoritate, solidari cu statul Israel. Raymond 
Aron scrie: 

„Sufăr... nu pentru că am devenit sionişti sau 
israelieni, ci pentru că urcă în mine, irezistibil, un 
sentiment de solidaritate. Putin mai contează de unde vine. 
Dacă Marile Puteri, după un calcul rece ai intereselor 
proprii, îngăduie să fie distrus micul stat, deşi nu este al 
meu, crima aceasta îmi va lua forţa de a trăi şi cred că 
milioane şi milioane de oameni se vor ruşina din pricina 
omenirii”. 


Manifestatii au loc în întreaga lume. Zeci de mii de 
voluntari se imbulzesc la consulatele şi ambasadele 


32 vezi Bibliografie: Aron, p. 63. 


statului evreu, pana intr-acolo incat unii vorbesc despre 
„isteria proisraeliană”. Chiar si in Polonia si Ungaria, in 
pofida riscurilor intampinate, unii evrei isi marturisesc 
atasamentul fata de Israel. Secretarul general al Partidului 
Comunist Polonez, W. Gomutka, vorbeste insa despre ei 
numindu-i „coloana a V-a”33. 

Presa şi mass-media occidentale în general înclină 
către cauza israeliană, lucru de care se plâng cu 
amărăciune responsabilii arabi, care tocmai prin 
exagerările lor sunt cei mai buni agenţi ai cauzei 
israeliene. Cât despre presa din ţările comuniste, din 
Uniunea Sovietică, precum şi din China Populară, respectiv 
din ţările sud-mediteraneene, ca Turcia, Grecia şi Spania 
sau din lumea indomusulmană, aceasta îşi afişează limpede 
simpatiile arabe. 


Franţa: divorţul dintre guvernare şi opinia 
publică 

Evenimentele din iunie 1967 declanşează cea mai 
violentă dispută politica internaţională pe care au 
cunoscut-o tarile lumii de la sfarsitul celui de Al Doilea 
Razboi Mondial. Se redeschid ranile pe care timpul nu le-a 
cicatrizat inca pe deplin - deportarea evreilor francezi, 
epopeea nefericita din Suez si razboiul din Algeria mai 
chinuia inca memoria oamenilor. 

In zilele care preced declansarea ostilitatilor si in 
cursul scurtului razboi, mii de manifestanti scandeaza 
sloganuri ca „Nasser asasin”, „Nasser la spanzuratoare”, 
în vreme ce alţii acuză statul evreu, „Israelul rasist”. 
Niciodată populaţia în ansamblu n-a fost mobilizată până 
într-un asemenea grad asupra unei probleme de politică 
externă. 


33 Denumire dată grupărilor de partizani clandestini pe care o armata 
contează în rândurile adversarului. Celebră Coloana a v-a a parti zanilor 
nationalisti spanioli, mulţumită cărora Franco, după lovitura de stat 
împotriva Frontului Popular Spaniol din lulie 1933, conduce insurecția 
militară şi naționalistă până in 1939, când republicanii se predau, lar el 
devine şeful statului, al guvernului şi ai armatei. (n. tr.) 


Tirajul ziarelor explodează literalmente. De la 
începutul lunii iunie, Le Monde trece de la 385.000 la 
553.000 de exemplare. Conflictul arabo-israelian 
transcende frontierele obişnuite dintre partidele politice. 
Guvernul însuşi priveşte înfruntarea arabo-israeliană ca pe 
un conflict între dreptate şi interesele Națiunii, între 
morala dreptului inter naţional şi raţiunea de stat. Aceasta 
din urmă impune susţinerea ţărilor arabe. Poziţia 
geostrategică, rezervele de hidrocarburi, interesele 
comerciale ale țării, toate militează în acelaşi sens: 
sprijinirea lumii arabe. Atunci când guvernul lui de Gaulle, 
ca si cel crestin-democrat din Italia, adoptă poziția de 
binevoitoare neutralitate fata de lumea araba, sunt amplu 
dezaprobate de catre propriii partizani si nu isi mai afla 
susţinători decât intr-aceia la care nu se aşteptau, în 
persoana militantilor fideli ai partidului comunist. In pofida 
neutralității „de orientare” a lui de Gaulle, interpretată ca 
o trădare de către mulţi, în pofida tăcerii Bisericii Catolice, 
proarabismului comuniştilor şi al câtorva grupări de 
extremă-dreapta, antisemite prin natura lor, zdrobitoarea 
majoritate a opiniei publice este de partea israelienilor. 

Dreapta este împărţită. Nostalgicii Algeriei franceze, 
cei mai multi, se identifică şi se văd în statul evreu. In 
tabăra gaullistă, scindările sunt profunde. Deputatul Louis 
Terrenoire, de două ori ministru al celei de-a V-a Republici, 
exclamă: „Cum să poată statele arabe să accepte Israelul, 
stat rasist, fondat pe religia evreiască, prin care este 
exclusa orice egalitate reală între evreii şi arabii care 
trăiesc pe teritoriul sau?’34 Apoi continuă: „In prezent 
[dupa iunie 1967], israelienii distrug casele arabe pe 
teritoriile ocupate pentru a construi în loc case pentru 
evrei [...] dacă ar vrea să demonstreze că nu au scopuri 
anexioniste, n-ar acţiona astfel’. 


Un alt gaullist, preşedintele Senatului, Gaston 


34 vezi Bibliografie: Wasjman şi Teissedre, p. 47 
35 vezi Bibliografie: Wasjman şi Teissedre, p. 54. 


Monnerville, raspunde la acuzatiile de imperialism in felul 
urmator: 

„Micul David a ştiut că marele Goliat, care era lumea 
arabă, se pregătea să-l strivească şi atunci şi-a luat praştia 
şi l-a lovit el primul. Numai ca prastia lui a fost aviația! [...] 
I se reproşează că nu s-a lăsat şters de pe hartă şi se spune 
despre el că ar fi «imperialist». De ce? Pentru că a fost 
victorios! Găsesc că se dă dovadă de o deosebită severitate 
faţă de un stat care a apărat viaţa populaţiei sale, iar eu 
refuz să numesc aceasta imperialism!”36 


În pofida figurii sale carismatice, politica generalului 
şi decizia sa de a decreta un embargo asupra livrărilor de 
armament destinate Israelului se ciocnesc de ostilitatea 
majorităţii simpatizantilor gaullişti. Dintre miniştri, doar o 
minoritate se ţine ferm pe poziţii în spatele generalului, 
Edgar Faure, George Gorse şi Alain Peyrefitte. Până şi 
Messmer, ministrul Apărării, ameninţă la un moment dat 
că îşi va da demisia. Dovedind că nu se simt în largul lor, 
unii dintre cei mai fideli companioni ai generalului se 
refugiază în mutism, ca Michel Debre şi Maurice Schuman. 
În legătură cu cel dintâi, Maurice Clavell povesteşte: 

„L-am întâlnit pe Debre pe 7 iunie şi ne-am bucurat 
împreună de victoria israeliană! De ce n-a demisionat? 
Oamenii aceştia nu ştiu să demisioneze [...] Toate acestea 
fac parte din ameteala gaullistă... "5 


Alţi câțiva baroni ai  gaullismului îşi lasă 
nemulţumirea să explodeze, precum Alexander 
Sangumetti, sprijinit de către Lucien Neuwirth şi Jean- 
Claude Servan-Schreiber. 

Schimbarea radicală a politicii gaulliste dupa 
douăzeci de ani de strânsă colaborare cu Israelul li se pare 
de neînțeles în momentul în care statul evreu se vede 
ameninţat cu moartea. Mai mult, le este din punct de 
vedere moral imposibil să justifice embargoul asupra 


36 vezi Bibliografie: Wasjman şi Teissedre, p. 54. 
37 vezi Bibliografie: Wasjman şi Teissedre, p. 124. 


armelor destinate Israelului, în vreme ce Algeria, care 
duce o politică externă deosebit de agresivă la adresa 
,colonialismului”, primeşte material militar francez. 
Ambasadorul Gilbert, odinioară în funcţie la Tel Aviv, spune 
deschis despre şeful de stat: 

„Un bătrân autoritar nu recunoaşte niciodată că n-a 
avut dreptate, ci se încuie, fuge la banii lui, cum se spune 
în limbaj de cazino, atunci cand ar trebui să se 
cărăbănească, dacă are ghinion... 38 


În mod hotărât, majoritatea opiniei publice, atât din 
interiorul cât şi din exteriorul mişcării gaulliste, nu 
reuşeşte să înţeleagă paşii politicii guvernului. Însă, 
cocotat pe culmile politicii internationale, generalul nu ii 
dă atenţie. Harold Wilson, prim-ministrul britanic la 
vremea respectivă, povesteşte, în cartea sa The chariot of 
Israel, cuvantarea pe care i-a tinut-o de Gaulle: 

„Nu există niciun motiv pentru Franţa, si eu as 
sugera că nici pentru Regatul Unit, să strice relaţiile cu 
arabii, sub pretextul că opinia publică încearcă «simpatii 
superficiale» faţă de Israel, doar fiindcă este o ţară mică şi 
cu o istorie dureroasă”. 


Divorțul dintre opinia publică şi guvernul Charles de 
Gaulle se produce, aşadar, odată cu embargoul către statul 
evreu. Însă declaraţiile făcute în cadrul conferinţei de 
presă din 26 noiembrie 1967 de către şeful statului sunt 
cele care vor declanşa reacţii furibunde şi vor ofensa 
comunitatea evreiască. De Gaulle afirma: 

„In favoarea expediției franco-britanice din Suez, s-a 
văzut făcându-şi apariţia, efectiv, un stat al Israelului 
războinic şi hotărât să se mărească... lată de ce, de altfel, 
cea de-a V-a Republică s-a desprins din legăturile foarte 
speciale şi foarte strânse, pe care regimul precedent le 
înnodase cu acest stat”. 


Cum a putut generalul de Gaulle, care a aprobat 

operatiunea Suez din 1956, sa revina in acest mod asupra 
declaratiilor sale anterioare? El, care pronuntase in fata 
prim-ministrului israelian Levi Eskhol, in 1964, faimosul 
său slogan „Israel, prietenul nostru, aliatul nostru” si care 
rămăsese până în ajunul războiului din 1967 principalul 
furnizor de armament pentru statul evreu? Oare din 
pricina deceptiei simţite când a realizat, în lumina 
Războiului de Şase Zile, că Franţa nu mai reprezintă decât 
o putere intermediară în afacerile internaţionale, lăsate 
exclusiv în mâinile celor două superputeri? Oare pentru că 
se trecuse la un pas de războiul nuclear, din pricina 
depozitului de muniții din Orientul Mijlociu? Sau pentru a 
imbratisa fără mustrari de conştiinţă cauza arabă, în 
numele intereselor superioare ale naţiunii? 

De Gaulle nu se sfieşte, la conferinţa sa de presă, să 
continue să critice vehement Israelul şi poporul evreu, 
ceea ce-i va consterna pe mai mulţi oameni politici, chiar şi 
dintre cei mai fideli partizani ai săi: 

„Ne putem întreba, într-adevăr, cum se întreabă chiar 
numeroşi evrei, dacă implantarea acestei comunităţi pe 
pământurile care au fost dobândite în condiţii mai mult sau 
mai puţin justifica bile şi în mijlocul popoarelor arabe, care 
îi erau funciar ostile, nu urma să dea naştere la 
nenumărate, la interminabile frictiuni şi conflicte”. 


Surprinzător din partea lui de Gaulle care, după ce 
dusese cooperarea cu Israelul la cele mai înalte culmi, 
descoperea dintr-odata, povestind în manieră proprie 
istoria Israelului, că achiziţia pământului naţional se 
făcuse prin mijloace „mai mult sau mai puţin justificabile”. 
Oare apropierea cu lumea arabă îl constrângea să se 
întoarcă şi să intre subit şi fără rezerve în tabăra adversă? 
Fraza următoare este cea care a declanşat mai întâi 
uluirea apoi mânia în sânul comunităţii evreieşti şi nu 
numai: 

„Unii chiar se temeau că evreii, până atunci 
răspândiţi în lume, dar care rămăseseră ceea ce fuseseră 
dintotdeauna, un popor de elită, sigur pe sine şi dominator, 


vor ajunge, o data ce s-ar fi reunit, să preschimbe în 
ambiţie fierbinte şi în poftă de cucerire urarea foarte 
emoţionantă pe care şi-o rosteau de nouăsprezece secole: 
«la anul, la Ierusalim»”. 


Cum să înţelegi motivațiile generalului de Gaulle 
pentru tintuirea la stâlpul infamiei a unei jumătăţi de 
milion de francezi evrei, fără a mai vorbi despre israelieni? 
Pentru a le interzice orice veleitate de dublă alinare? 

Pentru a vinde câteva avioane Mirage în plus ţărilor 
arabe? Oare viza de fapt Statele Unite lovind în evrei? Voia 
să supună la o nouă probă devotamentul necondiţionat al 
câtorva dintre adepţii săi fideli, care suferiseră sub 
Charles de Gaulle? Actiona în chip de descendent al 
regelui Ludovic XVI, care nu tolera protestatarii? 

Acestea sunt ipotezele pe care le formulează 
Raymond Aron. După nenumărate ezitări, el, care se 
declară total „deziudaizat”, se hotărăşte să pună mana pe 
condei pentru un lung articol. În fata emotiei şi tulburării 
provocate de afirmaţiile omului de la 18 iunie, el scrie: 

„Generalul de Gaulle califică poporul evreu drept 
«sigur pe sine şi dominator». Să defineşti un popor prin 
două atribute - un om de stat se înjoseşte singur când 
recurge la un asemenea procedeu, al stereotipiilor 
nationale, al prejudecatilor rasiale, al obiceiurilor deprinse 
la Cafeneaua Comerţului de care nu te poţi dezbăra şi 
cărora psihologii si psihiatrii le analizează neobosit 
mecanismele. Generalul de Gaulle s-a înjosit pentru că a 
vrut să dea o lovitură josnică: să explice imperialismul 
israelian prin firea veşnic aceeaşi, numind-o instinctul 
dominator al poporului evreu...” 


Raymond Aron încheie cu un avertisment solemn: 

„Voi spune că generalul de Gaulle, în mod conştient, 
în mod voit, a deschis o nouă perioadă a istoriei evreieşti şi 
probabil a antisemitismului. Totul se repetă. Nu se pune 
problema, desigur, de persecuție - numai de «rea-vointa». 


Nu de timpul dispretului - ci de timpul suspiciunii” .*° 


In ciuda tentativelor de explicatie a gestului pe care 
le cauta Raymond Aron, perplexitatea in fata declaratiilor 
lui de Gaulle rămâne în picioare. Daca, aşa cum lasă să se 
subinteleaga şeful statului, interesul Franţei impune 
efectiv abandonarea Israelului, atunci de ce mai este 
nevoie să recurgă la asemenea viraje verbale? Oare nu 
este împotriva asa-numitei realpolitik să cedezi unui 
impuls de dispozitie de moment sau de amor-propriu ranit? 
Harold Wilson descrie un de Gaulle batran, solitar, ignorat 
de toti si neputincios. Sumbrele sale predictii despre 
eventualitatea unui razboi nuclear au fost dezmintite, 
sovieticii, pe care contase, îi stârnesc snobismul, iar 
victoria-fulger a israelienilor îl lasă rece. „In materie de 
prestigiu, nicio tara n-a suferit mai mult de pe urma 
Războiului de Şase Zile decât Franţa şi niciun alt şef de 
stat mai mult decât de Gaulle”+, observă cu acuitate prim- 
ministrul britanic. În favoarea războiului din Orientul 
Mijlociu, şeful statului francez realizează, fără îndoială, că 
politica de „splendidă izolare” în care şi-a adus ţara n-a 
modificat nicio iota din situaţia internaţională. In mod 
crud, războiul din iunie a arătat modesta greutate a 
Franţei în ierarhia naţiunilor. 

Această realitate dureroasă explică, probabil, 
atitudinea amară a unui de Gaulle îmbătrânit, care, după 
ce a crezut că restaurează prestigiul şi măreţia Franţei, a 
văzut, la apusul domniei sale, cum i se năruie iluziile. 


Scena intelectuală 

Printre intelectualii progresişti, Nasser este privit, 
fără nicio îndoială, ca unul dintre liderii mişcării de 
nonaliniere. 

În această calitate, el se bucură de susţinere din 
partea intelectualitatii. Maxime Rodinson, într-un faimos 
articol publicat în Les Temps Modernes, încearcă să 

demonstreze ca Israelul este nici mai mult nici mai putin 
decât „o creaţie colonială” care „se integrează perfect în 
marea mişcare de expansiune europeano-americană din 
secolele al XIX-lea şi al XX-lea, pentru popularea şi domina 
rea economică şi politică a altor popoare”*!. Însă apelurile 
nu doar antisioniste, dar şi antisemite care se fac auzite în 
capitalele arabe le schimbă oarecum hotărârea 
intelectualilor de stânga de a acorda întregul lor credit 
luptei „antiimperialiste”. Jean-Paul Sartre, Claude Roy şi 
Pablo Picasso semnează un apel care stipulează, în esenţă: 

1. Securitatea şi suveranitatea Israelului, inclusiv 
libera circulaţie în apele internaţionale, sunt condiţiile 
necesare stabilirii păcii. 

2. Această pace nu poate fi atinsă şi întărită decât 
prin intermediul negocierilor directe între statele 
suverane, in interesul popoarelor implicate. 


În numărul special de o mie de pagini pe care il 
consacră revista Les Temps Modernes conflictului arabo- 
israelian, introducerea lui Jean-Paul Sartre mărturiseşte 
nehotărârea şi stinghereala dreptei. Scrisă înainte de 
Războiul de Şase Zile, dar publicată imediat după, aceasta 
denotă o dreaptă prinsă între doua focuri, al luptei sale 
împotriva imperialismului si al amintirii genocidului contra 
evreilor din Al Doilea Razboi Mondial. Titlul însuşi al 
introducerii filosofului, „Pentru adevăr”, este o dovadă a 
atitudinii perplexe şi prudente a acestuia. Pe punctul de a 
clasa Israelul drept imperialist, Sartre da înapoi dintr- 
odată, ca si când incertitudinile ideologice nu se puteau de 
fini limpede sau aplica acestui conflict, ca şi când 
încărcătura istoriei si forța pasiunilor riscau sa bruieze 
busola rațiunii. Aşadar, Sartre nu ia partea nimănui. Figură 
emblematică a intelectualului militant, el protestează aici, 
pentru a lăsa cuvântul protagoniştilor, sperând să extragă 
din confruntarea lor componentele adevărului. 

La 27 mai 1967, cu mai puţin de zece zile înainte de 
declanşarea ostilităţilor, Jean-Paul Sartre scrie: 


41 vezi Bibliografie: Laqueur. p. 198. 


„Istoria nu s-a mărginit sa ne facă sa descoperim, în 
timpuri amestecate cu sudoare şi sânge, legăturile noastre 
fundamentale cu israelitii, dar, câţiva ani mai târziu, ne-a 
făcut conştienţi, de asemenea, când FEN lupta pentru 
independenţa algeriană, de fraternitatea dintre noi şi arabi 
[...] Şi apoi, să recunoaştem, dacă rasismul ni se pare că 
duhneşte, miasmele imperialismului nu ne încântă mai 
mult - şi nu vreau să spun că Israelul ar fi imperialist sau 
«creaţie a imperialismului», mai exact nu spun nimic 
altceva decât că arabii îl acuză de acest lucru şi că, în 
anumite cazuri, ca de pildă în agresiunea din 1956, faptele 
par să le dea dreptate. Astfel, noi vom găsi în noi înşine 
exigenţele riguroase şi contradictorii - exigenţele noastre: 
«Imperialismul este un tot care trebuie combătut in orice 
loc si sub orice forma a sa, in Vietnam, in Venezuela, la 
Santo Domingo, in Grecia si, de asemenea, in toate 
stradaniile sale de a se stabili sau de a se instala in 
Orientul Mijlociu» - «Ideea ca arabii distrug statul evreu 
si-i arunca pe cetatenii acestuia in mare nu poate sta in 
picioare nicio clipă, doar daca eu aş fi rasist» - Sfasiati 
sufleteşte, nu îndrăznim să facem nimic, nici să spunem 
ceva sau, dacă încercam vreun demers, o facem cu atâta 
reticenta încât fie ne oprim prea devreme, fie o luăm pe 
ocolite...”42 


Susținerea populară americană pentru Israel 

Opinia publică americană se aliniază de partea 
israelienilor. Totul, cu excepţia terenurilor petrolifere 
arabe, îi îndeamnă la aceasta - faptul că Israelul, ca şi 
Statele Unite, este o ţară de pionieri, democraţia tânărului 
stat, comunitatea evreiască, exterminarea evreilor cu un 
sfert de secol mai devreme, violentele manifestații 
antiamericane din lumea arabă militează toate în favoarea 
unei sustineri politice a Israelului. Interesele economice 
din lumea arabă nu contrabalanseaza, în opinia publica, 
toţi aceşti parametri. Pe de altă parte, americanii sunt 
amestecați în războiul din Vietnam şi extrem de rari sunt 

cei carora le place sa vada Statele Unite jucand rolul de 
jandarm în Orientul Mijlociu. Părerea generală este ca „un 
singur conflict o dată, e de-ajuns”. Puţini sunt americanii 
care visează că navele lor vor forţa Strâmtoarea Tiran%. 

Evenimentele din Orientul Mijlociu, privite din 
Statele Unite, sunt inseparabile de războiul din Vietnam, 
care este în toi. În sânul clasei politice, evreii sunt 
percepuți ca un grup care face presiuni pentru ca Statele 
Unite să se angajeze ferm de partea Israelului, în vreme ce 
ea ar dori retragerea contingentului american din Vietnam. 
Această politică „de apreciere după interese” a lobby-ului 
evreu exasperează o parte din establishmentul politic. Cel 
mai surprinzător este ca aceasta percepţie se 
fundamentează pe... o neînțelegere - la fel ca restul 
populaţiei, evreii americani sunt împărţiţi în ceea ce 
priveşte intervenţia americană în Asia de Sud-Est. După un 
sondaj de opinie Gallup, efectuat în septembrie 1966, 43% 
dintre evrei îl aprobă pe preşedintele Johnson, iar 40% îl 
dezaprobă. 

Protestatarii îl aprobă în procent de 39% şi îl 
dezaprobă în procent de 43%. După cum scria Walter 
Laqueur, în The road to war 1967, diferenţele sunt atât de 
mici încât este limpede că evreii americani privesc prin 
aceeaşi prismă ca restul populaţiei. În ciuda faptului că 
multi activişti care cer retragerea corpului expediționar 
sunt de origine evreiască, imensa majoritate a comunităţii 
nu reacţionează diferit de restul ţării. 

O parte a oamenilor politici consideră, aşadar, pe 
nedrept că se fac presiuni din partea comunităţii evreieşti 
pentru o intervenţie americană în Orientul Mijlociu, în 
vreme ce aceeaşi comunitate se pronunţa în favoarea 
retragerii din Vietnam. Chiar şi mass-media face o paralelă 
între opinia nefondată a evreilor despre Vietnam şi 
angajarea lor de partea Israelului. Un editorial se întreba: 
„Cine altul decât Israelul ne-ar fi putut transforma cei mai 
sinceri porumbei ai păcii în adepţi inversunati ai 

razboiului?’™. 


Wall Street Journal scria, la 7 iunie 1967: 

„Evreii sunt printre cei mai convinşi susţinători ai 
pacii, in ceea ce priveste razboiul din Vietnam. Oamenii 
guvernului s-au bucurat cu rautate vazand cum criza din 
Orientul Mijlociu a mai calmat întrucâtva nemulţumirea 
evreiască [in legătură cu Vietnamul]”. 


Bineînţeles, numeroşi observatori şi partizani ai 
Israelului au atras atenţia că paralelismul nu poate fi dus 
prea departe între un regim corupt, susţinut în ultima clipă 
de braţul american, şi statul democratic al Israelului. 

La rândul său, noua stângă americană se confruntă 
cu o gravă dilemă. Criza din Orientul Mijlociu ameninţă să 
o scindeze în două. Grupele cele mai radicale consideră 
statul israelian o marionetă a imperialismului american şi 
îl compară pe Levi Eskhol cu maresalul Ky. Alţii, 
dimpotrivă, subliniază sovinismul şi naționalismul lui 
Nasser. In cele din urmă, liderii optează pentru soluţia cu 
cele mai puţine riscuri - aceea de a-şi păstra imaginea, 
implicându-se cât mai puţin cu putinţă. 

Pe ansamblu, sentimentul popular american şi 
interesele naţionale coincid. Politica de la Casa Albă de 
susţinere a Israelului nu va întâmpina nicio opoziţie 
notabila. 


Prudenta britanică 

Cu vreo câteva diferente, britanicii încearcă 
sentimente comparabile cu ale celor din Statele Unite. 
Sprijinirea Israelului este mai puţin pregnantă, relaţiile 
dintre Ministerul de Externe şi statul israelian n-au fost 
niciodată prea cordiale, dar ansamblul ţării imbratiseaza 
tezele israeliene. 

Clasa politică este mai împărţită decât restul ţării. 

Guvernul laburist al lui Wilson este divizat. Aşa cum 
povesteşte prim-ministrul în Memoriile sale, unii dintre cei 

mai apropiati consilieri ai sai au ales, ca si el, cu 
moderatie, tabăra israeliană. În sens invers, ministrul de 
Externe, George Brown, este perceput ca un simpatizant al 
cauzei arabe. Stânga partidului laburist este, în acest fel, 
scindată în două câmpuri de forţă egale. În ceea ce-i 
priveşte pe conservatori, ei sunt, prin tradiţie, mai 
apropiaţi de lumea arabă. Dar şi în sânul lor, există unii 
care văd în victoria israeliană dreapta pedeapsă aplicată 
lui Nasser, care, unsprezece ani mai devreme, 
nationalizase Canalul Suez si îi constrânsese, sub 
presiunea internaţională, pe englezi, francezi şi israelieni 
la retragere. Pentru ceilalţi, interesele britanice în lumea 
arabă dictau o apropiere de Egipt. 


La 31 mai, ministrul de Externe, George Brown, 
explică politica britanică în felul următor: 

„Noi nu căutăm să-l înlăturăm pe Nasser, cum au 
încercat, nebuneşte, să facă membrii opoziţiei (referinţă la 
episodul Suez]. Insă nici nu suntem pregătiţi să acceptăm 
faptul că Nasser îşi arogă dreptul de a înlătura o altă 
naţiune din Orientul Mijlociu, cu riscul de a ne azvarli pe 
toţi în război...” 


Mai mult, ministrul condamnă retragerea prea 
grăbită a forţelor Naţiunilor Unite. Figurile de marcă ale 
opoziţiei conservatoare împărtăşesc analiza 
guvernamentală. Pe Edward Heath îl îngrijorează riscurile 
escaladării conflictului: „Situaţia este mai periculoasă 
decât in Vietnam”, afirmă el. Sir Alec Douglas-Home, 
vorbind în numele membrilor tory, aprobă, la rândul său, 
linia politică a guvernului şi face referiri la antecedentele 
tragice din Munchen şi Suez: 

„Istoria m-a învăţat că, dacă un dictator câştigă miza 
fără dificultate, de la prima sa tentativă de intimidare, 
preţul va fi dublu data următoare. Prim-ministrul britanic 
şi ministrul de Externe pot conta, aşadar, pe întregul 
suport al opoziţiei în cadrul politicii definite de guvern. 
Cred că aceasta este politica potrivită pentru ca urmaşii 


nostri sa nu plateasca pretul unui razboi total”. 


Prim-ministrul Wilson se poate felicita: politica sa de 
noninterventie este obiectul unui larg consens. Cu 
siguranţă, unii deputaţi şi miniştri îşi păstrează simpatiile 
pentru vreunul sau altul dintre protagoniştii conflictului, 
dar, spre deosebire de Franţa, expediţia din Suez a arătat 
guvernului britanic limitele puterii sale. Londra se 
cantonează într-o atitudine de prudenţă, dublată cu o 
politică de consultare cu aliatul său american. Războiul de 
Şase Zile nu va degenera în dispute de politică internă. 


Susținerea Israelului din partea micilor state 
vest-europene 

Opiniile publice elveţiene, belgiene, olandeze şi 
scandinave se identifică dezideratului micului Israel, a 
cărui forţă constă în cele trei milioane de cetăţeni ai săi, 
pe un teritoriu de două ori mai mic decât al Elveţiei, de 
douăzeci şi cinci de ori mai îngust decât al Franţei, asaltat 
de un val alcătuit din nenumărați inamici. Aceste tari 
democratice şi prospere nu urmăresc vreun mare interes 
economic sau politic în lumea arabă. Susținerea Israelului 
fiind dobândită, esenţa discuţiei se îndreaptă spre 
scenariile politice, inspirate de situaţia figurii israelianului: 
în caz de atac, o ţară mică se va găsi, oare, absolut singură 
în faţa inamicilor? 


Constanţa încărcată a germanilor 

Războiul care opune statul evreu arabilor are drept 
efect confruntarea celor două Germanii cu „paranteza 
nazistă” din istoria lor şi cu „soluţia finală”. Faţa de 
Războiul de Şase Zile, cele două guverne se exprima 
absolut diferit. Germania de Vest susţine fara ostentatie 
cauza israeliană, în vreme ce Germania de Est izbucneşte 
într-un anti-sionism de o virulență rară. 

Cvasitotalitatea vest-germanilor îşi exprimă 
susţinerea pentru statul evreu. Amintirea celui de Al 
Doilea Război Mondial e încă proaspătă şi atrocitățile 


naziste explica, in parte, acest curent de simpatie. Anti- 
sovietismul intareste o data in plus aceste tendinte 
proisraeliene. In imagistica vest-germana, evreul nu mai 
este perceput ca un intelectual sau un bogat negustor, ci 
este un soldat de o valoare exemplară. Incepând din 1965, 
Bonnul întreţine relaţii cu statul evreu, ceea ce a condus la 
ruperea relaţiilor sale diplomatice cu zece tari arabe. In 
urma războiului, presa esențialmente siriană, atacă RFG, 
acuzând-o că sprijină şi încurajează Israelul, lucru pe care 
îl dezminte, însă, guvernul de la Bonn. În septembrie, în 
timpul unui interviu acordat unui ziar arab, cancelarul 
Willi Brandt afirmă că apropierea în curs, dintre lumea 
arabă şi RFG, a fost între ruptă de către ostilitati şi repetă 
intenţia ţării sale de a nu se amesteca în conflictul din 
Orientul Mijlociu. 

Dacă politica Germaniei de Vest constă într-o 
susţinere măsurată a statului evreu, nu se întâmplă acelaşi 
lucru cu Germania de Est. Spre deosebire de RFG, RDG n- 
a acceptat niciodată o parte din responsabilitate în 
genocidul evreu. Profitând de Războiul de Şase Zile, presa, 
care este guvernamentală, ca în toate ţările comuniste, 
atacă furibund „statul fascist” al Israelului, de parcă 
scopul său ar fi fost eradicarea trecutului nazist ai 
Germaniei, comparandu-l cu politica israeliană „de 
exterminare sistematică a arabilor” şi „de orgii de sânge şi 
de atrocități”. 


Păreri împărţite în Lumea a Treia 

În Africa, în ciuda presiunilor sovietice şi franceze, 
doar o treime dintre ţări se aliniază de partea arabilor, în 
vreme ce restul continentului optează pentru neutralitate 
sau pentru susţinerea Israelului. In India, guvernul se 
pronunţă în favoarea tezelor arabe, în pofida unei opinii 
publice mult mai temperate. New Delhi şi Pekinul refuză 
mai înverşunat ca oricând să recunoască statul evreu şi 
condamnă fără echivoc „agresiunea” israeliană. 

Ţările din America Latină se aliniază de partea 
israelienilor. Guvernul din Chile se declară „fizic neutru, 


dar nici pe departe indiferent”. Presa, în ansamblu, 
imbratiseaza tezele statului evreu, atat in Brazilia cat si in 
Argentina sau in Uruguay. Parlamentul din Guatemala 
condamnă blocada Strâmtorii Tiran. Doar Havana, 
îndemnată de către Siria şi Egipt, se lansează în violente 
condamnări ale „imperialismului israelian”. 


În concluzie 

Umbra amenințătoare a războiului şi a distrugerii 
statului evreu reuneşte susţinători ai Israelului cu mult 
peste numărul obişnuit de simpatizanți. În ochii opiniei 
publice, a şterge un stat de pe hartă, aşa cum proclamă 
propaganda arabă, este inacceptabil din punct de vedere 
moral. Însă, victoria mult prea strălucită a forţelor militare 
israeliene va spulbera portretul israelianului victimă a unei 
lumi ostile, pentru a-l substitui cu figura unei „fiinţe 
mândre, dominatoare şi sigure pe sine”. Formula lui de 
Gaulle rezumă perfect mutatia care se va produce, treptat, 
în opinia publică. 

Imaginea micutei citadele asediate de către forţele 
nenumărate ale inamicului s-a topit în aceea a unui 
învingător necruţător, urmărindu-i pe soldaţii egipteni 
pierduţi în deşert, împingând la exil cohortele de refugiaţi 
palestinieni. 

David şi-a schimbat tabăra: acum el nu mai este 
evreul ameninţat din toate părţile de către o lume arabă 
plină de ură, ci a luat înfăţişarea palestinianului, victimă a 
expansionismului statului evreu. Israelul, după Războiul de 
Şase Zile, care marcase o culme a simpatiei faţă de el, va 
vedea cum i se epuizează, încet-încet, acest capital. Noul 
conflict arată, de asemenea, că susţinerea opiniei publice 
pentru statul evreu n-a avut niciun impact asupra politicii 
guvernelor. Nici măcar o singură ţară n-a deviat sub 
presiunea străzii, nici măcar cu un grad, de la linia sa 
politică. 


ZDRUNCINAREA LUMII ARABE 


Summitul de la Khartoum 

După socul înfrângerii, urmează zdruncinarea 
regimurilor invinse - Nasser nu mai este omul puciului de 
la 23 iulie 1952, ci o fiinta adanc ranita si neincrezatoare. 

Regimul sirian este profund slabit cat despre regele 
Hussein, el îşi impartaseste îndoielile cu privire la 
viabilitatea statului sau, amputat de o parte a regatului 
sau. 

Acum, cand Nasser a ingenuncheat, este ocazia 
visata de a redistribui cartile in lumea araba. in particular, 
majoritatea liderilor arabi se bucură de „lecţia” israeliană 
la care a fost supus Egiptul. Se povesteşte că regele 
Marocului a băut şampanie în cinstea înfrângerii severe a 
armatei Raisului. Este, de asemenea, momentul răzvrătirii 
şi pentru monarhia saudită. Nasser era coşmarul său 
permanent, radioul lui predica revolta maselor arabe şi 
corpul lui expediționar din Yemen reprezenta o ameninţare 
constantă pentru monarhie. Cu siguranţă, Israelul 
continuă să fie inamicul, dar are incomparabilul avantaj de 
a nu prezenta niciun pericol direct pentru aceste regimuri. 

Înainte de criza politică din mai 1967, lumea arabă 
oferea imaginea dezbinării însăşi - confruntarea Est-Vest 
cuprinsese regiunea, opunând tabăra „progresistă” celei a 
conservatorilor. Prima, compusă din Egipt, Siria, Algeria, 
Republica Yemen şi, cu unele nuanţe, Irakul, se loveşte de 
„regimurile reacționare” ale Iordaniei, Arabiei Saudite, 
Tunisiei şi regalistilor yemeniti. Revolutionarii percep 
inamicul sub tripla forma a reacţiunii arabe, a 
imperialismului şi a sionismului. Virulenta cuvantarilor lui 
Nasser redă atmosfera epocii: 

„Imperialismul este forţa din spatele lui Burghiba, 
Faysal, Hussein, a şahului din Iran si a celor ce conduc 
Emiratele Arabe. Imperialismul, sionismul, reactiunea 
araba nu sunt decat nume diferite pentru a exprima acelasi 
lucru [...] niciunul dintre ele nu poate exista fara ceilalti 
doi aliaţi ai săi”%. 

La sfarsitul anului 1966, Egiptul si Siria incearca sa 
destabilizeze, prin actiuni subversive, Iordania si Arabia 
Saudită, amândouă „agente ale reacţiunii”. Se vrea, din 
punct de vedere al propagandei de la Cairo, „purificarea 
pământului arab de forţele care cooperează cu 
imperialismul şi, aşadar, direct sau indirect, cu sionismul”. 
Până în luna mai 1967, disputa creşte în emfază până 
devine stridentă. Tunisia se retrage din Liga arabă. Arabia 
Saudită denunţă la Naţiunile Unite raidurile aeriene ale 
aviaţiei egiptene pe teritoriul său, precum şi utilizarea 
gazului de luptă de către egipteni în Yemen. Mitul unităţii 
lumii arabe iese la lumină etalându-şi necurmatele sale 
certuri. 

Va trebui să aibă loc criza din luna mai şi să se 
încheie pactul de apărare între Iordania şi Egipt de la 30 
mai, cărora li se va alătura Irakul, la 4 iunie, apoi, in 
sfârşit, înfrângerea arabă pentru a strânge din nou, 
provizoriu, rândurile. În timpul ostilităţilor, numai Siria şi 
Algeria nu se hotărăsc să pună capăt disensiunilor între 
,revolutionari” şi „reacţionari”, care sfâşie tabăra arabă. A 
survenit înfrângerea. Aceasta se dovedeşte a fi un fantastic 
instrument de restructurare a raporturilor de forţe în sânul 
lumii arabe: dezastrul egiptean şi sirian slăbeşte sensibil 
tabăra „progresistă”. La polul opus, cu excepţia Iordaniei, 
conservatorii n-au suferit deruta după înfrângere. Asezati 
pe o importantă saltea de petrodolari ei au, de acum, vânt 
la pupa. Nasser nu se înşela: el a văzut tezaurul egiptean 
spulberându-se în timpul războiului şi ştie că are nevoie de 
ajutorul lor. Aşadar, îşi vinde retragerea corpului 
expediționar din Yemen, pentru a primi la schimb 
susţinerea financiară a monarhiilor petroliere. Raisul 
găseşte noi accente pentru a vorbi „despre regimurile 
reacționare”: 

„Noi nu vrem schimbarea sistemului social în niciuna 
dintre ţările arabe, afirmă el. Bătălia cere mobilizarea 
fiecărei arme arabe, fiecărui piastru arab [...]. Noi nu 
cerem nimănui să dea mai mult decât poate, dar nu 


acceptăm mai putin decât este în stare să dea”*®. 


Conservatorii, care ţin baierele pungii, reduc la 
tăcere  înfruntările ideologice. Conflictul împotriva 
Israelului revine pe primul loc al preocupărilor. 

Însă abordările diferite nu pot fi şterse cu guma, pur 
şi simplu. Între 11 iunie şi 29 august, data summit-ului de 
la Khartoum, unitatea lumii arabe este, încă o dată, o 
vorbă în vânt. Repercusiunile specifice înfrângerii din 
flecare stat, adăugate confuzie generale, determina 
guvernele arabe să ducă bătălia diplomatică în dezordine. 
De la intransigenta maxima cu putinţă până la tentativele 
de recunoaştere ale statului evreu, întregul spectru al 
poziţiilor politice este prezent. Unii şefi de stat 
preconizează războiul economic care va falimenta statele 
imperialiste, alţii predică războiul popular de eliberare, 
alţii nu văd o ieşire decât într-o soluţionare negociată cu 
sprijinul americanilor. Daca Nasser îşi modereaza 
discursurile, palestinienii, în ceea ce îi priveşte, încearcă 
să se elibereze de apăsătoarea tutelă a guvernelor arabe 
asupra organizaţiilor lor. Din toate punctele de vedere, 
înfrângerea acţionează ca un ferment eliberator al 
energiilor prea multă vreme inabusite. 


Gherilă sau negocieri indirecte: triumful lui 
„nici pace, nici război”. 

De la înfrângerea din iunie până la Khartoum, ţările 
de pe linia de front se străduiesc să-şi reconstituie 
potenţialul militar. Oficial, obiectivul lor este să se menţină 
pregătiţi de a începe „a patra rundă” a confruntării armate 
cu Israelul. Gherila palestiniană este discutată ca o 
alternativă la războiul clasic. Algeria, care şi-a cucerit prin 
lupte grele independenţa, cinci ani mai devreme, fa fel ca 
şi Siria, sunt ferventi partizani ai acesteia. Rezistenţa 
Vietcongului în faţa americanilor apare ca un model în 
ochii forţelor „progresiste” din lumea arabă, care văd în 
aceasta o cale de urmat în războiul contra Israelului. 

Egiptul si Iordania se opun, insa, cel putin intr-un prim 
timp. Ambele state aduc drept argumente, la gramada, 
lipsa de eficacitate a fedainilor, riscurile de represalii 
israeliene şi consecinţele lor asupra populaţiei „ostatice” 
din Cisiordania. 

Heykal constată că „acţiunea de comando nu va da 
afară Israelul din Cisiordania, din înălțimile Golan sau din 
deşertul Sinaiului’. Cu toate acestea, adaugă: „Acţiunea 
trebuie întreţinută, astfel încât Israelul să se afle constant 
sub presiunea noastră”. Prim-ministrul iordanian Juma 
constată, în acelaşi sens: „Ce rezultate se pot aştepta din 
războiul popular de eliberare în fata unei flote aeriene? 
Numai printr-o unitate de acţiune, prin forță militară si 
printr-o tehnologie avansată putem spera să ne atingem 
obiectivele”. 


Mai plauzibil, motivațiile pentru respingerea gherilei 
palestiniene sunt altele. Nasser este fundamental ostil ideii 
unui popor înarmat, pe care n-ar mai putea să-l 
stăpânească. Deja fusese nevoit să lupte cu fermitate 
pentru a readuce calmul în trupele sale din Yemen şi 
tocmai îi deconspirase pe membrii Statului său Major care 
unelteau împotriva lui. În plus, interesul naţional îi 
comanda să facă totul pentru a recupera teritoriile 
pierdute în timpul războiului şi nu să se lanseze orbeşte în 
lupta pe care o duceau palestinienii. Iordania se afla într-o 
situaţie infinit mai delicată decât Raisul în cazul unei 
retrageri israeliene, monarhia se temea să se vadă obligată 
să renunţe la malul de vest al Iordanului în profitul unui 
eventual stat palestinian. Cu atât mai mult cu cât regimul 
său era profund zdruncinat, legitimitatea monarhiei 
devenise subiect de discuţii în rândul populaţiei 
palestiniene, iar ameninţarea unui stat în stat, a unui nodul 
palestinian în Regatul Haşemit, îl frământa pe suveran. 
Hussein nu voia, aşadar, sa le dea organizaţiilor 
palestiniene mijloacele de a-şi dobândi autonomia şi de a-şi 
apăra apoi, cu arma în mână, drepturile lor naţionale. 

Din 1965, un singur şef de stat arab, preşedintele 


tunisian Habbib Burghiba, s-a pronuntat raspicat pentru 
negocieri directe cu Israelul. El este de acord cu rezolutiile 
din 1947 ale Natiunilor Unite si crede ca daca arabii le-ar 
fi acceptat, la vremea respectiva, situatia lor ar fi fost mai 
buna in prezent. Infrangerea din iunie il multumeste in 
viziunea sa despre realpolitik. În trei rânduri arabii au fost 
invinsi de Israel. Ei nu mai au mijloacele de a se apara 
impotriva statului evreu. Cea mai buna metoda pentru a-si 
susţine interesele, considera el, constă în a lua „în calcul 
realităţile, cu scopul de a le schimba în realităţi diferite, 
care sa fie mult mai aproape de dreptate”. In loc de a se 
lansa intr-o politica aventurista si contra productiva, arabii 
ar trebui sa adopte o politica pe termen lung, compusa din 
presiuni si din concesii, ca sa determine inamicul sa 
abandoneze lestul. 

Fără îndoială, regele Hussein al Iordaniei face o 
analiza mai mult sau mai putin asemanatoare. Insa marja 
sa de manevra este deosebit de restransa - sa recunoasca 
statul evreu inseamna pentru el o sentinta la moarte. 
Populatia din regatul sau este, in majoritate, alcatuita din 
palestinieni si ei n-ar putea admite niciodata sa faca un 
pact cu diavolul, fie şi în schimbul teritoriilor. Mai mult 
chiar, timpul il preseaza: sosirea a 125.000 de refugiati 
palestinieni suplimentari, in iunie, a slabit o data mai mult 
regimul. Hussein vrea sa gaseasca de urgenta o solutie. 
Asa cum declara fatis, cu ocazia unui turneu prin capitalele 
arabe, in timpul lunii august: daca Siria sau Egiptul pot fi 
despagubite financiar pentru pierderile lor teritoriale din 
Sinai, Gaza si Golan, nu este acelasi lucru si pentru 
Iordania. „Pierderea Cisiordaniei, atrage el atenţia, pune 
în pericol însăşi existenţa Iordaniei ca stat.” lată de ce 
Hussein, care nu este în măsură, de unul singur, să se 
arate prea trufaş, din motive politice atât interne cât şi 
externe, le propune un alt plan aliaţilor săi arabi: 
mulţumită presiunilor americane asupra Israelului, fără 
negociere directă cu inamicul, ar putea fi recuperate 
teritoriile pierdute în timpul lunii iunie. Ţările arabe, 

considera el, ar putea oferi in schimb, Israelului, 
încheierea stării de beligerantă şi demilitarizarea fâşiei 
Gaza. Statul evreu ar acorda, la rândul său, un drept de 
liberă trecere între Gaza şi Cisiordania şi ar permite 
reîntoarcerea refugiaților palestinieni pe malul de vest al 
Iordanului, cu sprijinul economic at Statelor Unite. Insă, 
propunerea sa nu va ajunge niciodată prea departe - 
planul său nu fusese încă pus în discuţie, când deja 
deciziile de la Khartoum l-au făcut caduc. 

Opţiunea politică, pentru prima oară de când exista 
Israelul, este, aşadar, bine conturată. Cu siguranţă, nu se 
mai pune problema de recunoaştere a statului evreu, ci de 
o pace rece sau, mai exact, de o stare de nonbeligeranta. 


Egiptul a evoluat, de asemenea. Acum este piesa 
centrală a lumii arabe, fără de care aceasta nu reprezintă 
decât un pitic politic pe scena internationala. Dacă Siria 
are capacitatea de a bloca un proces de pace, Egiptul, în 
ceea ce-l priveşte, poate alunga ameninţarea confruntării 
armate cu Israelul. Nasser trebuia să devină, aşadar, 
propovăduitorul păcii, după ce fusese şeful de război al 
lumii arabe? El nu se arată ostil politicii lui Hussein şi îl 
susţine pe suveran din vârful buzelor când acesta 
explorează căile unei reglementări negociate, prin 
intermediul cancelariilor occidentale. Nasser apără, 
împreună cu moderatii din tabăra arabă, „războiul politic”, 
pentru a utiliza un eufemism la moda in epocă, si 
nădăjduieşte că Statele Unite vor face presiuni asupra 
Israelului. 

Înfrângerea din iunie l-a determinat pe Rais să ia în 
consideraţie „creația israeliană”. Pe nesimţite, el 
evoluează cu paşi masurati spre soluţia negocierilor. Însă, 
poziţia sa este teribil de ambiguă - înfrângerea a pus un 
bemol ambițiilor sale panarabice. Inainte de orice altceva, 
el doreşte recâştigarea teritoriului egiptean căzut în 
mâinile inamicului. Pentru aceasta, doreşte o pace 
„onorabilă şi demnă”, păstrându-şi, cu toate acestea, în 
mânecă, până în ultimul moment, singurul şi deosebitul 


Sau atu: recunoasterea de jure a statului Israel. Fara 
aceasta, dupa parerea sa, actuala ,deschidere” catre 
inamic ar capata forma unei veritabile capitulari. Aceste 
„avansuri” îl lasă inmarmuriti pe israelieni. Revendicarile 
lor cele mai mărunte nu sunt îndeplinite şi, fără îndoială, ei 
percep cu durere amploarea schimbărilor în curs de 
realizare în politica egipteană, chiar dacă Nasser a ajuns 
să pretuiasca acţiunea politică - pe care o respinsese până 
în acel moment - ca fiind unul dintre instrumentele care îi 
permit să-şi atingă scopul: 

„Noi nu am închis poarta discuţiilor politice [...] 
Trebuie utilizate simultan mai multe mijloace: politice, 
economice, diplomatice şi militare”*®. 


Este sincer Nasser? Sau recurge la demagogie doar 
de ochii comunităţii internaţionale, lansându-se în pure 
consideraţii tactice, pentru a avea timp să-şi reconstituie 
potenţialul militar? Greu de spus. Se pare că urmăreşte 
concomitent două planuri politice, refuzând, totodată, să le 
ducă până la capăt. Această ambiguitate nu este oare 
întipărită în însuşi caracterul lui Nasser? Cu alte cuvinte, 
oare această politică, sintetizată prin sloganul „nici pace, 
nici război”, rezultă din pure consideraţii psihologice? Jean 
Lecouture, în biografia pe care i-a alcătuit-o liderului 
egiptean, observa: 

„Sistemul intelectual al lui Nasser este o superbă 
mecanică branşată la o lipsă: incapacitatea de a distinge 
ce este adevărat şi ce nu. Acest mare om politic, care i-a 
redus la tăcere pe atâţia adversari şi a supravieţuit celor 
mai crunte dezastre, suferea de un rău nenumit, pe 
jumătate folcloric, pe jumătate caracterial: extrema 
dificultate de a separa, atât în propriile spuse cât şi în ale 
celorlalţi, ba chiar în fapte, realul de imaginar. Ceea ce s-a 
văzut în conversaţia telefonică pe viu, din 6 iunie, cu 
regele Hussein. El îşi «închipuie» mai întâi că ar putea 
pune dezastrul pe socoteala anglo-americanilor [...], 
pentru a crede de-adevăratelea, câteva secunde mai târziu 

şi a se indigna’”*®. 


Israelienii au de-a face, asadar, cu un lider ale carui 
vederi sunt intunecate de confuzia care domneste in 
mintea lui? Sau mai degraba se gasesc in fata unui om 
care ştie ca „faptele sunt incapatanate” si totuşi îi este 
imposibil sa se resemneze. Fara indoiala, trebuie retinuta 
aceasta ultima ipoteza. Incepand de la infrangerea din 
iunie, Nasser isi privilegiaza actiunea diplomatica, fara sa 
isi inlesneasca mijloacele de a-si indeplini ambitiile. 

Niciodata nu se va hotari sa treaca Rubiconul, chiar 
daca interlocutorii sai spun despre el ca a parcurs, in 
minte, tot drumul, in apararea sa - clanul intransigentilor 
din lumea arabă nu aştepta decât o ocazie de genul acesta 
pentru a-l târi în noroi. Palestinienii îl batjocoreau în fel şi 
chip, pe „trădătorul cauzei sacre a lumii arabe [Palestina]”, 
iar unităţile combatante din armata egipteană, care nu 
visau decât răzbunare, nu înțelegeau cum se poate ca 
liderul lor să pactizeze cu duşmanul. Poporul său l-ar fi 
urmat? 


Arma petrolului 

În timpul Războiului de Şase Zile, politica ţărilor 
exportatoare de petrol este ambiguă. Arabia Saudită îşi 
suspendă exporturile de aur negru la 7 iunie, dar le reia o 
săptămână mai târziu. Cu toate acestea, Statele Unite şi 
Anglia au rămas marcate de boicot. Kuweitul se aliniază 
politicii saudite cu o zi întârziere. La 15 Iunie, Irakul 
decide, şi el, suspendarea embargoului, cu excepţia 
livrărilor destinate ţărilor „imperialiste agresive”. La 5 
iulie, este rândul Libiei să-şi reia exporturile, fiindcă, 
susţine ea, ţările arabe au profitat de războiul economic 
pentru a pune mâna pe pieţele sale de desfacere. 

Atunci când încetarea livrărilor de hidrocarburi din 
timpul ostilităţilor rezultă, înainte de toate, dintr-o situaţie 
de criză, numeroşi sunt arabii, în lunile care precedă 
conferinţa de la Khartoum, care cred că au găsit în arma 

petrolului raspunsul la conflictul lor cu Israelul. Redus la 
esente, rationamentul lor este urmatorul: Israelul este o 
creaţie colonială. Fara protectorii sai „imperialişti”, statul 
sionist nu poate supravieţui prea multă vreme. Or, prin 
petrol, îşi spun ei, noi detinem arma decisivă, ceea ce le va 
face pe forţele imperialiste să cedeze şi va distruge 
Israelul. Intr-un articol, intitulat Petrolul nostru va 
îngenunchea imperialismul, Abdallah Tariqui, fost ministru 
saudit al Petrolului, propune naţionalizarea industriei 
petroliere în toate statele arabe. Este de ajuns, constată el, 
chiar un embargo prelungit cu un an sau doi, pentru a 
falimenta economia imperialistă. În acelaşi sens, Partidul 
Baas afirmă, la 14 iunie, că arma petrolieră va arunca 
statele care susţin Israelul „într-o stare de confuzie şi le va 
paraliza economia şi armata”. Pentru Algeria, de 
asemenea, petrolul este arma dreptei răzbunări care, în 
sfârşit, va spăla ruşinea înfrângerii. 

Atunci când exporturile de aur negru se reiau în 
lumea arabă, Irakul îşi înăspreşte dintr-odată vocea: la o 
lună înaintea summit-ului decisiv de la Khartoum, între 1 şi 
5 august, el propune nici mai mult nici mai puţin decât 
declanşarea unui veritabil război economic contra 
imperialismului. Diplomatii din Bagdad le explică planul 
miniştrilor de Externe ai ţărilor arabe: este vorba de a 
stopa, timp de trei luni, extracția petrolului, apoi de a nu 
mai exporta decât în ţările care nu susţin Israelul. Pe 
deasupra, irakienii propun sa continue închiderea 
Canalului Suez, să retragă fondurile arabe din băncile 
americane şi engleze, să decreteze un embargo comercial 
pentru aceste două tari, să nationalizeze resursele si, in 
fine, să crească potenţialul defensiv arab. 

Intre 15 şi 20 august, aceste propuneri „ofensive” 
irakiene sunt discutate la Conferinţa de la Bagdad, care îi 
reuneşte pe miniştrii Finanţelor, Economiei şi Petrolului. 

Urmând un scenariu de acum cunoscut, două tabere 
se înfruntă: Algeria şi Siria susţin planul irakian, RĂU 
înclină, cu rezerve, pentru acceptare, în vreme ce Arabia 
Saudită. 


Kuweitul. Libia. Iordania, Marocul si Tunisia i se 
opun cu fermitate. Delegatia libaneza primise instructiuni 
Sa nu ia nicio hotarare care ar putea dauna economiei tarii. 
Arabia Saudita si Kuweitul blocheaza toate rezolutiile 
privind un embargo sau retragerea banilor depusi in 
bancile occidentale. 

Sub pretextul luptei  antisionismului, ţările 
»progresiste” încearcă să slăbească regimurile din Arabia 
Saudită şi Kuweit, din Emirate şi din Libia, toate 
exportatoare de petrol, conduse de guverne conservatoare. 
Un embargo ar fi avut drept efect sistarea intrării de 
petrodolari şi asfixia, în consecinţă, a economiilor ţărilor 
producătoare de hidrocarburi, în tabăra „progresistă”, 
numai lrakul şi Algeria sunt exportatoare de aur negru, 
dar situaţia lor este specială. Bagdadul depinde, pentru 
exporturile sale, de bunul plac al unei ţări „intransigente”, 
Siria, prin care tranzitează petrolul sau. Cât despre 
Algeria, ea se poate juca absolut liniştită de-a 
supralicitarea antiimperialista: cea mai mare parte a 
productiei sale se indreapta catre Franta, care nu este 
supusă embargoului. Bineînţeles, propunerile irakiene se 
ciocnesc de un „nu” categoric al conservatorilor. 
Khartoum, în manieră mult mai voalată, va scoate la iveală 
aceleaşi opoziții. Utilizarea armei petroliere este cazul cel 
mai flagrant al acestei ambiguitati din lupta contra 
Israelului, în cadrul acestor rivalități interarabe, statul 
evreu este perfect „instrumentalizat”. El este inamicul 
comun care trebuie doborât. Efectul centripet este maxim. 
Palestina este cauza sfântă a lumii arabe, nu numai pentru 
că naționalismul evreu loveşte direct naționalismul arab, 
dar mai cu seamă pentru că repulsia pe care o suscită 
sionismul este însuşi cimentul lumii arabe scindate în 
ideologiile, interesele şi alianțele sale... 


Conferinţa de la Khartoum 

În acest context se desfăşoară summitul de la 
Khartoum, între 29 august şi 1 septembrie 1967. Acesta 
marchează o etapă esenţială în evoluţia politică a lumii 


arabe fata de Israel. Este cea dintai declaratie importanta 
de dupa război. In aparenţă, conferinţa consacră victoria 
intransigentei: celebrii „trei NU” de la Khartoum (nu păcii, 
nu negocierii si nu recunoaşterii Israelului) rasuna 
raspicat. Cu toate acestea, in spatele acestui maximatism 
care ingaduie o unitate de fatada, se joaca o partida 
stransa in care, in ciuda aparentelor, moderatii vor avea, in 
mod provizoriu si limitat, camp liber pentru a explora 
optiunea politica. 


Nasser, care se adreseaza omologilor arabi in prima 
zi a conferintei, exprima morala dedusa din evenimentele 
petrecute in ultimele luni. Recunoaste ca a comis destule 
erori. Dar, puncteaza el, acum a sunat ceasul alegerii: 

„Lumea arabă a ajuns la răscruce de drumuri. 
Trebuie să aleagă între a se preda sau a rezista”. 


Nasser continuă: 

„Noi nu avem altă cale de ales decât a rezistenţei, 
pentru că ea conduce la viata [...]. Noi am respins toate 
soluţiile care au fost propuse, întrucât însemnau capitulare 
[...]. 

Daca am fi vrut sa ne predam si sa ne abandonam 
principiile, am fi beneficiat de multe si am fi primit toate 
imprumuturile pe care le-am fi cerut [...] dar n-am facut-o 
şi nu o s-o facem niciodata””®. 


Raitul constată că pierderile suferite de Egipt nu 
permit preconizarea unei alte confruntări generalizate cu 
Israelul într-un viitor apropiat. 

Forţele armate trebuie să fie reconstituite ca să 
înlesnească o soluţie politică. Conferinţa, afirmă el, trebuie 
să examineze contribuţia fiecărei ţări din lumea arabă la 
alor tul general, indiferent dacă va fi politic, militar sau 
economic. „Dacă summitul nu ajunge la un acord, îi 
previne cu toată gravitatea Nasser, aceasta va însemna 
sfârşitul națiunii arabe şi a istoriei sale”. 

Pe planul realizarilor, la Khartoum se trag formal 
clopotele razboiului economic. La 31 august un comitet 
economic discuta propunerile lansate in timpul conferintei 
de la Bagdad. Majoritatea participantilor voteaza ridicarea 
embargoului petrolier care, in orice caz, nu mai este deloc 
eficace. "Ţările producătoare de petrol îşi aduc obolul 
războiului împotriva Israelului, compensând financiar 
ţările afectate de dezastrul militar. Nasser nu este 
nemulţumit de rezultat - vistieriile sale se goliseră şi iată 
că Arabia Saudită, Kuweitul şi Libia acceptă să i le umple 
din nou, fără ca el să fie legat printr-un acord politic de 
constrângere. Egiptul va primi anual un total de 95 de 
milioane de lire britanice şi Iordania, 40 de milioane. 

Pe ansamblu, summitul marchează triumful 
moderatiei si... al intransigentei. Punctul 3 al rezolutiei 
finale afirma ca: 

„Regii şi şefii de stat sunt de acord să-şi unească 
eforturile pe plan politic internaţional şi diplomatic, în 
scopul de a şterge urmele agresiunii şi a obţine retragerea 
trupelor israeliene de pe teritoriile arabe ocupate după 5 
iunie”. 


Conferinţa de la Khartoum consacră, aşadar, victoria 
moderatilor în punctul decisiv al rezoluţiei. Preşedintele 
Boumedienne, care n-a participat la lucrări, tună şi fulgeră 
din capitala algeriana împotriva acestei moderatii: 
„Cauzele drepte nu pot fi câştigate prin descântece”, 
exclamă el la Radio Alger, la 30 august, pentru a continua: 
„Politica nu-l va expulza pe inamic din teritoriile ocupate”. 
Însă, dacă semnul moderatiei este imprimat în filigran in 
rezoluţia finală, nici acela al intransigentilor nu lipseşte. 
Punctul 3 al rezoluţiei continuă astfel: 

„Această dublă acţiune [ştergerea urmelor agresiunii 
şi retragerea israeliană] va fi întreprinsă pe baza 
principiilor recunoscute de către toate statele arabe, care 
sunt: «Nerecunoaşterea Israelului, refuzul recunoaşterii 
acestui stat şi al negocierii cu acesta şi reafirmarea 
drepturilor poporului palestinian asupra ţării sale»”. 


Marea majoritate a observatorilor straini subliniaza 
inflexibilitatea politicii arabe, staruind asupra eternului 
refuz al Israelului. Ei retin de la Khartoum cei trei celebri 
»NU”, trambitati sus şi tare: nu păcii, nu negocierii si nu 
recunoaşterii Israelului. Câţiva observatori, cu privirile 
ascuţite din pricina stării de spirit care domneşte în 
capitala  sudaneză, vor discerne, totuși, începutul 
schimbării care se înfăptuieşte în lumea arabă. Eric 
Rouleau, în Le Monde, constată că rezoluţia adoptată 
„înlătură cu siguranţă «concilierea» (al Solh), dar nu si 
«pacea» (al Salam) care, în faza actuală, constă în 
«ştergerea urmelor agresiunii». Prin aceasta i se oferă, 
aşadar, Israelului încheierea stării de  beligerantă, 
securitatea şi recunoaşterea de facto a frontierelor sale 
(de dinainte de 5 iunie) în schimbul evacuării teritoriilor 
ocupate”. 

Khartoum marchează triumful intransigentilor şi al 
moderatilor. Câţiva nu văd aici decât un apel la 
distrugerea Israelului, alții  întrezăresc germenele 
recunoaşterii sale. 

Khartoum reprezintă o capodoperă a diplomației din 
Orientul Mijlociu care conciliaza inconciliabil, reunind în 
punctul 3 al rezolutiei finale tendințele cele mai 
antagoniste. Trebuie să se înțeleagă summitul de la 
Khartoum ca începu tul unui proces dificil, cu hopuri, 
nesigur, cu reculuri, dar care va culmina zece ani mai 
târziu prin recunoaşterea Israelului de către Egipt? 
Problema este greu de transat. 

Cert este ca, pe ansamblu, Khartoum atrage Orientul 
Mijlociu într-un desăvârşit impas. Reprezentând simultan 
cei doi poli ai unei ecuații, summitul nu putea să conducă 
decât la impas, cu atât mai mult cu cât problema 
palestiniană părea, mai departe, la fel de imposibil de 
rezolvat. Conferința se infatiseaza ca fiind doar o etapă a 
conflictului arabo-israelian, însă una esențială. 

Pe de altă parte, Khartoum marchează limpede o 
schimbare în raporturile de forte in sânul lumii arabe. 


Summitul consacră puterea crescândă a moderatilor, 
reprezentaţi de către Arabia Saudită, monarhiile 
petroliere, Marocul şi Tunisia, în fata intransigentilor care 
sunt Siria, OEP Algeria şi Irakul, viitorul „front al 
refuzului”. Tot la această conferinţă, Nasser abandonează 
elanul panarabic şi revoluţionar pe care îl simbolizase 
până atunci, pentru a pactiza cu inamicii săi de ieri, în 
frunte cu Arabia Saudită. Arma petrolieră funcţionează nu 
ca un instrument pentru educarea „ţărilor imperialiste”, ci 
mai degrabă ca un sistem de securitate socială, al cărui 
beneficiar va fi Nasser, după ce îşi va fi cumpărat o 
conductă în Yemen şi în alte părţi. Cât despre Siria, 
aceasta boicotează summitul impregnat de principiile de 
stânga, guvernul sirian ponegreste guvernele mic- 
burgheze. responsabile, după părerea sa, de înfrângere. 


Politica de la Khartoum 

În vara anului '67 arabii sunt oare gata să realizeze 
supremaţia „legii faptei asupra magiei cuvântului”? La 
această întrebare, pe care o formulează Jean Lacouture, 
răspunsul este nu. Un nu, fireşte, nuantat, întrucât 
Iordania şi Egiptul au luat cunoştinţă de statul Israelian si 
se hotărăsc să aleagă calea negocierii, în limite încă destul 
de strânse. Pentru Hussein şi pentru prinţul moştenitor 
Hassan, Khartoum reprezintă „o fantastică turnantă”. 
Realismul politic a câştigat în faţa demagogiei şi a 
aventurismului. Punctul 3 al rezoluţiei de la Khartoum 
permite întreprinderea oricărei iniţiative politice sau 
diplomatice, fără a risca să atragi mania intransigentilor 
din lumea arabă, câtă vreme nici Algeria, nici Organizaţia 
pentru Eliberarea Palestinei nu au subscris. Însă aceste 
tentative sunt circumscrise în cercul atât de strâmt al celor 
trei ,NU” încât nu se întrevede cum o iniţiativă 
diplomatică ar putea conduce la nişte rezultate concrete. 

Aşadar, opinia politică urma să aibă întâietate în 
lumea arabă. Este momentul potrivit pentru a da dovadă 
de ineficacitatea sa. Cei care intretin bune relaţii cu ţările 
occidentale primesc drept sarcină să le ducă „mesajul de 


la Khartoum”. I se propune regelui Faysal sa viziteze 
Washingtonul, Londra şi Parisul. Libanezul Charles Helou 
va merge in Italia, in Franta si in America Latina. Cat 
despre regele Hussein, el va intreprinde un turneu pentru 
explicarea politicii arabe in capitalele occidentale. Mode 
ratii cred ca numai presiunile americanilor ar permite 
retragerea rapida a israelienilor din teritoriile ocupate. 
Nasser, care sustine aceasta linie, dar il socoteste pe 
Johnson coresponsabil de război, lasă în grija Iordaniei sau 
a Uniunii Sovietice apropierea de Casa Albă. 

Potrivit surselor occidentale, Nasser ar fi absolut de 
acord să negocieze cu Israelul. A şi pregătit, se pare, o 
propunere de încheiere a socotelilor cu inamicul, care 
exclude orice negociere directă. Umilinţa înfrângerii este 
prea puternică, o recunoaştere de jure a Israelului este 
încă de neconceput. 

lată punctele-cheie pe care se articulează planul lui 
Nasser: 

1. Cu excepţia câtorva aspecte, nişte rectificări 
minore ale traiectului frontierei din motive de securitate a 
Israelului, toate teritoriile ocupate vor fi evacuate. 

2. Viitorul fâşiei Gaza rămâne subiect deschis de 
negociere. 

3. Sinai şi alte zone strategice vor fi demilitarizate, 
sub supravegherea Naţiunilor Unite. 

4. Strâmtoarea Tiran va fi deschisă navigaţiei 
cargourilor israeliene, inclusiv pe Canalul Suez. 

5. Israelul va avea acces la Locurile Sfinte din 
Ierusalim. 

6. Starea de beligerantă se va încheia. 

Guvernul egiptean n-a confirmat niciodată existența 
unui asemenea plan. Cu toate acestea, purtătorul de 
cuvânt al guvernului, Zayyat, afirma, la 6 noiembrie; „Noi 
stim ca Israelul există, am semnat un document (GAA 
1949) si doar nu semnam cu duhurile...” Cu toate acestea, 
Zayyat are grijă să adauge... că declarația sa nu reprezintă 
o recunoaştere a Israelului. 

În mod simetric, regele Hussein mărturiseşte că, în 


timpul unei intalniri cu Nasser, la 30 septembrie, amandoi 
au acceptat - neoficial - principiul de a recunoaşte dreptul 
tuturor statelor din Orientul Mijlociu de a trăi în pace şi 
securitate, de a pune capăt stării de beligerantă cu 
Israelul, de a deschide apele internaţionale tuturor ţărilor. 
In schimb, cei doi lideri aşteptau ca Israelul sa se retragă 
în frontierele sale de la 5 iunie si ca refugiații să poată 
alege între întoarcerea în Cisiordania şi o indemnizaţie 
financiară”!. 

Asistăm la o cotitură în conflictul arabo-israelian? 
Trăim ceea ce istoricul Gershom Schoiem a numit „o oră 
plastică”, acest moment în care se deschid dintr-odată noi 
posibilităţi? Şi aici diagnosticul este greu de stabilit. 

Situaţia este fluidă, iar jocul raporturilor de forţă 
este deosebit de subtil în lumea arabă. Hussein este „copt” 
pentru o negociere directă şi, după înfrângere, el caută să 
realizeze contacte discrete cu guvernul israelian. Insă 
poziţia sa este prea fragilă ca să se angajeze de unul 
singur într-un proces de pace. Nasser nu se hotărăşte 
deloc să încheie o pace separată cu Israelul. Aceasta ar 
însemna destrămarea definitivă a visurilor sale, sfârşitul 
ambițiilor sale panarabe, amintirea unui Egipt care a privit 
dincolo de Delta Nilului. 


Soluţia politică: o mutare tactică 

În săptămânile care urmează după întrunirea de la 
Khartoum, toate ţările, cu excepţia Algeriei şi Siriei, 
consideră că opţiunea militară este de luat în consideraţie 
doar dacă „opţiunea politică” eşuează. Însă, pe măsură ce 
trec zilele, devine din ce în ce mai dar că aceasta din urmă 
nu conduce decât la un impas. Pentru israelieni, încă 
ametiti de victoria lor, micile concesii arabe nu acoperă 
nici pe departe condiţiile minimale necesare pentru a se 
retrage de pe teritoriile cucerite. Fără recunoaşterea 
formală a statului lor, ei nu vor ceda nicio palmă de toc. In 
ceea ce priveşte guvernele arabe, cu greu ar putea merge 

mai departe pe calea concesiilor, dupa ce timp de zeci de 
ani au sustinut cu atata tarie in fata poporului ca niciodata 
nu vor recunoaste inamicul sionist. Mai mult inca, ele 
refuza sa deschida negocierile sub constrangere si cer, mai 
inainte de orice discutie, reintoarcerea la frontierele din 
1967. Blocajul situaţiei diplomatice este, aşadar, absolut. 

In acest context, în care fiecare protagonist rămâne 
solid ancorat pe poziţiile sale, o fracțiune a opiniei arabe 
se teme că starea de nonbeligeranta va conduce, până la 
urmă, la o recunoaştere a Israelului. Ministrul iordanian al 
Informaţiei, Salah Abu Zayd, într-un interviu publicat în Le 
Monde la 20 septembrie, îi linişteşte pe toţi. Sfârşitul stării 
de război nu este valabil, spune el, decât pentru prima fază 
a luptei contra Israelului. Heykal nu umblă cu atâtea 
manusi: 

„Regresul [înfrângerea din iunie] a facut inevitabilă 
desfăşurarea luptei arabe în două etape, care nu pot fi 
contopite într-una singură. Trebuie, mai întâi, să se elimine 
efectele agresiunii de la 5 Iunie şi, apoi, sa se revină la 
cauza dintâi a lumii arabe, Palestina. Acţiunea politică nu 
va fi utilizată decât in prima etapă”*?. 


Aceste declaraţii îi încredinţează pe israelieni că 
lumea arabă nu s-a schimbat deloc în atitudinea faţă de ei. 

De la jumătatea lui noiembrie 1967, egiptenii 
înăspresc tonul. Ei au sentimentul că forţele lor armate şi- 
au revenit din şocul de acum cinci luni şi că pot renunţa la 
opţiunea diplomatică. Pentru prima oară de la Khartoum, 
purtătorii de cuvânt încep să reconsidere necesitatea „unei 
soluţii militare” pentru redobândirea teritoriilor pierdute. 
Comentatorii explică schimbarea prin faptul că principiul 
unei rezolvări politice nu fusese acceptat decât din raţiuni 
tactice: „Din iunie până în noiembrie, Republica Arabă 
Unită a păstrat tăcerea. O dată ce poziţiile defensive au 
fost refăcute, RĂU a declarat că principiul unei soluţionări 
politice era exclus”. Heykal afirmă că această perioadă de 

ragaz a fost folosita din plin - a reintarit solidaritatea 
araba, le-a permis sa se restabileasca in urma socului 
infrangerii, sa influenteze opinia publica mondiala si sa 
arate ostilitate fata de Statele Unite. Nu mai era mult pana 
la război. Heykal scria, in Ahram, că „după toate 
aparențele, vom avea de înfruntat un război lung şi dificil. 
Aceasta este o decizie pe care trebuie s-o anuntam fara 
teamă întregii lumi, atâta vreme cât o parte din teritoriul 
nostru rămâne captivă a ocupaţiei inamice. Încheierea 
păcii ar echivala cu o capitulare”. 


Totuşi această politică de extremă fermitate se vede 
infirmată prin acceptarea de către Egipt şi Iordania, dar nu 
şi de către Siria, a Rezolutiei 242 a Naţiunilor Unite, din 
data de 22 noiembrie 1967, care anulează în esenţă triplul 
refuz de la Khartoum. Textul stipulează, în principal: 

(a) retragerea Israelului din/de pe teritoriile ocupate; 

(b) sfârşitul oricărei stări de război şi recunoaşterea 
suveranităţii şi a independentei politice ale fiecărui stat 
din regiune şi a dreptului lor de a trăi în pace, în interiorul 
unor frontiere sigure şi recunoscute, la adăpost de 
ameninţări sau de acte de forţă; 

(c) garantarea libertății  navigării in apele 
internaţionale; 

(d) realizarea unei reglementări corecte a problemei 
refugiaților. 


Nasser şi Hussein aderă la rezoluţia Naţiunilor Unite, 
care le oferă o întoarcere la integralitatea teritorială fără a 
fi nevoiţi să recunoască de jure statul evreu. Însă textul, 
savant dozat, conţine o insuficienţă şi o ambiguitate voite, 
care, daca permit exprimarea adeziunii majorității 
protagoniştilor, minează profund aplicarea sa. Problema 
palestiniană nu este o „problemă de refugiaţi”, cum o 
indică Rezoluţia 242, ci a unui popor care îşi reclamă 
independenţa. Cât despre ambiguitate, aceasta rezidă în 
versiunea engleză a textului rezoluţiei care vorbeşte nu 
despre evacuarea teritoriilor, ceea ce ar lăsa să se 


înţeleagă ansamblul teritoriilor cucerite, ci despre 
evacuarea teritoriilor ocupate (withdrawal of Israel armed 
forces from territories occupied in the recent conflict), 
ceea ce israelienii interpreteaza ca referindu-se la o parte 
a teritoriilor si nu a teritoriilor in intregime, desi versiunile 
oficiale in limbile franceza, rusa si spaniola precizeaza 
exigenta impusa Israelului. 

In orice caz, Nasser s-a raliat Rezolutiei de la 22 
noiembrie si, cu exceptia razboiului de uzura (1969 - 
1970), el nu va inceta sa se declare favorabil negocierii, cu 
conditia ca ipoteca de ocupatie sa fie ridicata in prealabil. 
Cu toate acestea, la numai o zi dupa adoptarea rezolutiei 
de catre Consiliul de Securitate, Nasser afirma: 

„Există un principiu fundamental in care cred si 
asupra căruia nu-mi voi schimba niciodată convingerea: 
Ceea ce este luat cu forța nu poate fi recâştigat decât prin 
forță. Este o regulă”. Raisul continuă: „Noi trebuie sa 
mergem mai departe cu pregătirile noastre, ca să putem 
trece la ofensivă [...]. Vom ataca pentru a ne elibera 
teritoriul pe care inamicul ni l-a ocupat. Acesta este 
dreptul nostru legitim... “ 


Cum se poate înţelege politica oscilantă a Raisului? 
Este un om al discursului cu două sensuri? Vechiul său 
rival, Ben Gurion, spune despre el: „Nasser? Un om de 
stat, da. Însă mare mincinos."55 Oare încearcă al ca, prin 
doze homeopatice, să pregătească treptat lumea arabă 
pentru recunoaşterea Israelului, acceptând rezolutiile 
ONU? 

Vrea, oare, să calmeze intransigentii din lumea arabă 
şi palestinienii, care nu contenesc să-l ocărască pentru 
lipsa lui de energie, chit că n-o face decât pentru a-şi etala 
atuurile la momentul potrivit? Raisul este conştient de 
drepturile poporului palestinian, cu atât mai mult cu cât el 
nu se află în poziţia incomodă a regelui Hussein. Suveranul 
haşemit este condamnat, prin situarea geostrategică a 
statului său, la o permanentă echilibristică. Dimpotrivă, 

Nasser a pus sub „libertate supravegheată” antena de 
transmisie din Cairo a Organizaţiei pentru Eliberarea 
Palestinei. El nu are de ce se teme, aşadar, chiar dacă 
liderii palestinieni au devenit foarte populari în rândul 
tineretului egiptean. 

Nasser ridică ambiguitatea politică la rang de artă, 
cu o măiestrie încă necunoscută până acum. Diplomaţia de 
tip pendul a uriaşului lumii arabe oscilează între o politică 
de refuz a Israelului, care îi deschide perspectivele 
panarabice, şi polul „conciliant”, de realpolitik, care se 
sprijină pe o „egiptianitate”, pentru care el are meritul de 
a fi atras susţinerea Occidentului. Fără îndoială, Nasser 
caută în mod confuz sfârşitul conflictului cu Israelul, 
rămânând mereu incapabil de a se resemna să încheie o 
pace se parată. Fără îndoială, se teme, de asemenea, după 
ce a fost ridicat în vârful lumii arabe, să nu fie surghiunit 
între vasali. Mai este oare de mirare dacă această politică 
de o „geometrie variabilă”, alcătuită din demagogie şi 
realism, potrivit interlocutorilor şi linguşitorilor, nu ajunge 
decât la un impas? 


Apariţia problemei palestiniene 

Până la Războiul de Şase Zile, palestinienii sunt 
actori muţi ai propriei istorii. Incepând din 1948, lumea 
arabă se proclamă de partea lor. Totuşi, între realitatea 
vorbelor şi cea a faptelor, distanţa este uneori păstrată cu 
stricteţe. 

Spoliaţi de drepturile lor nationale de către sionisti, 
palestinienii reprezintă oficial „cauza sfântă a lumii arabe”. 
Însă regimurile din Cairo, Damasc şi Amman profită de pe 
urma sorții lor tragice. În 1950, Regatul Hasemit şi-a 
extins suveranitatea asupra ținuturilor prospere ale 
palestinienilor - a pus stăpânire pe Ierusalimul de Est şi pe 
Cisiordania, teritorii care ar fi trebuit să facă parte dintr- 
un stat palestinian, dacă planul de împărţire al Naţiunilor 
Unite din 1947 ar fi fost acceptat de către guvernele 
arabe. 

Hussein a redus la tăcere aspiraţiile naţionale 


palestiniene ducând o politică de ,iordanizare” a 
populatiei. Cat despre Egipt si Siria, amandoua s-au folosit 
cu cel mai mare cinism de atuul palestinian in vederea 
evolutiei propriilor interese. Pana la criza politica din mai, 
Nasser tine in frâu cu mână de fier comandourile 
palestiniene care se afla pe fasia Gaza si le impiedica sa 
atate conflictul cu Israelul. 

Apoi, in momentul in care presedintele egiptean se 
lanseaza intr-o politica de intimidare fata de statul evreu, 
el mai  slăbeşte întrucâtva frâiele  naţionaliştilor 
palestinieni şi-i autorizează să efectueze raiduri împotriva 
inamicului sionist. Sirienii, care intretin un mare număr de 
fedaini, se folosesc şi ei de palestinieni pentru a iovi în 
Iordania, cu care Damascul întreţine relaţii execrabile. Le 
ordonă fedainilor să-şi îndrepte operaţiunile împotriva 
Israelului începând de la frontiera iordaniană, în speranţa 
că israelienii vor pomi în raiduri de pedeapsă contra 
regimului de la Amman. Din toate părţile rezistenţa 
palestiniană se vede instrumentalizată în scopuri total 
străine de războiul de eliberare naţională pe care vrea să-l 
ducă. 

Războiul din Iunie va modifica radical aceasta 
situaţie - în decurs de câteva zile, populaţia din 
Cisiordania si din Gaza se trezeşte sub dominație 
israeliană, în vreme ce trei sute de mii de palestinieni aleg 
calea exilului, mai degrabă decât să trăiască sub jugul 
inamicilor. După momentul de şoc, capii rezistenţei 
palestiniene realizează că înfrângerea arabă s-ar putea 
dovedi instrumentul eli berării lor. Faţă de puterea de la 
Amman, palestinienii nu să mai găsesc în poziţie de 
vasalitate, ci de concurenţă sau de rivalitate. Palestinienii 
îşi revendică statul lor, inclusiv teritoriile pe care se 
exercitase, până la 5 iunie 1967, suveranitatea iordaniană. 
Pe lângă Palestina „uzurpată” în 1948, se adaugă 
Cisiordania ocupată de către israelieni. 

Ocupaţia israeliană lezează sentimentul national 
palestinian, atât al celor care au rămas pe malul de vest al 
Iordanului, cat şi al celor care au ales fuga din fata 


ocupantului. Procesul de ,,iordanizare” s-a intrerupt dintr- 
odata. Rod al ocupatiei sau al exilului, a sosit ceasul 
trezirii constiintei nationale. Rezistenta isi descopera cel 
mai larg sprijin în lagărele de refugiaţi din Iordania si 
Liban. Exodul miilor de palestinieni alimentează rezervele 
de oameni ale organizaţiilor palestiniene, care se 
consolidează şi se înmulţesc. Strategia războiului popular 
şi refuzul soluţiilor negociate sunt punctele de consens ale 
diasporei palestiniene. Din luna august, Fatah îşi reia 
operaţiunile, împreună cu AEP (Armata de Eliberare a 
Palestinei), cu FPEP (Frontul Popular de Eliberare a 
Palestinei) condus de Georges Habash, şi cu FDPEP 
(Frontul Democratic Popular de Eliberare a Palestinei) 
condus de Nayef Hawathmey... Trupele de comando 
palestiniene lovesc în teritoriile ocupate şi, câteodată, 
chiar în Israel. Israelienii răspund prin represalii împotriva 
Iordaniei, care serveşte drept bază pentru gherilă. Aceste 
operaţiuni punitive îl determină pe suveranul haşemit să 
limiteze acţiunile fedainilor. Însă problema palestiniană 
abia de acum începe. 

Regatul devine, în pofida voinţei sale, principala bază 
a fedainilor. Aceştia îşi găsesc un sprijin larg din partea 
populaţiei, compusă mai mult de 60% din palestinieni. 
Raportul de forţe între gherilă şi dinastia haşemită 
evoluează: în faţa slăbiciunii regatului, organizaţiile de 
rezistenţă vor constitui, curând, un stat în stat. 

Situaţia teritoriilor ocupate, dimpotrivă, este dificilă 
pentru mişcarea palestiniană. Din pricina lipsei de 
colaborare între elitele sale, împărţite între sentimentul 
naţional şi devotamentul pentru rege, israelienii reuşesc să 
anihileze rapid reţelele organizaţiilor palestiniene. In 
Gaza, condiţiile sunt ceva mai favorabile - densitatea unei 
populaţii cu o conştiinţă trează oferă un teren fertil 
activiştilor. 

Conferinţa de la Khartoum, de la 31 august până la 2 
septembrie, este ocazia ridicării unei bariere între 
Shukeiri, reprezentantul OEP şi Arabia Saudită, Tunisia şi 
Maroc, ţări care resping orice participare a organizaţiei 


palestiniene si solicită desfiinţarea acesteia. Shukeiri 
declară atunci că aceste ţări voiau, înlăturându-l de la 
lucrările conferinţei, „să lichideze, încă o dată, problema 
palestiniană”. El aminteşte că Fatah, care s-a înfiinţat în 
1965, a fost o reacţie nu atât fată de inamicul israelian, cât 
fata de lumea arabă care a „trădat” cauza palestiniană. 
Până la urmă, Shukeiri rămâne la Khartoum, mai puţin la 
sesiunea de închidere. Atunci când regele Hussein ia 
cuvântul pentru a apăra opţiunea politică, în scopul de a 
elibera Cisiordania,  Shukeiri il întrerupe. Poporul 
palestinian şi numai el îşi poate determina formele prin 
care îşi va duce lupta, lupta sa, declară el sententios în 
faţa liderilor arabi. 

La 1 septembrie, liderul palestinian care, înainte de 
Războiul de Şase Zile, urla, de-a dreptul isteric, cerând 
moartea israelienilor, părăseşte conferinţa furios: şefii de 
stat au refuzat să ratifice abordarea sa în problema 
palestiniană, iar OEP nu a fost recunoscută ca „proprietara 
exclusivă a cauzei palestiniene”. 

Totuşi, acest semieşec maschează faptul că rezistenţa 
palestiniană este pe cale de a se afirma ca o entitate, 
aparte de întreaga lume arabă. Regelui Hussein, care 
solicită încetarea acţiunilor fedainilor pentru că nu este în 
stare să se apere de represalii, nu i se dă satisfacţie. 
Incapabilă să tranşeze fondul problemei, conferinţa nu are 
altă soluţie decât să-i lase fiecărei ţări grija de a adopta 
propria politică în ceea ce priveşte acţiunile de gherilă. La 
scurtă vreme după Khartoum, regele Hussein, într-un 
interviu acordat la Radio Amman, la 4 septembrie, spune: 

„Mi-am exprimat clar părerea în faţa liderilor arabi. 
Despre operaţiunile fedainilor s-a dovedit că, pe de-o 
parte, rezultatele lor pozitive sunt foarte limitate, iar, pe 
de altă parte au reprezentat unul dintre pretextele majore 
ale inamicului pentru a ne ataca. Eu consider că e o crimă 
ca organizaţiile să-i trimită pe aşa-zişii fedaini să comită 
acţiuni ce vor da inamicului motivul de a-şi înăspri 
stăpânirea asupra fraţilor şi fiilor noştri din Cisiordania...” 


În sânul lumii arabe, ca şi în teritoriile ocupate, 
situaţia este complexă: ocupaţia israeliană în Cisiordania şi 
în Gaza, creşterea forţelor palestiniene si ,,insistenta” de la 
Khartoum asupra „drepturilor palestinienilor” suscita 
discuţii asupra eventualei infiintari a acestui stat. Iordania, 
ca şi o fracțiune a locuitorilor din Cisiordania, resping 
ideea. 

Ei doresc restabilirea suveranităţii haşemite asupra 
teritoriilor cucerite de către Israel şi refuză ferm ideea 
unui stat palestinian în sânul populaţiei care trăieşte sub 
jugul ocupaţiei, cei care apără drepturile monarhiei nu vor, 
în totalitate, să revină la situaţia anterioară, în care 
Iordania era, de fapt, condusă de către politicienii de pe 
malul de est. Ei cer, în caz de întoarcere la monarhie, o 
democratizare a regimului. Mare parte din populaţia 
Cisiordania) şi a Gâzei, ca şi palestinienii care au apucat 
pe drumul exilului, văd acum ocazia de a se elibera de sub 
apăsătoarea tutelă iordaniană şi egipteană. Ocupaţia îi 
amăgeşte sa intrevada un termen, o posibilitate de a 
atinge o veritabilă independenţă naţională. În lumea arabă, 
două păreri se înfruntă: unii, în numele panarabismului şi 
al unităţii arabe, refuză crearea unui nationalism arab 
suplimentar, element de discordie. Alţii văd în viitorul stat 
palestinian rezolvarea conflictului cu Israelul, iată de ce, 
după război, problema viitorului „Palestinei” nu este, cu 
siguranţă, de actualitate, cel puţin pentru cei în principal 
interesaţi. Fără îndoială, nici israelienii, îmbătaţi de 
victoria lor, nici arabii, încă traumatizati de înfrângere, nu 
realizează că un proces istoric tocmai începe. Cu toate 
acestea, problema palestiniană îşi schimbă natura: nu mai 
asta vorba despre o simplă problema a „refugiaţilor”, ci 
despre un popor care aşteaptă să obţină despăgubiri. 
Pământul lor le-a fost „furat”, drepturile încălcate, iar ei 
cer ceea ce consideră că li se datorează: Palestina, de la 
Mediterana la Iordan, şi se resemneaza din ce în ce mai 
puţin cu alegerea care li s-a acordat, de a trăi ca străini în 
propria lor tara sau în exil, „manipulaţi de către fraţii lor 
arabi”. 


Dupa momentul retragerii, vine vremea reorganizarii. 

Miscarea palestiniana intra intr-o perioada de 
mutatie - in vreme ce rezistenta cunoaste o plina faza de 
expansiune, OEP traverseaza o criza profunda. Intemeiata 
de catre statele arabe, in 1964, legata de acestea, 
mişcarea este discreditată prin înfrângere. În decembrie 
1967,  Shukeiri demisionează, iar organizaţia sa se 
transformă: devine „cadrul” general al unităţii naţionale, 
ceea ce nu împiedică nici proliferarea organizaţiilor de 
rezistenţă, nici foarte larga lor autonomie. Lupta armată se 
intensifică. 

Incidentele la frontiera iordaniana cu Israelul se 
inmultesc: numarul lor trece de la 97 in 1967 (dupa iunie), 
la 916 in 1968, 2 432 in 1969 si 1887 pana in august 
197054. Aceste acţiuni conferă un anumit prestigiu 
rezistenţei, care vede în decurs de doi ani - din 1968 pana 
în 1970 - cum i se înzeceşte efectivul“. In fundal, 
programa politică a rezistenţei se precizează. Nu mai este 
vorba despre a „arunca evreii în mare” sau de a nu 
autoriza decât evreii „indigeni” să rămână în viitoarea 
Palestina. În 1968, Fatah face cunoscut proiectul său 
despre un stat democratic, în care musulmani, creştini şi 
evrei vor trăi în deplină egalitate. În 1969, este rândul 
Consiliului Naţional Palestinian, care îndeplineşte funcţia 
de „parlament”, să adopte programul pentru o Palestina 
revoluţionară, democratică şi laică, sub influenţa lui Yasser 
Arafat, care devine carmaciul OEP. 

Demonii supralicitarii care tulbură rezistenta, in 
tandem cu intransigenta israeliana, dau nastere unei 
radicalizari a organizaţiilor palestiniene. Disperarea ii 
impinge sa utilizeze metode teroriste pentru a-si face 
ascultate revendicările. La 23 iulie 1968, FPEP, condus de 
Georges Habash, deturnează din capitala algeriană un 
avion al companiei El Al. Pentru prima şi ultima oară, 
israelienii cedează cererilor piraţilor aerului. Acţiunile 
teroriste se înmulţesc, atât în Orientul Mijlociu cât şi în 

alte parti, în vreme ce serviciile de informaţii israeliene se 
angajează într-o bătălie necruțătoare contra activiştilor 
palestinieni. 

Devenită principalul câmp de luptă între forţele 
israeliene si fedaini, Iordania se prabuseste lent, dar 
inexorabil în război. Regele, simțind că tronul său se 
clatină, decide să înfrâneze comandourile palestiniene. 
Confruntările sân geroase, din septembrie 1970, se 
soldează cu înfrângerea fedainilor, din care o parte va 
emigra în Liban. Activismul lor rupe fragilul echilibru 
religios şi comunitar pe care se bizuie Ţara Cedrilor, care 
devine un câmp închis al înfruntărilor din Orientul 
Mijlociu. Războiul civil libano-palestinian, care izbucneşte 
în 1975, va conduce, sub presiunea conjugată a 
israelienilor şi a sirienilor, la inlantuirea provizorie a 
rezistenţei. Revoluționară şi mesianică, OEP cu lege 
roadele amare ale unei linii politice nerealiste. 

Aceasta nu înseamnă că una dintre consecinţele 
marcante ale Războiului de Şase Zile nu constă în 
afirmarea problemei palestiniene. Conflictul şi-a schimbat 
axa: refuzul arab de a recunoaşte existenţa statului Israel 
este suplinit de către refuzul israelian de e recunoaşte 
drepturile naţionale ale palestinienilor. În aceasta rezidă 
scindarea din luna iunie: dintr-un război clasic între state- 
naţiuni, conflictul arabo-israelian se preschimbă în război 
de eliberare naţională. Caz rar întâlnit în istorie, victoria 
unui nationalism niciodată n-a semnificat într-atât 
excluderea altuia. Reculul Istoric ne îngăduie să apreciem 
magistrala eroare comisă de arabi refuzând planul de 
împărţire propus de Naţiunile Unite în 1947, acceptat de 
către evrei, plan care i-ar fi făcut parte şi unui stat 
palestinian. 

Reculul arată de asemenea că ocupaţia israeliană 
este, în mod paradoxal, o şansă pentru mişcarea 
palestiniană. Temeiurile suveranităţii egiptene asupra 
fâşiei Gaza şi asupra Cisiordaniei au fost radiate în iunie 
1967. Palestina, o dată „eliberată”, nu va putea, în mod 
legitim, decât să revină locuitorilor săi. Cât despre 


rezistenta, ea a iesit, la momentul oportun, considerabil 
mai intarita din Razboiul de Sase Zile. Desprinzandu-se de 
sub tutela tarilor arabe, a devenit unicul reprezentant al 
poporului palestinian. Câştigându-şi autonomia, luptând cu 
arma în mână împotriva Israelului, impunându-se în tabăra 
arabă ca un interlocutor rata de care toţi erau indatorati, 
mişcarea naţională palestiniană declanşează lungul marş 
spre recunoaşterea de către comunitatea internationala a 
dreptului său la autodeterminare. Depinde de palestinieni 
să ridice ipoteca, una dintre cele mai grele, care apasă 
asupra aspirațiilor lor nationale, respectiv ipoteca 
israeliană. Va fi nevoie de încă 20 de ani pentru ca revolta 
- Intifada - din teritoriile ocupate, care începe în 
decembrie 1987, să precipite evoluţia situaţiei. 

Această „revoluţie a pietrelor” (traducerea literală 
pentru Intifada), la care nimeni nu se aştepta, zdruncina 
brutal şi pentru multă vreme Cisiordania şi Gaza. Mai mult 
decât atât, face să explodeze mitul „ocupaţiei blânde” în 
care se complăcea opinia publică israeliană. Incapabili s-o 
îmblânzească, soldaţii statului evreu încearcă zadarnic s-o 
înăbuşe. Pe măsură ce se lungeste lista morţilor si Intifada 
pierde, opinia publică israeliană se cristalizează. O parte, 
atrasă de calea Intransigentei, se erijează în avocatul 
„transferului”, care ar consta în evacuarea forţată a 
palestinienilor spre Iordania. Cu toate acestea, majoritatea 
israelienilor încep să conştientizeze situaţia palestiniană şi 
se declară (în sondaje) favorabilă deschiderii unui dialog 
cu OEP prin care să se medieze garanţiile în privinţa 
securităţii ţării lor. Această evoluţie merge în paralel cu 
ofensiva diplomatică a centralei palestiniene. La 14 
noiembrie 1988, OEP proclamă, în Alger, crearea absolut 
teoretică a unui stat palestinian independent. Ca un ecou 
cu douăzeci şi unu de ani întârziere la Rezoluţia 242 a 
Naţiunilor Unite de la 22 noiembrie 1967, centrala 
palestiniană recunoaşte implicit dreptul la existenţă al 
Israelului. 

Mai mult decât atât, OEP se declară gata să înceapă 
un dialog imediat şi fără condiţii cu responsabilii statului 


evreu. Aceasta politica de mana intinsa din partea OEP da 
rezultate rapide: ultimele obstacole in instaurarea unui 
dialog oficial cu Statele Unite s-au inlaturat, zeci de tari 
recunosc noul si inca teoreticul stat palestinian, Yasser 
Arafat este primit in lumea intreaga cu onorurile datorate 
unui sef de stat in timp ce OEP zboara dintr-o victorie 
diplomatica intr-alta, Israelul se trezeste profund izolat 
Imaginile represiunii Jntifadei au şocat opinia publica 
occidentală, care denunţă brutalitatea. Unii dintre cei mai 
fideli prieteni ai statului evreu imploră guvernul de la 
Ierusalim să urmeze toate căile păcii, inclusiv cu OEP. In 
faţa acestor presiuni internaţionale, emisarii israelieni 
străbat pământul din Japonia până în Egipt, din Franţa 
până în Statele Unite, în speranţa utopică de a găsi 
înţelegere la inter  locutorii lor. Însă argumentul 
supravieţuirii Israelului nu mai cântăreşte nimic în faţa 
violărilor cotidiene ale drepturilor omului în teritoriile 
ocupate. 

Prin caracterul său popular şi ireversibil, Intifada a 
arătat zădărnicia tuturor succeselor militare israeliene. 
Aceasta constituie una din ultimele verigi ale protestului 
început la 5 iunie 1967. După ce a cunoscut chinurile 
morţii ocupaţiei sau exilului şi a îndurat sângeroasa 
represiune iordaniană în 1970, rezistenţa palestiniană nu 
se va instala în Liban. 

Acolo, Yasser Arafat si cei mai devotați soldaţi ai săi 
vor supravieţui in extremis dizidentei atatate de către 
Siria, înainte de a fi provizoriu alungaţi din Beirut de către 
atacul israelian din 1982. Intifada va avea drept efect 
inversarea situaţiei. Aceasta oferă ferma speranţă că la 
sfârşitul ocupaţiei israeliene, dreptul la autodeterminare al 
palestinienilor va putea. În cele din urmă, să vadă lumina 
zilei. 


POLITICA ISRAELIANĂ DE DUPĂ RĂZBOI 


Politica israeliană 
Războiul de Şase Zile seamănă cu miracolul descris 


in Biblie, atunci cand zidurile Ierihonului se prabusesc la 
sunetul trambitelor. O data trecut momentul de euforie, 
guvernul de coalitie nationala infrunta cea mai mare dintre 
sfidarile aduse: sa infranga, in sfarsit, refuzul arab, adica 
să concretizeze victoria militară pe plan diplomatic. Însă 
istoria israeliana arata ca este, uneori, mai dificil de 
depasit marile victorii decat marile infrangeri. 

In perioada imediat de dupa razboi, cu exceptia 
catorva voci, clasa politica israeliana este optimista in ceea 
ce priveşte o reglementare pe cale pasnica a diferendului. 

Inamicul a îngenuncheat şi este suficient să aştepte 
momentul când se vor întâlni la masa negocierilor, pentru 
a începe discuţiile de fond. La 12 iunie, la două zile după 
încheierea ostilităţilor, prim-ministrul Levi Eskhol, de la 
înălţimea Knessetului lansează un apel la dialog: 

„A fost creată o nouă situaţie care poate servi drept 
punct de plecare în negocierile directe [...]. Poate că liderii 
arabi îşi vor susţine politica lor [...]. Poate că vor realiza 
beneficiile pe care fiecare le-ar putea obţine dintr-un 
climat de cooperare”. 


La 19 iunie, la Naţiunile Unite, Abba Eban, ministrul 
de Externe, exprimă aceeaşi părere: „De-a lungul 
negocierilor libere cu fiecare dintre vecinii noştri, noi vom 
propune soluţii corecte şi durabile, în avantajul nostru 
reciproc...” În aceeaşi zi, scrie în Memoriile sale generalul 
Rabin, guvernul israelian adoptă, în secret, o rezoluţie. 
Aceasta prevede ca, în schimbul unui tratat de pace, 
Israelul să-şi retragă trupele în poziţiile de la 5 iunie, pe 
frontiera Sinaiului şi a lacului Tiberiada, sub rezerva 
măsurilor destinate să garanteze libera trecere prin 
Strâmtoarea Tiran şi pe Canalul Suez, precum şi 
securitatea regiunii situate pe înălțimile Platoului Golan. 
Rămâneau Cisiordania şi fâşia Gaza care, împreună cu 
problema refugiaților, aveau sa facă obiectul unei 
examinări separate. În luna august, guvernul lui Levi 
Eskhol va abandona această propunere de pace. 


La 30 iulie, guvernul decide in unanimitate ca 
Israelul nu se va retrage de pe liniile armistitiului fara 
negocieri directe cu arabii. La 14 august cu doua 
săptămâni înainte de conferinţa de la Khartoum, Abba 
Eban repetă poziţia israeliană. El adaugă ca „guvernul 
israelian este în discuţii active pentru a stabili condiţiile 
israeliene la încheierea unui tratat de pace cu vecinii săi 
[...] Prudenta, continua el, dictează ca punctele sale de 
vedere în problemele teritoriale să nu fie aduse la 
cunoştinţa publicului larg”. Totuşi, în discuţiile particulare, 
ministrul de Externe destăinuie că Israelul vrea să obţină 
de la Egipt prin intermediul negocierilor directe, libera 
trecere prin Canalul Suez şi prin Strâmtoarea Tiran şi 
demilitarizarea Sinaiului. 

La atitudinea de „nici pace, nici război” a lumii 
arabe, guvernul israelian răspunde printr-o politică de 
refuz al frontierelor de dinainte de ostilitati, apreciate ca 
fiind prea periculoase. Obiectivul constă în a face tot 
posibilul pentru ca sentimentul de asfixie, de distrugere 
iminentă să nu mai poată reapărea. Inca de la sfârşitul 
Războiului de Şase Zile, Moshe Dayan propune stabilirea 
unei noi hărţi, pe baza unui principiu: să nu cedeze 
teritoriile decât în schimbul păcii. 

Ceea ce vrea să însemne că vor administra teritoriile 
cucerite fără a le anexa Israelului. În mod ironic, dacă 
guvernul, ca majoritatea populaţiei înclină pentru 
fermitate, încarnată până în acest moment de către David 
Ben Gurion, fostul lider, şi el, la rândul lui, a evoluat 
începând din iunie 1967. Într-un interviu acordat ziarului 
Nouvel Observateur, el afirmă: „În schimbul păcii, noi 
trebuie să evacuăm toate teritoriile cucerite în iunie 1967, 
cu excepția lerusalimului si a Platoului Golan. Este 
suficient spaţiu, ca şi înainte de Războiul de Şase Zile, 
pentru a-i putea primi pe toți viitorii imigrant evrei si 
aceasta este tot ce contează”. Insă fondatorul statului 
Israel nu mai este ascultat. Venise timpul intransigentei. 


Khartoum si dupa 

Victoria militara nu este urmata de nicio manifestare 
diplomatica pozitiva. Umilinta araba conjugata cu lipsa 
bunavointei din partea statului evreu limiteaza sansele de 
a ajunge la o solutionare pasnica. Intr-adevar, inversand 
raporturile de forta, Razboiul de Sase Zile a modificat 
profund sentimentul israelian. Pana atunci, evreii se 
simțeau inghesuiti in ,,fortareata” lor, într-un fel „închişi in 
ghetoul” din Orientul Mijlociu. Multumita victoriei din 
iunie, nu doar ca Tel Aviv-ul nu se mai afla la 20 de 
kilometri distanţă de tunurile iordaniene, ca artileria 
siriană nu mai bombardează kibbutz-urile din valea 
Iordanului şi că egiptenii nu-i mai pot ataca din Gaza, ci, 
pentru prima oară, israelienii sunt cei care au pâinea şi 
cuțitul: Damascul le este la îndemână, iar Cairo a devenit 
tangibil. Importanţa strategică plasează Israelul la adăpost 
de surprizele neplăcute. Statul evreu nu mai concepe să 
cerşească umil recunoaşterea sa din partea arabilor. 
Convingerea cvasiunanima a israelienilor constă în a-şi 
considera problema de securitate ca rezolvată: 
Invincibilitatea armatei evreieşti, greutatea strategică 
dobândită şi slăbiciunea militară a adversarului fac din 
orice eventual atac al inamicului o tentativă sinucigaşă, 
fiind condamnat dinainte la eşec. 

Israelul se descoperă dintr-odată puterea dominantă 
în Orientul Mijlociu. Unda de şoc creată prin victoria 
militară a străbătut în profunzime poporul şi clasa politică. 
Guvernul este divizat în ceea ce priveşte politica de urmat. 

Summitul lumii arabe din capitala sudaneză este ca o 
anafura pentru israelieni. Ierusalimul se adăposteşte în 
spatele celor trei „NU” de la Khartoum (nu păcii, 
recunoaşterii Israelului şi negocierii cu Israelul), pentru a 
nu reţine decât intransigenta inamicilor săi. Aceasta are 
indiscutabil meritul de a evita orice disensiune în rândurile 
executivului, în plus, pentru a preîntâmpina orice 
ameninţare de dezintegrare a coaliţiei naţionale, guvernul 
hotărăşte să respingă orice propunere care n-ar conveni 
factiunilor socialistă (Mapam) şi de dreapta (Gahal). 


Imobilismul triumfa. La 3 septembrie, prim-ministrul 
,regreta” oficial rezolutiile de la Khartoum, care „au facut 
pacea si mai indepartata. In fata intentiilor agresive ale 
sefilor de stat arabi, continua el, (...) noi ramanem fermi in 
politica noastră |[...)”. Abba Eban, luând cuvântul la 
Adunarea Generală a Naţiunilor Unite, la 25 septembrie, 
constată că: „Insistenţa noastră pentru negocieri directe 
nu este o problemă de procedură... Un refuz de a negocia 
este identic cu un refuz de a trăi în pace”. Totuşi, o lectură 
mai atentă a rezolutiilor finale si a atitudinii părţilor 
implicate ar fi arătat reechilibrarea forţelor în sânul lumii 
arabe, în favoarea moderatilor. Tonul mai conciliant al lui 
Nasser şi renegarea sa de către intransigenti demonstrau 
că Damascul făcea nazuri la conferinţă, că OEP refuza să 
ratifice rezolutiile si că Algerul îşi arăta nemulţumirea. 
Însă, în mod vizibil, israelienii, în această vară a anului 
1967, nu dau atenţie acestor subtilitati bizantine. 


De la Khartoum, văzând că inamicul nu se va 
îndupleca la o recunoaştere de jure a Israelului, miniştrii 
statului evreu fac publice analizele lor, discordante: Agal 
Allon privilegiaza opţiunea strategică, potrivit căreia 
frontierele Israelului trebuie să fie trasate conform nevoii 
sale de securitate. Moshe Dayan lansează ideea unui tratat 
de pace cu lordania, prin termenii căruia monarhia 
haşemită ar exercita autoritatea administrativă asupra 
Cisiordaniei, în vreme ce Israelul ar păstra controlul 
militar. Ministrul fără portofoliu ai dreptei (Gahal), 
Menahem Begin, predică implantarea de colonii evreieşti 
în teritoriile ocupate. Chiar în sânul Partidului Laburist 
membrii sunt împărţiţi între „porumbei” şi „şoimi”. În faţa 
etalării unor asemenea divergențe, tendinţa generală 
înclină spre un statu-quo strategic avantajos, în loc de un 
eventual tratat de pace, veritabilă dinamită între partidele 
politice israeliene, dacă nu chiar între membrii aceluiaşi 
partid. 

Insă, daca pentru ei frontierele sunt, din punct de 
vedere strategic, ideale, pentru inamic sunt inacceptabile: 


„Forțele israeliene se află acum la aproape 60 de 
kilometri, o distanţă uşor de străbătut de Damasc, şi există 
slabe şanse ca sirienii să accepte această poziţie ca bază a 
păcii”, observă ministrul Apărării. „Noi trebuie sa ne 
pregătim pentru un conflict de lungă durată, 
concluzionează Moshe Dayan. Totuşi, marea majoritate a 
israelienilor nu sunt nicidecum nemulţumiţi de politica de 
imobilism a statului evreu. In afară de avantajul strategic 
şi de stabilitatea politică pe care le-o oferă noul statu-quo, 
israelienii sunt convinşi că roata Istoriei se învârte în 
favoarea lor. De acum înainte, timpul se scurge profitabil 
pentru ei. Arabii vor sfârşi prin a înţelege, cred ei, că nu 
au altă soluţie decât să recunoască statul Israel. Această 
concepţie „educativă” se sprijină pe o doză de dispreţ fată 
de adversar, care se presupune că nu pricepe decât 
„limbajul forţei”. După cum declară generalul Weizmann, 
„războiul nu-i pentru arabi”. Conflictele din 1956 şi din 
1967 i-au încredințat pe mulţi israelieni că orice 
operaţiune militară, printr-un tainic determinism istoric, se 
întoarce, până la urmă, în mod necesar în favoarea lor. 
Acest sentiment de invincibilitate îşi găseşte sprijinul, 
adesea, un psihologism primar, potrivit căruia solidaritatea 
în rândurile armatelor arabe este atât de fragilă încât 
trupele se destramă de îndată ce bătălia capătă amploare. 
Chiar presupunând că arabii ar fi atât de fără minte încât 
să se lanseze într-un atac, serviciile de informaţii ale 
statului evreu, cu reputaţie de infailibile, vor şti să le 
întindă curse pe care inamicii nu le vor observa. Răpirea 
lui Eichmann din Argentina, în 1960, cariera spionului Elie 
Cohen în sânul puterii siriene, atacul-surpriză de la 5 iunie 
şi, mai târziu, în decembrie 1969, răpirea vedetelor de la 
Cherbourg chiar de sub nasul autorităţilor franceze sunt 
tot atâtea confirmări ale ideii că serviciul de informaţii 
israelian ar fi „cel mai bun din lume”. Fără să se teamă nici 
de conflict militar, nici de boicot economic după eşecul 
„armei petrolului”, israelienii îşi închipuie că n-au de ce să- 
şi facă vreo grijă în legătură cu securitatea ţării. 

În privinţa palestinienilor, ei cred că aceştia se vor 


resemna cu soarta lor. Cresterea nivelului de trai si de 
educatie le va compensa frustrarea politica. Aceasta este o 
dovada ca israelienii au uitat putin cam prea curand ca 
ocuparea teritoriilor tulbura datele de baza ale problemei 
palestiniene. Aproape intreaga populatie din zona Platou 
lui Golan, cu exceptia druizilor, respectiv in jur de 120.000 
de persoane, a fugit alăturându-se armatei siriene in 
timpul războiului. Exilul palestinienilor din Cisiordania a 
fost încă şi mai masiv - între lunile iunie şi septembrie, 
200.000 de persoane au preferat să treacă Iordanul decât 
să îndure jugul israelian. Printre ei, aproape jumătate sunt 
de două ori refugiaţi, fiindcă se instalaseră în Cisiordania 
abia în 1948. Apelurile suveranului haşemit, cerând 
populaţiei să rămână pe loc, n-au fost ascultate. 

În teritoriile acestea, se instaurase un guvern militar 
încă de la începutul ocupaţiei. Moshe Dayan a aplicat o 
politică de „punți deschise” între Cisiordania şi Iordania, 
pentru ca nemulţumirea palestiniană să fie întrucâtva 
depresurizată prin „supapa” reprezentată de schimburile 
cu Regatul Haşemit. Este pentru prima oară când există o 
frontieră permeabila între un teritoriu din mâinile 
israelienilor şi o tara arabă. In paralel, se ridică şi nişte 
bariere între statul evreu şi teritoriile cucerite. După şocul 
înfrângerii, rezistenţa palestiniană se reorganizează. 
Potrivit analizei efectuate de către Fatah, impregnată de 
marxism şi de guevarismul la modă în epocă, noua situaţie 
se înrudeşte cu un război revoluţionar: largi segmente din 
populaţia palestiniana sunt supuse „imperialismului” 
israelian. Oameni si material de luptă pătrund în 
Cisiordania, iar fedainii comit acţiuni de comando atât în 
teritoriile ocupate cât şi în interiorul Israelului. Pentru a le 
pune capăt, Moshe Dayan preconizează, în afară de 
represiune, limitarea la maximum a interferentelor cu 
populaţia arabă, în asa fel încât sa nu întărâte 
resentimentele populaţiei din Cisiordania şi din Gaza. 
Această politică de mână de fier în mănuşă de catifea dă 
rezultate: într-un interval de numai câteva săptămâni, 
aproape toate celulele organizaţiilor palestiniene sunt 


detectate de catre autoritatile israeliene, iar membrii lor 
sunt inchisi. Ceasul cel mare al Fatahului nu sunase inca. 

In randul populatiei din Cisiordania si din Gaza, 
simpatia fata de actiunile fedainilor pare sa se cantoneze 
in principal la nivel teoretic, fara a se traduce intr-o 
sustinere operationala. 

Oscilând între  tentaţia pragmatismului şi 
conservarea unităţii sale, între demonii supralicitării şi 
exigenţele de moderație, guvernul israelian îşi înăspreşte 
treptat politica în ceea ce priveşte teritoriile ocupate. Pe 
măsură ce ocupaţia se prelungeşte, Platoul Golan, 
Cisiordania şi Gaza încetează de a mai fi considerate 
capturi din războiul care a fost îngheţat în aşteptarea 
momentului negocierilor, investite cu o mistică a securităţii 
lor, naţionaliste şi religioase, aceste teritorii devin parte 
integrantă a unui nou Israel, mai mare, mai puternic, un 
Israel ale cărui frontiere nu mai au nimic în comun cu linia 
verde de la 5 iunie. În loc de a fi moneda de schimb care să 
servească în trocul pentru obţinerea recunoaşterii sale de 
către lumea arabă, teritoriile cucerite se transformă într- 
un obstacol suplimentar pe calea păcii. Între septembrie şi 
octombrie 1967, se stabileşte implantarea primelor patru 
colonii de evrei, de către grupările paramilitare din 
Cisiordania. 

Dacă statul evreu beneficiase până atunci de o 
imagine pozitivă pe lângă opinia publică şi guvernele 
occidentale, cu excepţia Franţei, această politică de 
anexare progresivă  suscită nu numai ostilitatea 
preconizată a lumii arabe, dar şi pe aceea a aliaţilor 
tradiţionali ai Israelului. Sentimentul de euforie pe care îl 
stârneşte victoria strălucită din iunie se transformă într-o 
izolare din ce în ce mai vădită a Israelului. 


Impasul Rezolutiei 242 

Acceptarea Rezolutiei 242 a Natiunilor Unite, de la 
22 noiembrie 1967, de către Israel, Egipt si Iordania nu 
conduce la niciun rezultat concret. Acest text care 
reafirmă dreptul fiecărei ţări de a exista în frontiere sigure 


şi recunoscute se loveşte de un obstacol de proporţii - 
israelienii refuză să se reîntoarcă la frontierele de dinainte 
de Războiul de Şase Zile şi cer negocieri directe pentru a 
regla ansamblul problemelor, inclusiv aceea a noului 
traiect al graniţelor. La rândul lor, statele arabe consideră 
exigenţele israelienilor ca absolut inacceptabile şi se opun 
oricărei negocieri, cel puţin câtă vreme forţele statului 
evreu vor ocupa o parte din teritoriul lor. 

Unii sperau să vada un gest maret, un gest de 
importanţă istorică, din partea Israelului care prin 
„generozitatea sa” ar fi dezarmat ostilitatea lumii arabe, 
aflate încă în stare de şoc după înfrângerea suferită. Insă, 
acest gest, care ar fi însemnat restituirea majorităţii 
teritoriilor inamicului, nu va veni. Probabil n-ar fi dus la 
nimic in fata intransigentei arabe şi a ostilitatii sovietice. 
Altii inca asteptau ca, in continuarea Razboiului de Sase 
Zile, statul evreu, devenit Goliatul din Orientul Mijlociu, sa 
dea dovada de imaginatie in politica sa externa si nu sa se 
cramponeze, pur şi simplu, de „fortăreaţa Israel”. Insă 
cataclismul Războiului de Şase Zile făcuse orice efort de 
deschidere către adversar aproape imposibil de pus în 
practică. 

Tara intepeneste, se baricadează, fiecare rămânând 
pe poziții, cu picioarele înfipte bine în cimentul 
certitudinilor. Mai mult ca niciodată, israelienii aderă la 
imaginea arabilor ca inamici implacabili ai Israelului, „care 
nu înţeleg decât limbajul forţei”. Aceasta este hegemonia 
„complexului de securitate”, care conduce la împietrirea 
conflictului, victoria „bengurionismului” (de la Ben Gurion, 
deşi el însuşi a evoluat) asupra spiritelor mai conciliante, 
acelea care sunt gata să rişte într-un pariu al păcii sau, cel 
putin, al nonbeligerantei. Israelul, aşadar, tinea „să nu 
cedeze nicio palmă de loc” până când tabăra arabă se va 
plia realităţii israeliene. Chiar şi atunci Israelul nu 
concepea să nu îşi păstreze frontierele „sigure” din punct 
de vedere strategic. Războiul de Şase Zile închide, astfel, 
pentru ani buni, cercul vicios al Intransigentei. Din acest 
impas nu se va iesi decat prin razboiul din 1973. 


Presedintele Congresului Mondial al Evreilor Naum 
Goldmann, constata cu tristete ca ,,atunci cand cele patru 
Mari Puteri s-au oferit sa fie mediatoare, Israelul le-a 
respins propunerea. În vreme ce domnul Janing, ca un 
comis-voiajor, făcea naveta de zeci de ori între Ierusalim si 
capitalele arabe, Israelul nu mişca un deget pentru a-i 
permite să reuşească. Atunci când guvernul american a 
încercat, timid, cu al doilea Plan Rogers (august 1970), să 
propună un acord, Israelul, deşi il acceptase oficial, cu 
rezerve, s-a arătat reticent când a fost vorba să-l aplice... 
În anii care s-au scurs între cele două războaie (1967 - 
1973), conchide cu amărăciune Naum Goldmann, politica 
Israelului a fost nerealistă şi exasperantă"56. 

Potrivit expresiei atribuite lui Abba Eban, „de la 
Războiul de Şase Zile, Israelul se comportă ca un critic de 
artă niciodată mulţumit, care respinge toate proiectele de 
pace pe care alții le-au pus în scenă”. In mod fals liniştit de 
supremaţia sa militară şi de imposibilitatea izbucnirii unui 
nou război, guvernul israelian îşi va consolida, începând 
din iunie 1967, atitudinea pasivă. Construită din aceeaşi 
perspectiva ca linia Maginot, linia Bar-Lev, ridicată pe 
Canalul Suez în 1970 cu preţul de 400 de milioane de 
dolari, va fi simbolul perfect at imobilismului Israelului şi, 
în acelaşi timp, cel mai usturător eşec al său. 


ŞOCUL REPREZENTĂRILOR COLECTIVE 


Războiul de Şase Zile este impactul dintre două 
reprezentări colective, dintre lumea arabă, care-şi ridică 
fruntea după mai bine de un secol de supunere, şi istoria 
evreilor, rănită pana în străfundurile sufletului său. 
Aceasta este întâlnirea, sub semnul războiului, dintre două 
universuri închise, fiecare bântuit de propriii săi demoni. 

Amintirii colonialismului, coşmarul arabului, i se 
opune sindromul Auschwitz, traumatismul evreului. In 
aceasta rezidă nefericirea Orientului Mijlociu, în acest joc 
de imagini în care adversarul încarnează ororile trecutului. 


56 vezi Bibliografie: Goldmann, p. 58. 


Israelul nu este decat ultima masca a imperialismului, 
spun unii, arabii continua opera de exterminare inceputa 
de nazisti, gandesc altii. Razboiul din iunie rupe acest joc 
al proiectiilor. Adversarul nu mai este o fantasma, ci un 
inamic, in carne si oase, totusi numai un inamic. Lumea 
arabă substituie viziunii ,,satanice” despre Israel o 
percepţie mult mai conformă cu măsura faptelor. Ocuparea 
Cisiordaniei, a Peninsulei Sinai, a fâşiei Gaza şi a Platoului 
Golan îl obligă să se ciocnească de realitatea israeliană în 
întreaga sa dimensiune şi complexitate. 


Moarte demonului israelian! 

În anii '60, lumea arabă este în plină razmerita. 
Nimic nu pare să poată stăvili această voinţă populară de a 
rupe ultimele lanţuri ale colonialismului. Nimic nu poate 
opri aceasta sete de nestins pentru independentă. Mitul 
Nasser, care se răspândeşte acum, este o forţă 
extraordinară care se ridică din întreg Orientul, un 
amestec exploziv de respingere şi de sfidare faţă de 
stăpânul de ieri, fata de acest Occident care, din înălțimile 
maiestuozitatii sale, dicta legea în Orient, imbucatatindu-l, 
decupându-i cu foarfecele frontierele, înființând din toate 
piesele Regatul Haşemit şi cedând o parte din pământul 
Palestinei nationalistilor evrei din Kiev, Varşovia si Galicia. 
Nasser, mai presus decât oricine altcineva, încarnează 
această aspirație de a ieşi de sub jugul Occidentului, de a 
ridica ferm capul şi de a accepta provocarea independenţei 
şi a modernizării. 

Iar Israelul incarneaza acest Occident pus la stâlpul 
infamiei, urât şi, din anumite privinţe, fascinant, o bucată 
de pământ grefată cu forţa în oceanul Orientului Mijlociu. 

Atunci când lumea arabă, după secole de umilinţă, 
atinge tărâmul fagaduit al independenţei, iată că tasneste 
o noua emanatie a Vestului, un nou „colonist”. De data 
aceasta, însă, de la bun început, inamicul este vulnerabil. 
Israelul este imperialismul săracului. El va muşca din 
tarana. 

Nimic nu poate impiedica mersul istoriei care va 


strivi aceasta creaţie tardivă a colonialismului. „Lupta 
noastră împotriva Israelului se contopeste, in mod 
esenţial, cu lupta noastră impotriva imperialismului 
mondial, a rasismului  reacţionar a  monopolurilor 
economice, luptă care se înscrie in Istorie” afirmă 
jurnalistul socialist egiptean Lufti El Kholi în revista Les 
Temps Modernes. Mesianismul de inspiraţie marxistă se 
alătură mesianismului traditional: „Arabul nu-şi va 
abandona patria în mâna străinilor calauziti de o teorie 
rasială extravagantă şi o interpretare dogmatică a istoriei 
[...]. Credința arabă susţine că istoria se repetă. Evreii, 
romanii, grecii, cruciații, turcii si multi alţii au venit pe 
Pământul Sfânt şi l-au ocupat cu forţa, când n-au putut cu 
legea [...]. Dar aceste ocupații s-au soldat întotdeauna prin 
înfrângeri. Nu există niciun motiv de îndoială că invazia 
din prezent a patriei noastre de către sioniști va sfârşi la 
rândul său în acelaşi fel, când va veni momentul pentru noi 
să ne regăsim pacea”, scria Sami Hadawi, directorul 
Institutului de Studii Palestiniene de la Beirut”. Pe scurt, 
diagnosticul este lesne de stabilit, după cum constată 
Abdul Whab Kayyali, care se pleacă la căpătâiul lumii 
arabe: „Trupul şi cancerul nu pot coexista - lupta dintre 
ele este o luptă pentru existenţă”. 

Inutil să-şi acopere faţa cu un văl: este vorba de a 
lichida statul sionist, statul-gangster, a-l distruge, a-l 
anihila, a restabili dreptul palestinienilor la 
autodeterminare. Deznodământul luptei împotriva forţelor 
răului este deja scris: „Dacă evreii continuă să refuze să se 
integreze, Palestina nu are altă soluţie decât să respingă 
acest corp străin şi agresiv, care nu vrea să dea ascultare 
legilor elementare ale omenirii”, atrăgea atenţia, la 
începutul anului 1967, marocanul Tahar Benziane. Israelul, 
în orice caz, este sortit prin însăşi natura proprie să 
dispară de la sine, să se dezintegreze: evreii nu sunt o 
naţiune şi acest stat artificial nu poate subzista mult timp. 
Exemplul cruciaților a demonstrat-o. 

Cu toate acestea, dacă Israelul, înainte de criza 

politica din mai 1967, este intr-adevar acest monstru, 
aceasta lighioana cu multe capete, care suge seva vietii 
lumii arabe, daca este intr-adevar omniprezent in 
constiinta popoarelor din Orientul Mijlociu, vointa de a-l 
combate militar lipseşte inca. Desigur, nimeni nu uită 
soarta refugiaților, nici amputarea pământului arab. Însă, 
lăsând la o parte palestinienii, se preferă remiterea luptei 
împotriva sionismului unui viitor nedeterminat. De 
asemenea, trebuie să facem distincţia între ţările din 
Mashrek - Irak. Siria, Iordania, Liban -, în care existenţa 
statului sionist este resimtita mult mai dureros, Egipt, 
protejat de o zonă-tampon cu întindere strategică, pe care 
i-o conferă Sinaiul, şi preocupat de cauza panarabică, şi 
ţările din Maghrebul în depărtat, care apar după ani de-a 
rândul de luptă pentru independenţă. Războiul împotriva 
Israelului este permanent amânat într-un viitor vag şi 
îndepărtat, cu atât mai mult cu cât caracterul său artificial 
îl condamnă la pieirea de la sine. O retorică bazată pe 
„lichidarea Israelului” înfloreşte cu toate că nimic precis 
nu se pregăteşte contra statului evreu. Nasser, ca şi alţi 
şefi de stat arabi, apelează la aspiraţiile palestiniene 
pentru propriile-i foloase, pentru a lupta împotriva 
,reactionarilor arabi”, dar trage cortina FUNU pentru a 
împiedica orice incident între Israel şi Egipt. 

Acest dezinteres relativ pentru cauza palestiniană 
până în 1967 nu împiedică faptul ca statul evreu să fie 
realmente detestat, demonizat. Israelul ia simultan toate 
infatisarile răului si această natura malefică nu impune 
decât o singură politică în ceea ce-l priveşte: să fie şters de 
pe hartă pentru salvgardarea lumii arabe şi a întregii 
omeniri. 

Un act de salubritate publică. Lichidarea Israelului 
înseamnă, mai întâi, a corecta o nedreptate istorică. 
Nasser nu vede încălcări de drepturi mai flagrante decât 
cele cărora le-au căzut victimă palestinienii. La 1 
octombrie 1963, el afirmă că „nu există un fapt comparabil 
în toată istoria omenirii cu dezastrul  Palestinei”58. 

Lichidarea Israelului inseamna, totodata, a preveni o 
ideologie expansionista, intrucat scopul acestei tari este, in 
opinia Raisului egiptean, „să rănească mortal nu doar 
naționalismul arab, dar chiar şi lumea arabă”. Din raţiuni 
defensive, trebuie eradicat, aşadar, sionismul, această 
„formă de cancer care a infectat lumea arabă şi omenirea”: 
„O mişcare colonialistă, şovină şi militaristă”, după cum 
constată in 1967, în revista Les Temps Modernes, 
palestinianul Muthir Anabtawi”. 

Dar ce o să se întâmple cu populaţia evreiască? 
Trebuie să i se vină în ajutor ca să fie scăpată de aceasta 
„cangrenă care este sionismul”: „Eliminarea statului Israel 
este susceptibila să ajute în mare măsură, dacă nu chiar in 
totalitate, la rezolvarea problemei evreilor din toată 
lumea”, dezvăluie unul dintre participanţii la realizarea 
numărului special pe care Les Temps Modernes îl consacră 
conflictului arabo-israelian. 

„Într-adevăr continuă el, această problemă care a 
fost consecinţa persecuției rasiale din Europa nu mai 
există astăzi, după zdrobirea nazismului, a fascismului şi a 
regimurilor autocrate. Cât despre problema evreiască, aşa 
cum se înfăţişează în zilele noastre, reprezintă consecința 
tentativelor sionismului de a face presiuni asupra evreilor 
din toată lumea, cu scopul de a se stabili definitiv în Israel, 
justificând, astfel, existența acestui stat şi a obiectivelor 
sale expansioniste”. Eliberarea lumii arabe face pereche cu 
eliberarea lumii iudee, redusă la sclavie de către sionismul 
care înseamnă deopotrivă „trădarea şi pervertirea valorilor 
universale ale iudaismului”. Spre deosebire de 
naționalismul arab, care exprimă aspiraţiile unui întreg 
popor, sionismul nu îl reprezintă pe poporul evreu, ci i-a 
fost impus, aşadar trebuie sa se elibereze. Antisemitii 
voiau să-i închidă pe evrei în ghetouri, sionismul încearcă 
să-i planteze în Palestina, gândesc unii intelectuali arabi. 
Nasser îi scrie cancelarului Erhardt al RFG, la 16 mai 
1965: 

„Rasismul sionist a exploatat suferinţele evreilor sub 

regimul hitlerist, ca sa puna in practica un complot teribil 
impotriva natiunii arabe, cu scopul de a pune stapanire pe 
teritoriul sau si pentru a sta bili un focar national in 
Palestina”. 


Însă cum să reuşească să-i elibereze pe evrei şi pe 
arabi de sionism? Rari sunt cei care împărtăşesc părerea 
corespondentului de la Paris ai ziarului Al Ahram, Ali 
Elsmann, că evreii îşi vor schimba de la sine aceasta 
ideologie care acum îi ţine prizonieri: 

„Va veni ziua, desigur, în care mulţi oameni de bună 
credinţă, de partea cealaltă a barierei, se vor sătura de 
protecţia permanentă a imperialismului, de Flota a Vl-a 
americană, de prietenia unui guvern care impune 
apartheidul în Africa de Sud şi exploatarea evreului 
oriental de către evreul ashkenaz. Atunci vor pune în 
discuţie statu-quo, vor întoarce spatele sionismului şi vor 
căuta acordul cu arabii, oricât ar costa [...]. Bilanţul 
sionismului este împovărat de drame, de execuţii, de 
masacre şi de asasinate individuale [...]. Eu urăsc acest 
sionism care-l separă pe arab de evreu”®. 


Dacă pentru acest jurnalist nu se pune problema „să-i 
arunce pe evrei în mare”, Nasser şi, împreună cu el, 
majoritatea lumii arabe adoptă un ton hotărât mai 
războinic: „Noi nu vom intra în Palestina pe pământul ei 
acoperit de nisip. Noi vom intra pe pământul ei mustind de 
sânge” afirmă el la 8 martie 1965. Sunt mulţi cei din 
rândul lumii arabe care fac o diferenţă între „veritabilii” 
ocupanti evrei ai Palestinei şi imigranții care n-au niciun 
drept să folosească acest pământ. Pierre Gemayel, liderul 
falangiştilor şi ministrul libanez la vremea aceea, declară: 
„Soluția la problema israeliană rezidă în «palestinizarea» 
sa, adică întoarcerea imigranților evrei europeni în ţara de 
unde au venit, astfel încât să fie posibilă înființarea unui 
stat palestinian locuit de evreii tocului şi de populaţia 
arabă din Palestina” 63. 

In acest context, marcat de demonizarea Israelului, 
se produce Razboiul de Sase Zile. Acesta este a treia runda 
a confruntarilor armate dintre statul evreu si tarile arabe 
si, in mod paradoxal, prima in care protagonistii iau 
cunostinta din plin de masura adversarului. Conflictul din 
1948 pentru egipteni nu fusese decat o paranteza in lupta 
lor antribritanica. Infrangerea Palestinei a fost pusa pe 
socoteala unei monarhii in plina decadere si a ambasadei 
britanice de la Cairo. In 1956, expeditia din Suez a ancorat 
Israelul, pentru multa vreme, in rolul de instrument al 
imperialismului. El apărea mai acaparator si mai strain in 
regiune ca oricand. Cu atat mai mult cu cat daca trupele 
franceze si engleze erau vizibile pentru locuitorii oraselor 
de pe Canal si din Delta, armata Israelului se afla departe 
in Sinai, impalpabila, „mitică”. 

A izbucnit razboiul-fulger din 1967. Israelieni si arabi 
ocupă singuri avanscena. Lui Nasser l-au trebuit 
cincisprezece ani sa îşi echipeze armata. Ceasul 
confruntării a sosit. Lumea arabă va smulge acest corp 
străin din pământul Islamului, care îl luase în stăpânire cu 
forţa. Afrontul din 1948 va fi, în sfârşit, răzbunat. Cât 
despre ţările din Maghreb, acestea descopereau, după 
războiul din Algeria, o nouă încarnare a imperialismului 
occidental în statut evreu. După cum afirmă Mahmud 
Hussein în Arabes, israeliens, un premier dialogue: „Abia 
în 1967 prinde contur un sentiment arab comun, global”®. 
Ţările din Maghreb se angajează nu numai diplomatic 
contra Israelului, dar Marocul şi Algeria se declară gata să 
trimită contingente militare pentru a combate efectiv 
statul evreu. Egiptul îşi abandonează politica de 
destabilizare îndreptată împotriva regimurilor 
,reactionare”, pentru a uni lumea arabă în spatele unei 
cauze comune. Aceasta este. In pofida persistenţei 
disensiunilor, sfânta unire. 

Înfrângerea atrage dupa sine sentimentul unei 
umilinte coplesitoare, resimtite de către toţi arabii. Dacă 
unii se bucură, din motive tactice, de eşecul lui Nasser, 

acest lucru nu stirbeste cu nimic importanta faptului ca 
Israelul, acest minuscul stat, fruct al imperialismului, care 
nu reprezenta mai nimic prin el insusi, a infrant de unul 
singur, armatele de pe linia de front. Lumea araba care 
iese cu fruntea sus din anii de luptă împotriva 
colonializării, se vede violent confruntată cu revenirea 
unui trecut pe care-l credea definitiv îngropat. Pe tărâmul 
emoţiilor şi al sentimentelor, imaginea Israelului le 
aminteşte arabilor de propria slăbiciune, de dezbinarea lor, 
de o propagandă lăudăroasă, care i-a făcut de râs. Israelul 
apare ca un nou obstacol în calea afirmării demnităţii lor, a 
emancipării lor. Până în acel moment, el era inamicul mitic, 
abstract, un monstru cu atât mai amenintator cu cât era 
greu perceput, o crea tură străină, vătămătoare. El era mai 
degrabă o reminiscență dureroasă decât un adversar. 
Războiul de Şase Zile l-a făcut tangibil, concret, existând 
pentru sine. Războiul transforma aceasta gogorita a 
imperialismului, aceasta fantasma cu care se juca lumea 
arabă, în inamic. Israelul părăseşte domeniul imaginarului 
pentru a se înscrie în ordinea amenințării strategice. 
Recunoscut ca adversar, el devine real. 


Sindromul Auschwitz 

Dacă pentru majoritatea arabilor, înainte de 1967, 
Israelul nu era decât un stat fantoşă a imperialismului, o 
creatură artificială, implantată prin viclenie şi violenţă în 
sânul lumii islamice, israelienii îşi percep statul lor ca pe 
îndreptarea unei injustiţii istorice. Statul evreu este 
dreapta compensație a suferințelor la care Istoria a supus 
poporul evreu. Deşi majoritatea israelienilor provine din 
lumea arabă, cadrul de referinţă şi sistemul de valori ale 
societăţii lor nu sunt înscrise în turpitudinile Orientului 
Mijlociu, ci în contextul Europei Centrale. Ashkenazi sau 
sefarzi®’, israelienii poartă în conştiinţa lor colectivă, dacă 
nu chiar în carnea lor, amintirea pogromurilor şi a 

atrocitatilor naziste. Daca arabii sunt insemnati cu fierul 
rosu al colonialismului, israelienii sunt la fel de profund 
marcati de ororile trecutului. Nici grozavia acelei shoah 
(exterminarea evrei lor sub cel de-al treilea Reich), nici 
ofensele antisemite din tarile arabe nu sunt zadarnice. 
Dupa cum scrie un participant la realizarea numarului 
special al revistei Les Temps Modernes, in mai 1967, 
aceasta legitimizeaza printre celelalte argumente, 
existenţa Israelului: „... /shoah/ explică dorința evreilor de 
a întemeia o ţară numai a lor. Ar fi, aşadar nedrept să nu 
iei în consideraţie o aspirație legitimă şi să-i interzici 
poporului evreu realizarea acesteia”. 

Izvor ai drepturilor, aşa-numita shoah este, totodată, 
izvor ai îndatoririlor şi al obligaţiilor: „Cele şase milioane 
de victime ne interzic să uităm, dar trebuie să permită 
istoriei să nu se repete fără urmări grave. Astfel, nu este 
vorba despre un romantism politic, ci despre o conştiinţă 
obsesivă a trecutului”, dupa cum scrie Efraim Tari. 
Experienţa arată că, excepţie făcând câţiva indivizi 
curajoşi, câţiva „drepţi”, niciunul n-a mişcat un deget 
pentru a salva evreii de la „soluţia finală”, pusă în practică 
de către hitlerişti şi aliaţii lor. Acestei triste realităţi, 
alcătuite dintr-o desăvârşită indiferenţă şi din cea mai rea 
dintre colaborări - cu naziştii, israelienii îi opun un 
„niciodată din nou”. Dar ciuma nazistă nu este singura 
cauză în naufragiul diasporei europene. Ea arată limitele 
asimilatiei si jaloneaza, în felul său, incapacitatea 
socialismului şi a democratiilor de a oferi un răspuns 
satisfăcător la „problema evreiască”. 


Shmouel Ettinger observă: 

„Niciun regim politic ori social nu a putut garanta 
egalitatea şi securitatea evreilor. În numele libertăţii 
cuvântului, democratiile au autorizat propaganda şi 
publicaţiile antisemite  [...]. Nici măcar regimurile 
socialiste n-au reuşit să lichideze această plagă a 
rasismului, în Rusia, după douăzeci de ani de egalitate 

legala si de lupta oficiala contra antisemitismului, Stalin n- 
a ezitat, ca sa-si atinga scopurile politice, sa execute 
scriitori si intelectuali evrei, sa regizeze infamul complot al 
camasilor albe”™. 


Poporul evreu, ca si lumea araba, trebuie, asadar, sa- 
si ia revansa asupra istoriei, care i-a spoliat multa vreme 
de drepturile lor si i-a umilit profund. La fel ca 
nationalismul arab, sionismul este un raspuns la suferinta 
si dominatie. Evreul era perceput ca o fiinta incapabila de 
a munci pământul, ca o făptură laşă, fără vlaga. El va fi 
ţăran si soldat. Statul Israel i-a reinaltat fruntea. 

Această prismă evreiască, bântuită de sindromul 
Auschwitz, condiţionează viziunea asupra lumii a societăţii 
israeliene. Punctele cardinale ale acestei geografii 
intelectuale si sensibile sunt, respectiv, dimensiunile 
religioasă (rădăcinile evreieşti din Palestina din timpurile 
biblice), mistică (sensul mesianic, ataşamentul faţă de 
Pământul Sfânt), istorică (antisemitismul creştin, 
exterminarea sionista) şi politic (Israel, bastion al 
poporului evreu, si diaspora, singurul sau aliat veritabil). 
Privit prin această prismă, prin care celălalt, nonevreul, 
este perceput sub forma inamicului, a călãului potențial, se 
poate înscrie conflictul araboisraelian. O repercusiune 
directă a acestei reprezentații maniheiste a lumii este 
aceea că face din arabi un grup monolitic, omogen, nutrind 
o ură implacabila contra statului evreu. Propaganda 
posturilor de radio din Cairo, Damasc şi Bagdad îi 
convinge si mai mult pe israelieni de justetea percepției 
lor. 

Cât despre populația autohtonă nonevreiască din 
Palestina, ea nu există cu adevărat. Sloganul lui Zangwill 
„O tara fără un popor pentru un popor fara tara”, tine loc 
de adevăr primar. Filosoful Martin Buber povesteşte că 
Max Nordau, auzind vorbindu-se pentru prima oară de 
existenta unei populații arabe în Palestina, a dat fuga să-l 
întâlnească pe Herzl şi a exclamat: „Nu stiam de acest 

lucru, dar, in cazul acesta, noi comitem o nedreptate!” La 
urma urmelor, miopia morală a evreilor fata de vecinii lor îi 
răpune. Sionismul voia binele: obţinerea despăgubirilor 
pentru suferinţele îndurate de evrei. Numai că bunele sale 
intenţii nu ţineau cont de drepturile palestinienilor. Fără 
îndoială, nu putea fi altfel. Naționalismul evreu nu putea să 
se constituie decât împotriva naţionalismului palestinian. 
Aceasta va fi tragedia conflictului: în acest spaţiu 
minuscul, mărginit de locurile simbolice ale unei Mări 
Moarte şi ale unui Zid al Plângerii, victoria unei mişcări de 
eliberare naţională semnifică excluderea celeilalte. Pe 
bună dreptate, Harkaby scria, în 1967: „Faptul că ţara la 
care jinduia sionismul era ocupată de un popor străin 
însemna o problemă pentru care sionismul nu putea 
propune soluții, aşadar a continuat vreme îndelungată să-i 
ducă povara’®. 

În plus, arabii s-au declarat întotdeauna contra 
planului de partaj al Naţiunilor Unite de la 29 noiembrie 
1947, care împărțea Palestina în două state, unul evreu si 
celălalt arab. Încă de la anunţarea, la 14 mai 1948, a 
întemeierii noului stat al Israelului, armatele arabe au 
purtat în zadar bătălii încrâncenate pentru a-l desfiinţa. 
Înfrânţi militar, arabii şi-au întărit, treptat, poziţiile în 
forurile internaţionale. La începutul anilor '60, votul 
combinat al ţărilor nonaliniate şi al ţărilor islamice a făcut 
imposibila aprobarea unei rezoluţii favorabile Israelului, la 
Adunarea Generală a Națiunilor Unite. Distanța 
demografică dintre statele arabe şi Israel nu conteneste să 
crească. Securitatea Israelului este un coşmar strategic şi 
reclamă, în plus, susţinerea a cel puţin unei Mari Puteri, 
pentru asigurarea de materiale de război. Odinioară, 
evreul se simţea un paria al oamenilor, acum Israelul a 
devenit evreul naţiunilor in fata acestei percepții 
neliniştite, prăpăstioase despre relaţiile dintre oameni, 
propaganda arabă, de-o violenţă uneori nemaipomenită, 
pare să dea dreptate israelienilor care păstrează limbajul 
fermitatii. Amenintarile cu moartea care se ridică din 


65 vezi Bibliografie: Les Temps Modernes,, p. 500. 


lumea araba intaresc populatia evreiasca in convingerea 
Sa: ori invinge, ori va fi trecuta prin sabie. Aceasta cruda 
realitate, rigidă, pe o perioadă prelungită, suscita si osifica 
o viziune despre lume cu atât mai imuabilă şi limitează 
posibilităţile de a întrevedea o rezolvare paşnică a 
conflictului. 


Înainte de Războiul de Şase Zile, percepţia asupra 
arabilor se poate, schematic, împărţi în patru curente: 


Buberismul (dupa Martin Buber) vizează o 
conciliere cu arabii. Filosoful de origine germana incearca, 
in timpul anilor petrecuti in Palestina si in Israel, sa 
apropie poporul evreu de poporul arab. Considerand ca 
iudaismul este o religie bazata pe inalte valori morale, 
sionismul nu poate comite în numele acesteia o nedreptate 
fără să-i plătească preţul. Israelul, crede el, trebuie să 
răscumpere actele imorale comise contra arabilor. Această 
viziune morală asupra conflictului dărâmă zidul de 
invizibilitate şi de indiferenţă care fusese ridicat împotriva 
arabilor din Palestina. 

Se propovaduieste calea concesiilor pentru a 
compensa nedreptatea la care au fost supuşi autohtonii 
nonevrei. 

„Când noi ne-am întors pe Pământul nostru, după 
mai multe sute de ani, ne-am purtat ca şi când ar fi fost 
lipsit de locuitori, nu, mai rău decât atât, ca şi când 
populația pe care am întâlnit-o aici nu ne interesa, ca şi 
cum n-ar fi trebuit s-o luăm în seamă..."5 Acest curent, cu 
foarte puţini adepţi, este în mod esenţial activ în 
universităţi, în unele reviste precum New Outlook, în 
Mapam (Partidul Socialist) şi în Rakah (Partidul 
Comunist). Unii le reproşează un complex de superioritate 
faţă de arabi, întrucât desconsideră strigătele lor de ură la 
rangul de  pălăvrăgeli fara noima şi demagogice, 
sacrificând cruzimea faptelor, adică dorinţa afişată a 
arabilor de a distruge Israelul, pentru aspiraţiile lor 

pacifiste. 


Weizmannismul (dupa numele lui Haim Weizmann, 
primul preşedinte israelian) este o abordare pragmatică a 
diferendului arabo-israelian. Acest conflict, constată 
susţinătorii acestei orientări, nu se sustrage regulilor 
generale ale relaţiilor internaţionale. Conflictul trebuie 
rezolvat printr-o căutare raţională de soluţii moderate. În 
rândurile guvernului lui Levi Eskhol, Abba Eban este 
personalitatea de frunte a acestui curent „conciliator”. De 
formaţie orientalista, ministrul israelian de Externe 
concepe un Orient Mijlociu pluralist, multinational, 
multicultural. El se ridica impotriva partizanilor absoluti ai 
fermitatii. „Idei ca «arabii nu înţeleg decât limbajul forței» 
sunt fundamental false, afirma el. Ca evrei, noi trebuie să 
fim sensibili la întreaga tipologie naţională, la orice 
tentativă de a conferi unui întreg popor o pecete negativă. 
Este de datoria noastră să educăm tineretul într-o 
atitudine de respect pentru aceasta recuzare şi pentru 
această cultură..."$ In acelaşi fel, Naum Goldmann, 
preşedintele Congresului Mondial al Evreilor, apreciază că 
„Israelul trebuie să înțeleagă că nu poate trăi veşnic ca un 
bastion fortificat în mijlocul unui ocean de mai multe 


milioane de arabi ostili’™. 


La polul opus buberismului se află bengurionismul. 

Pentru omul cu părul alb, unul dintre părinţii 
fondatori ai statului Israel, atitudinea fata de arabi 
porneşte de la axioma: noi, evreii, am fost persecutați timp 
de mii de ani, noi am reuşit să ne recăpătăm o parte din 
pământul nostru istoric. Însă, arabii, în loc de a ne primi ca 
pe nişte veri, au vrut să ne închidă într-un nou ghetou. 
După Hitler şi Eichmann, iată-i pe Nasser şi pe Shukeiri, 
care vor să ne distrugă. Arabii sunt incapabili să accepte o 
coexistenta pasnica, Israelul trebuie, aşadar, să le 
vorbească În limbajul forței. Văzând caracterul 

indestructibil al statului evreu, ei vor sfarsi prin a renunta 
la întreprinderea lor ucigasa si se vor inclina in fata 
realitatii. Acesta este curentul majoritar in anii ce preced 
Razboiul de Sase Zile. 


Tendinta nationalo-mistica - aceasta pozitie se 
fondează pe dreptul istoric care îi leagă pe evrei de 
pământul lui Israel. Această legătură este unică, după cum 
îi spune Domnul lui Avraam: „Pleacă din tara ta, din 
rudenia ta şi din casa tatălui tau şi vino în tara pe care i-o 
voi arăta” (Geneza, 12, 1). „Iti voi da tara Canaan, ca 
partea ta de moştenire”. Poporul evreu are drepturi asupra 
pământului Israelului. Nu un drept de proprietar, ca un 
contract care atribuie ţăranului posesia unei suprafeţe 
cultivabile, ci un drept care decurge dintr-o relaţie unică, 
dintr-o legătură spirituală între o ţară sfântă şi un popor, 
poporul său. 

Aceasta nu este dragoste pentru patria-mamă. Este 
transcendenta - spre acest spaţiu indicibil care îl 
contopeşte pentru totdeauna pe poporul evreu cu 
pământul lui Israel. 

Departe de acesta, nu există decât exilul, o formă 
amputată de viata, sentimentul de neîmplinire, de 
infirmitate, de atingere adusă integrităţii sale fizice şi 
spirituale. 

Succesul evreilor în colonizarea ţării, în a face din 
„deşertul său un Eden şi din stepa sa o grădină 
asemănătoare cu aceea a Domnului” (Isaia, 51, 3), a fost 
privit, chiar şi de către materialiştii convinşi, prin aura 
referintelor biblice. Zwi Werblowsky observa că „dacă 
pământul reinfloreşte, acesta nu este numai rezultatul unei 
strădanii eroice şi dezinteresate de a transforma mlastinile 
paludiene şi de a iriga deşertul, ci mai curând, potrivit 
misticii evreieşti tradiţionale, răspunsul Frumoasei din 
Pădurea Adormită către Prinţul care a venit, în sfârşit, s-o 
readucă la viata prin sărutul sãu”®. Reconstrucţia ţării 
este semnul unei relaţii anterioare, imemonale. Aceasta 

confirma legatura speciala, chiar daca nu o creeaza. De 
aici rezulta ca toata tara lui Israel trebuie sa-i revina 
poporului ales. 

Expansiunea teritoriala, viziunea grandioasa a unui 
Mare Israel, nu este decat implinirea fagaduintei divine. 

Cat despre arabi, nu le rămâne decât sa recunoască 
superioritatea drepturilor evreilor şi, în consecinţă, să 
renunţe la pământul lui Israel. Lumea islamică ocupă 
întinderi enorme, fără nicio măsură de comparaţie cu 
această ţară minusculă, atât de grăitoare pentru evrei. 
Este, probabil, nedrept pentru populaţia nonevreiască din 
Palestina, admit unii nationalisti, dar nedreptatea ar fi 
infinit mai gravă dacă evreii ar fi fost privaţi de această 
porţiune teritorială minimă pentru existenţă, de acest 
„miel al săracului”. 


Razvratirea 

Survin criza politica de la sfârşitul lunii mai si 
primele zile ale lunii iunie 1967. În revărsarea nestăpânită 
a propagandei arabe, israelienii văd profilându-se spectrul 
distrugerii lor. Ei compară pericolul cu tragedia întâmplată 
evreilor din Europa, douăzeci şi cinci de ani mai devreme. 

Arabii apar ca o reîncarnare a naziştilor, iar Nasser, 
carismaticul lor şef, acest tribun care predică mulţimii, ca 
un Hitler în culmea puterii. O menghină a morţii se 
strânge in jurul celor scapati din lagărele de concentrare şi 
un nou Auschwitz li se pregăteşte. Sentimentul de 
nesiguranţă este împărtăşit de întreaga populaţie 
israeliană. Acest coşmar strategic se traduce, în 
săptămânile care preced ostilitățile din iunie 1967, printr- 
un sentiment de extremă solitudine, care generează o 
aşteptare încordată. Abba Eban constată:  „Aruncând o 
privire in jurul meu, vedeam lumea împărțită în două 
tabere, una sperând să ne nimicească, iar cealaltă 
nemişcând niciun deget ca s-o împiedice”. 

Omul care ţine frânele apărării ţării afirmă că statul 
evreu, prin poziţia sa geostrategică, este un caz special în 
istoria relaţiilor interstatale: „Nu există niciun alt stat a 


cărui fiintare să fie ameninţată într-un mod atât de 
persistent de către vecinii săi [...] niciunul atât de 
vulnerabil în configuraţia frontierelor sale”. În plus, 
adaugă Moshe Dayan, „Israelul nu este integrat în nicio 
alianță, nici nu posedă vreo garantie, iar recursul la Carta 
Naţiunilor Unite este o protecţie nesigură..." În ceasurile 
sumbre ale începutului de iunie, singură, dar mai hotărâtă 
ca oricând, populaţia israeliană se pregăteşte să meargă în 
întâmpinarea destinului său. 

Atacul-surpriză de la 5 iunie este resimţit ca o 
eliberare. 

Angoasa imediată, până atunci palpabilă, a 
pericolului fizic s-a risipit înarmată cu o morală virtuoasă, 
cu sentimentul că acest război impus din exterior este de 
domeniul legitimei apărări, populaţia se întăreşte, isi 
înăspreşte atitudinea. Deoarece războiul este „drept”, 
gândesc mulţi israelieni, atunci şi cuceririle teritoriale sunt 
la fel. Hussein n-are decât să se supere dacă pierde 
Ierusalimul şi Cisiordania. El a vrut război, nu israelienii. 
Populaţia statului evreu realizează că a scăpat dintr-o 
groaznică primejdie. Ea se bucură de răgazul pe care i-l 
oferă victoria. 

După ani de-a rândul de criză economică, după ce a 
fost ameninţată cu nimicirea, ea simte că se poate relaxa, 
se poate abandona, în sfârşit, deliciilor consumatorismului, 
ale bunăstării materiale, ale creşterii economice. 

Îndată ce ostilitățile se încheie, un val de entuziasm 
se revarsă asupra opiniei publice unanime. Cauza este 
Ierusalimul. După nouăsprezece secole de exil, evreii 
redevin stăpâni pe Locurile Sfinte, pe Zidul Plângerii, pe 
ultimele vestigii ale Templului regelui Solomon. Chiar şi 
pentru laici, vechiul oraş Ierusalim n-a fost „ocupat” de 
către forţele israeliene, ci „eliberat”. Ierusalimul este 
inima tradiţiei mozaice, centrul culturii, al religiei, al 
naţiunii evreieşti. 

Timp de secole, credincioşii au psalmodiat: „Dacă te 

uit, o, lerusalime, sa mi se usuce mâna dreaptă, să mi se 
lipeas că limba de cerul gurii...” De fiecare Paşti, evreii se 
rugau să sărbătorească „la anul, la Ierusalim”. Până la 
Războiul de Şase Zile, Oraşul Sfânt nu era, în ochii 
israelienilor, decât o dorinţă abstractă. La 7 iunie 1967, 
paraşutiştii  „eliberează” oraşul încărcat de atâtea 
simboluri, israelienii nu îl vor mai ceda, ca în 1948, când a 
căzut în mâinile iordanienilor, în faţa bucuriei unui întreg 
popor, până şi guvernul se lasă furat de acelaşi sentiment 
Fără întârziere, el anexează Ierusalimul de Est reunind 
astfel partea arabă şi partea evreiască, făcând din Oraşul 
Sfânt capitala statului evreu. 


Două viziuni asupra Israelului 

Fapt este că ţara a cucerit un teritoriu de patru ori 
mai mare faţă de suprafaţa sa din dimineaţa de 5 iunie, 
locuit de sute de mii de palestinieni. Ce să facă din această 
formidabilă şi covârşitoare „pradă de război”? A sosit 
ceasul alegerii decisive: care ţară se doreşte? Statul între 
frontierele de la 1948 sau un Mare Israel (a cărui nouă 
suprafaţă este în continuare mult mai mică decât aceea a 
Elveţiei), care ar îndeplini „misiunea” primită de poporul 
din Cartea Sfântă? 

Două concepţii despre stat se înfruntă. Cei care vor 
un Israel democratic, laic, „modern”, al cărui prim obiectiv 
ar trebui să fie căutarea mijloacelor de a stabili pacea şi 
securitatea cu vecinii săi. Acest curent îi are adepţi pe 
„Tealişti”, regrupati în jurul Partidului Laburist, adică pe 
cei care pun faptele înaintea ideologiei. Impartindu-se, pe 
ansamblu, în porumbei şi şoimi, ei sunt pregătiţi, în 
diverse grade, să facă unele concesiuni teritoriale în 
schimbul păcii. Dar Partidul Laburist, emanatie directa din 
Mişcarea Sionistă, începe să se arate epuizat de anii de 
putere. Şi-a făcut pe deplin datoria. Mesianismul său a 
devenit realitate - Israelul există şi securitatea statului 
pare asigurată, însăşi reuşita sa îl determină să se 
concentreze mai mult asupra administrării cotidiene şi să 
nu postuleze o perspectivă de viitor. Cea mai mare parte a 


electoratului i-a pastrat in zadar fidelitatea, temele sale nu 
mai sunt la fel de mobilizatoare ca in trecut. Aceasta 
deziluzionare in privinta socialismului, aceasta impresie de 
ideologie goala inlesneste urcarea in forta a curentului 
mistic si nationalist. Razboiul din iunie da un suflu nou 
partizanilor Marelui Israel. Anexionistii doresc restabilirea 
integritatii patriei evreilor, asa cum a fost ea preconizata 
in Biblie. Ei sunt mai interesati de Cisiordania, de anticele 
Iudeea si Samaria, patria istorica a poporului evreu, decat 
de peninsula desertica Sinai. Nationalisti sau mistici, ei nu 
se recunosc in establishmentul laburist. Primii, adesea 
sefarzi, au impresia ca sunt o marfa neacceptata in 
societatea israeliana, modelata de catre ideologia si 
cadrele Europei Centrale. A doua categorie isi imagineaza 
un alt Israel, demn moştenitor al poporului din Cartea 
Sfânta, un Israel mai mare, mai credincios, desprins de 
contingenta relaţiilor internationale, urmându-şi destinul 
scris în Biblie. Ei oferă poporului israelian o nouă 
frontieră, un nou vis. Apărători inversunati ai Marelui 
Israel, ei consideră, împreună cu „Mişcarea pentru Ţara lui 
Israel” (Land of Israel Mouvement), că ţara lor este 
indivizibilă şi că niciun guvern nu are dreptul să pună sub 
semnul întrebării această unitate. 


Începând din septembrie 1967, reuniți în grupări de 
presiune, partizanii Marelui Israel îndeamnă guvernul să 
decreteze anexarea ludeei şi a Samariei, chiar şi a 
Sinaiului. Ei vor, de asemenea, să consolideze prezenţa 
israeliană în noile teritorii printr-o politică activă de 
Implantare de colonii de populare. După părerea lor, 
dezechilibrul demografic dintre evrei şi arabi va fi lesne de 
reglat - palestinienii vor emigra în masă. Cât despre 
ceilalţi, cei care vor rămâne pe loc, ei vor participa din plin 
la cooperarea cu Israelul. 

Războiul de Şase Zile exacerbează, aşadar, si 
„legitimizează” sentimentele  politico-religioase ale 
naţionaliştilor. Anexarea Ierusalimului, aceasta reinsusire 
„carnală” a oraşului vechi, netezeşte calea către o 


resuscitare a misticismului, o reafirmare evreiască, nu sub 
forma sionismului de până acum, ci sub forma unui 
nationalism rigid şi intransigent. Victoria însăşi este 
socotită o faptă aproape miraculoasă, ca o confirmare 
cvasidivină a dreptului la existenţă a Israelului. Victoria 
armatei evreieşti nu este doar consecinţa unei superioritati 
militare, ci totodată rodul unei superioritati morale. 
Concepţia naționalistă implica un orgoliu solid, care are 
drept efect deprecierea pe măsură a arabilor. Acesta 
îngroaşă tuşele pentru a scoate în evidenţă punctele slabe 
ale arabilor, lipsa lor de unitate, de reuşită economică, 
prăpastia dintre faptele şi vorbele lor. Aceşti nationalisti şi 
aceşti mistici simt deschisa înaintea lor calea împlinirii 
destinului poporului evreu. 

Aşadar, Războiul de Şase Zile nu-i aduce, nici pe de 
parte, pe israelieni să-şi definească natura legăturilor care 
unesc iudaismul de Israel. Stat teocratic sau nu? Având 
care graniţe? Ţara este împărţită - două viziuni ale de 
venirii Israelului se înfruntă, două lecturi antagoniste ale 
spaţiului se opun. Scrutinul electoral se desfăşoară de o 
aşa manieră încât împiedică obţinerea unui răspuns clar - 
toate partidele muncitoreşti au fost alese cu sprijinul 
voturilor partidelor religioase. Paradoxal, după ce a suferit 
atât din pricina refuzului arab, şansa statului evreu rezidă, 
probabil, tocmai în acest refuz - câtă vreme Cairo, Amman 
şi Damasc îi refuză dreptul la existentă Israelului, acesta 
se va putea camufla în buna regulă în spatele 
imperativelor de apărare naţională pentru a nu fi obligat să 
tranşeze asupra naturii înseşi a statului evreu şi asupra 
viitorului teritoriilor cucerite. Hegemonia „complexului de 
securitate” implică faptul că Israelul „nu va înapoia nicio 
palmă de loc”, atâta vreme cât tabăra arabă nu va fi 
recunoscut statul evreu. În aşteptare, această atitudine 
care conduce la o împietrire a poziţiilor înlesneşte jocul 
partizanilor Marelui Israel. Fiecare zi ce trece face 
restituirea teritoriilor către inamic mai dificil de conceput. 

Politica de populare care se pune în aplicare la 
Ierusalim si in Cisiordania modelează noul chip al 


Israelului. Arabii se revolta impotriva acestei politici de 
fapt implinit Pe ansamblu, Razboiul de Sase Zile n-a 
rezolvat nimic si sperantele de negociere par a fi, in mod 
hotarat, himerice. 


BILANT 

Orientul Mijlociu este, inca o data, la rascruce de 
drumuri: revolta palestiniana - intifada - care a izbucnit la 
20 de ani dupa Razboiul de Sase Zile, traseaza in filigran 
imaginea unei noi harti regionale. Cine ar fi putut 
prevedea aceasta rasturnare? Cine si-ar fi putut imagina 
ca pe ruinele unei insolente victorii, care salveaza statul 
evreu de la distrugerea iminenta, va rasari un popor care 
isi va revendica, la randul sau si cu o hotarare progresiva, 
setea sa de independenta? Cu siguranta, toate semnele se 
aflau acolo, dar rari au fost cei lucizi, care sa prevada 
apărând cu o asemenea vigoare identitatea palestiniană. 

Unii, scapati de angoasa exterminării, s-au 
abandonat euforiei victoriei, iar alţii, traumatizati de o 
înfrângere fără drept de apel, nu vedeau în exigenţele 
palestiniene decât o dorinţă pioasă şi îndepărtată. Chiar şi 
celebra Rezoluţie 242 a Naţiunilor Unite reducea problema 
palestiniană la o simplă afacere de „refugiaţi”. 

In aceasta rezidă, fără îndoială, o parte din drama 
Orientului Mijlociu. În această telescopic brutală dintre 
două popoare însemnate cu fierul roşu al istoriei, în aceste 
şase zile de iunie 1967, mulţumită cărora statul evreu, 
devenit putere regională şi în mod fals convins de 
invincibilitatea sa militară, se complace în mitul „ocupării 
blânde”, fără a-şi da seama că tocmai prezenţa soldaţilor 
este vectorul aspirațiilor nationale ale palestinienilor. 

Cum să nu înţelegi mândria israeliană şi umilinţa 
arabă, dar cum sa nu regreti şi intransigenta care decurge 
de aici? Cum să se treacă astfel sub tăcere 
responsabilitatile Marilor Puteri? Acestea care, din interes 
sau din stângăcie, au contribuit la explodarea butoiului cu 
pulbere din Orientul Mijlociu în dimineaţa de 5 iunie 1967, 
iar apoi n-au contenit să alimenteze militar protagonistele, 


cu scopul de a-si inainta pionii lor. Cum sa separi acest 
conflict de incredibila încărcătură emoţională care il 
anima? 

Odata cu a treia runda a conflictului arabo-israelian, 
confruntarea isi schimba axa - refuzul arab de a 
recunoaşte statul evreu este înlocuit de refuzul 
israelienilor de a recunoaşte dreptul la autodeterminare al 
palestinienilor. Această transformare a însăşi naturii 
conflictului este însoţită de o mutație profundă a 
mentalităților. Spectrului  colonialismului,  coşmarul 
arabului, i se opunea sindromul Auschwitz, traumatismul 
evreului. Războiul din iunie întrerupe acest joc al 
proiectiilor şi adversarul, care purta până atunci masca lui 
Satan, capătă realitate. 

Intre 5 iunie 1967 şi „revoluţia pietrelor” se scurg 
două zeci de ani. În acest răstimp, au loc nenumărate 
conflicte: războiul  iordaniano-palestinian din 1970, 
războiul arabo-israelian din 1973, războiul civil libano- 
palestinian, început în 1975 şi continuat si în prezent. 
Solitudinea Israelului a devenit mai apăsătoare. Rezoluţia 
pe care o adoptă, la 10 noiembrie 1975, Adunarea 
Generală a Naţiunilor Unite, asimilează „sionismul unei 
forme de rasism”. Este pentru prima oară când Organizaţia 
internaţională condamnă în astfel de termeni o mişcare de 
emancipare naţională - ulterior, criticile s-au îndreptat 
contra „ipocriziei” comunităţii naţiunilor. Acordurile de la 
Camp David cu Egiptul, din 1978, şi vizita preşedintelui 
Sadat la Ierusalim, care deschide calea unei „păci reci” 
între cele două ţări, nu constituie decât o rază de lumină în 
izolarea Israelului. 

În teritoriile ocupate, conducătorii statului evreu 
cred că o conjugare a dezvoltării economice şi a 
represiunii vor readuce la tăcere aspiraţiile naţionale 
palestiniene. Se înşală amarnic - de la Războiul de Şase 
Zile şi chiar şi mai înainte, împotriva acaparării iordaniene 
şi egiptene, forte difuze acționau deja pentru ca umilitii şi 
obiditii palestinieni din Cisiordania si din Gaza să-şi 
revendice viguros spaţiul în care se desfăşoară istoria lor. 


Propagând strigătul de revoltă, cristalizând, luna dupa 
lună, refuzul la ocupaţia israeliană, articulând pe acest 
sentiment de exasperare o mişcare din ce în ce mai bine 
organizata, Intifada, care începe în decembrie 1987, ridică 
iarăşi, în termeni noi şi dramatici, problema viitorului 
Palestinei în inima statului evreu. Acesta nu este doar un 
neînsemnat paradox - să vezi o revoltă de adolescenţi fiind 
mai eficace decât sute de atentate orbesti, conduse de 
profesionişti ai gherilei. Şi, fără îndoială, nu este doar o 
întâmplare dacă aceşti adolescenţi constituie prima 
generaţie născută după războiul din iunie 1967. Din 
educaţia pentru care se felicitau noii ocupanti, el au 
retinut numai ideile separatiste. Proclamand in cercul 
circumscris al unei violente masurate refuzul de a fi 
spoliati de pamantul lor, tinerii din Cisiordania si din Gaza 
au ravasit sistemele politice palestiniene si israeliene. Mai 
mult decât atât, ei au arătat chipul de nesters al 
sentimentului national. 

După unsprezece ani de permanente tulburări, 
răspunsul OEP a fost să se ascundă în spatele intifadei, 
pentru a explora opţiunile politice. La 15 noiembrie 1988, 
centrala palestiniană acceptă Rezoluţia 242 a Naţiunilor 
Unite de la 22 noiembrie 1967. După ani de-a rândul de 
nerealism politic, centrala palestiniană părăseşte vechiul 
său vis de „întoarcere la Jaffa” şi recunoaşte implicit 
Israelul, în frontiere în continuare instabile. Ulterior, 
Yasser Arătat proclamă, la Alger, crearea teoretica a unui 
stat palestinian. La 14 decembrie 1988, la Geneva, liderul 
OEP afirmă limpede „recunoaşterea dreptului Israelului de 
a trăi în pace şi securitate” şi „renunţarea în totalitate la 
terorism”. Concesiile OEP i-au satisfăcut pe americani, 
care încep „un dialog substantial” cu aceasta. Şeful 
centralei palestiniene nu mai apare ca un terorist însetat 
de sânge, dar ca un viitor şef de guvern cu care trebuie, de 
acum înainte, să se ducă tratative. Din toate părţile, cresc 
presiunile pentru ca Israelul să se angajeze pe calea 
negocierilor, numai că se vor ciocni de osificarea, dacă nu 
chiar scleroza provocată de anii de refuz arab şi de 


nerealism palestinian. Cei peste douazeci de ani de 
ocupatie a Cisiordaniei si a fasiei Gaza au creat un nou 
Israel, a carui restrangere, acum, nu s-ar putea concepe 
fara o sfasiere tragica. 

Represiunea violentă a Intifadei a spulberat capitalul 
de simpatie de care israelienii încă se mai bucurau. 
Încălcarea drepturilor omului, denuntata de către 
Comitetul Internaţional al Crucii Roşii şi arătată pe 
ecranele de televiziune, a izolat şi mai mult Israelul pe 
scena internaţională. Opinia publică occidentală nu mai 
recunoaşte fragilul stat evreu, care în iunie 1967 lupta 
pentru supravieţuire, încercuit de o puzderie de inamici 
care-i sărbătoreau deja moartea. În ochii lumii, David şi-a 
schimbat tabăra: el poartă acum keffieh-ul! tinerilor 
palestinieni mânioşi, care se ridică împotriva soldatimii 
israeliene. Zadarnic a încercat statul evreu să-şi convingă 
traditionalii săi prieteni ca era angajat într-o luptă vitală. 
Bătălia o data mediatizată fiind definitiv pierdută, 
responsabilii israelieni se bizuie, acum, pe o singură 
certitudine, pe care lumea întreagă le-o împărtăşeşte: 
posedând puterea pe care o conferă forţa militară, ei deţin, 
mai mult decât oricare altă partidă, cheia reglementarii 
paşnice a conflictului. 

Intifada a spulberat mitul „ocupaţiei blânde” si a 
demonstrat ca împotriva iredentismului palestinian, 
speranţa unei solutionari militare făcea parte din lumea 
iluziilor şi a „sacrificiului conştiinţei”. Aceasta a constrâns 
clasa politică israeliană să proiecteze noi opţiuni, până mai 
ieri încă respinse - în pofida intransigentei afişate de 
conducere, perspectiva unor contacte directe între OEP şi 
guvernul israelian nu mai este de domeniul tabuului 
absolut Această evoluţie este însoţită de o atmosferă de 
destindere internațională. Între Marile Puteri, era 
concilierii i-a luat, treptat, locul erei confruntării. În 
aceasta noua con figuratie, persistenta conflictului arabo- 
israelian tinde să devină un anacronism, un obstacol in 


71 Keffieh, acoperământ de cap traditional al beduinilor, alcătuit dintr-o 
bucată de pânză îndoită şi fixată pe cap cu ajutorul unui cor don. (N. tr.) 


construirea unei lumi care a intors deja fila Razboiului 
Rece. 

Potrivit lui Yasser Arafat, „independența viitorului 
stat palestinian nu se mai afla decat la o aruncatura de 
piatră”. Dar care stat? Cel care s-ar întinde pe „teritoriile 
ocupate”, adică pe o batistă de buzunar de 5 850 km? - pe 
o suprafaţă egală cu o sutime din teritoriul francez - ale 
cărei două provincii, Cisiordania şi Gaza ar fi, în plus, 
separate de o fâşie israeliană de 50 de kilometri? Pentru 
majoritatea israelienilor, perspectiva de a vedea aproape 2 
milioane de palestinieni adunaţi pe un teritoriu atât de 
îngust, a cărui singură bogăţie ar fi armata lor, ar echivala 
cu o ameninţare cu moartea. In afară de acestea, cei 
800.000 de arabi israelieni, care trăiesc anevoie cu dubla 
lor identitate, n-ar rămâne indiferenți la spectacolul unei 
confruntări armate între fratele lor palestinian şi statul 
sionist, care s-ar desfăşura în bătaia pustii lor. O 
Confederație iordano-palestiniana? Nici OEP, nici Regatul 
Haşemit nu sunt, în principiu, împotriva şi, din ce în ce mai 
mult, israelienii consideră şi ei că aceasta este singura 
opţiune politică viabilă. Ar mai trebui, după ei, ca guvernul 
israelian să primească mai întâi toate asigurările privind 
securitatea statului evreu, pentru a se decide să rişte în 
pariul păcii, şi fără să uite că Siria, care îşi revendică 
suveranitatea asupra Cisiordaniei, „provincia sa din sud”, 
ar încerca, foarte probabil, să împiedice acest proces 
politic. Mai rămâne spinoasa problemă a lerusalimului, 
simbolul însuşi al conflictului arabo-israelian. În care 
nimeni nu îşi imaginează ce compromis ar fi de natură să 
mulţumească împărţirea unui oraş purtând în sânul său o 
asemenea încărcătură emoţională. Internationalizarea 
Locurilor Sfinte ar fi, oare, suficientă pentru a răspunde 
aspirațiilor palestiniene fără a-i exaspera pe nationalistii 
evrei? După cum se vede, drumul către o reglementare 
paşnică a conflictului este presărat de capcane şi riscă în 
orice moment să devieze în violenţă. Extremiştii se vor 
strădui să facă să eşueze orice soluţie negociată. Cert este 
ca Intifada a demonstrat, într-o manieră ireversibilă, setea 


de independenta a unui intreg popor. Fructul amar al 
Razboiului de Sase Zile, revolta palestiniana va sti oare sa 
insufle israelienilor arta realismului si a compromisului? 


ANEXE 

Rezolutia 234 (7 Iunie 1967) 

Consiliul de Securitate. 

Luand nota ca, in pofida apelului sau catre guvernele 
interesate, prin care li se cerea, cu titlu de prima etapa, sa 
ia imediat toate măsurile în vederea unui armistitiu 
neîntârziat şi a unei încetări a tuturor activităţilor militare 
în Orientul Apropiat, activităţile militare continuă în zonă, 
îngrijorat de faptul că această continuare a activităţilor 
militare riscă să creeze o situaţie încă şi mai 
amenințătoare în această zonă. 

1. Cere guvernelor interesate, cu titlu de primă 
etapă, să înceteze focul şi toate activităţile militare la ora 
20 (timp universal), la 7 iunie 1967. 

2. Cere secretarului general să ofere Consiliului, 
prompt şi constant, informaţii despre evoluţia situaţiei. 


Rezoluţia 257 (14 iunie 1967) 

Consiliul de Securitate. 

Considerând urgentă necesitatea de a scuti populaţia 
civilă şi prizonierii de război din zona conflictului din 
Orientul Mijlociu de suferinţe suplimentare. 

Considerând ca drepturile omului esenţiale şi 
inalienabile trebuie respectate chiar si in vicisitudinile 
războiului. 

Considerând că părţile implicate în conflict trebuie să 
se conformeze tuturor obligaţiilor Convenţiei de la Geneva 
referitoare la tratamentul prizonierilor de război, din 12 
august 1949. 

1. Roagă guvernul israelian să asigure siguranţa şi 
securitatea locuitorilor zonelor în care operaţiunile 
militare au loc şi să înlesnească întoarcerea locuitorilor 
care au fugit din aceste zone la declanşarea ostilităţilor. 

2. Recomandă guvernelor interesate să respecte 


scrupulos principiile umanitare care determina 
tratamentul prizonierilor de razboi si protectia civililor pe 
timp de razboi, asa cum au fost ele enuntate in Conventia 
de la Geneva din 12 august 1949. 

3. Roaga secretarul general sa dea curs aplicarii 
efective a prezentei rezolutii si sa intocmeasca raportul 
catre Consiliul de Securitate. 

Lege adoptata de Knesset privind protectia Locurilor 
Sfinte (27 Iunie 1967) 

Locurile Sfinte vor fi protejate impotriva profanarii si 
impotriva oricarei alte agresiuni, ca si impotriva a tot ce va 
constitui un obstacol la libertatea de acces a membrilor din 
diferitele religii la locurile care le sunt sfinte sau de a rani 
sentimentele pe care aceste Locuri le inspira. 

2. a) Orice persoană care va profana sau agresa intr- 
o manieră oarecare un Loc Sfânt este pasibilă de pedeapsa 
cu închisoarea până la şapte ani. 

2. b) Orice persoană care va împiedica printr-o 
acţiune oarecare liberul acces al credincioşilor din 
diferitele religii la locurile care le sunt sfinte sau va leza 
sentimentele pe care aceste Locuri le inspira este pasibila 
de o pedeapsă cu închisoarea de cinci ani. 

3. Această lege nu contrazice nicio altă lege, ci i se 
adaugă. 

4. Ministrul Cultelor este însărcinat cu aplicarea 
acestei legi şi poate, după consultarea cu reprezentanţii 
religiilor respective sau la sugestia lor, şi aceasta în acord 
cu ministrul Justiţiei, să ia toate măsurile adiţionale 
referitoare la vreun aspect oarecare al acestei aplicări. 

5. Prezenta lege intră în vigoare la data adoptării 
sale de către Knesset. 

(Irene Errera-Hoechastetter, Le conflit israelo-arabe, 
PUF, 1974.) 


Rezolutia 255 adoptata de catre Adunarea 
Generala a natiunilor Unite (4 Iulie 1967) 

Anexarea Ierusalimului rezultă dintr-un vot al 
Knessetului de la 27 iunie, completat a doua zi printr-o 


decizie guvernamentala. 

Adunarea Generala. 

Profund îngrijorată de situaţia care există la 
Ierusalim, rezultată în urma măsurilor luate de către Israel 
pentru modificarea statutului oraşului. 

1. Consideră că aceste măsuri sunt nonvalide. 

2. Cere Israelului să revină asupra tuturor măsurilor 
deja luate şi să se abţină imediat de la orice acţiune care 
ar schimba statutul Ierusalimului. 

3. Roagă secretarul general să întocmească un raport 
către Adunarea Generală şi către Consiliul de Securitate 
despre situaţia şi despre aplicarea prezentei rezoluţii cel 
mai târziu la o săptămână de la adoptarea acesteia. 


Rezoluţia 242 adoptată la unanimitate de către 
Constitui de Securitate (22 noiembrie 1967) 

Consiliul de Securitate. 

Exprimând neliniştea pe care continuă să i-o cauzeze 
grava situaţie din Orientul Mijlociu. 

Subliniind inadmisibilitatea achiziţiei de teritorii prin 
război şi necesitatea de a conlucra în vederea unei păci 
drepte şi durabile, permiţând fiecărui stat din regiune să 
trăiască în deplină securitate. 

Subliniind, în afară de acestea, că toate statele 
membre, acceptând Carta Naţiunilor Unite, au contractat 
angajamentul de a acţiona conform articolului 2 din Cartă. 

1. Afirmă că îndeplinirea principiilor Cartei cere 
instaurarea unei păci juste şi durabile în Orientul Mijlociu, 
care va trebui să înţeleagă aplicarea celor două principii 
de mai jos: 

A. retragerea forţelor armate israeliene din/de pe 
teritoriile ocupate în timpul recentului conflict (with 
drawal of Israel armed forces from territories occupied in 
the recent conflict). 

B. Incetarea tuturor asertiunilor de beligeranta sau 
tuturor stărilor de  beligerantă şi respectul şi 
recunoaşterea suveranității, integrităţii teritoriale şi 
independenţei politice a fiecărui stat din regiune ca şi 


dreptul lor de a trai in pace in interiorul frontierelor sigure 
si recunoscute, la adapost de amenintari sau de acte de 
forta. 

2. Afirma, in plus, necesitatea a) de a garanta 
libertatea de navigatie pe caile maritime din apele 
internationale din regiune, b) de a realiza o corecta 
reglementare a problemei refugiatilor, c) de a garanta 
inviolabilitatea teritorială si independenţa politica a 
fiecarui stat din regiune, prin masuri cuprinzand crearea 
de zone demilitarizate. 

3. Roaga secretarul general de a desemna un 
reprezentant special, care sa mearga in Orientul Mijlociu 
cu scopul de a stabili si de a mentine raporturile cu statele 
interesate, in vederea favorizarii unui acord, si de a 
seconda eforturile care tind sa se ajunga la o reglementare 
pe cale pasnica si acceptata, in conformitate cu dispozitiile 
şi principiile prezentei rezoluţii. 

4. Roagă secretarul general de a prezenta Consiliului 
de Securitate cât mai repede cu putinţă un raport de 
activitate despre eforturile reprezentantului special. 


Rezoluţia adoptată la Conferinţa arabă de la 
Khartoum (1 septembrie 1967) 

1. Summitul reafirmă unitatea rangurilor arabe, 
unitatea de acţiune, ferma sa intenţie de a lichida 
sechelele agresiunii şi ataşamentul tuturor ţărilor la pactul 
de solidaritate adoptat în timpul celei de-a treia reuniuni 
ţinute la Cassablanca. 

2. Summitul hotărăşte să-şi înmulțească eforturile in 
vederea ştergerii urmelor de agresiune şi proclamă ca 
teritoriile ocupate sunt arabe şi că datoria de a le recupera 
revine tuturor (arilor arabe. 

3. Regii şi şefii de stat sunt de acord a-şi uni 
eforturile pe plan politic internaţional şi diplomatic cu 
scopul de a şterge urmele agresiunii şi de a obţine 
retragerea trupelor israeliene din teritoriile ocupate după 
5 iunie. Această dublă acţiune va fi întreprinsă pe baza 
principiilor acceptate de către toate statele arabe şi care 


sunt: nerecunoasterea Israelului, refuzul de a recunoaste 
acest stat si de a negocia cu el si reafirmarea drepturilor 
poporului palestinian asupra tarii sale. 

4. Conferinţa miniştrilor arabi ai Finanţelor, ai 
Economiei şi ai Petrolului a recomandat oprirea pompării 
de petrol ca armă de luptă. Dar Summitul, după ce a 
examinat problema, apreciază că pomparea de petrol 
poate fi utilizată ca armă, petrolul fiind o resursă 
susceptibilă de a reîntări economia ţărilor arabe care au 
suferit agresiunea şi de a le permite să reziste acestei 
încercări. 

De aceea Conferinţa decide reluarea pompării 
petrolului, armă care poate fi utilizată pentru realizarea 
obiective lor arabe. Ţările producătoare de petrol au ajutat 
efectiv statele care au suferit agresiunea să reziste 
consecinţelor acesteia. 

5. Participanții la Conferinţă aprobă proiectul 
prezentat de către Kuweit şi prevăzând instituirea unei 
case de dezvoltare economică şi socială arabă, conform 
recomandării făcute de Conferinţa de miniştri economici ai 
Bagdadului. 

6. Summitul insistă asupra necesităţii de a lua 
măsurile care să permită reîntărirea potenţialului militar, 
cu scopul de a face faţă necesităţilor momentului. 

7. Summitul decide să accelereze lichidarea bazelor 
străine din lumea arabă. 

Criza politică 
7 aprilie Raiduri de represalii ale aviației israeliene 


asupra periferiilor Damascului. Şase MIG-uri siriene sunt 
doborâte. 


13 mai Sovieticii informeaza Cairo si Damascul de 
faptul ca israelienii isi concentreaza trupe la frontiera 
Siriana. 

14 mai Unitati egiptene traverseaza Cairo si iau 
directia Sinai. 

16 mai Şeful  Statului-Major egiptean cere 
comandantului Forţelor de Urgenţă ale Naţiunilor Unite, 
generalul Rikhye, să evacueze Castile Albastre din 
tranşeele lor de la frontieră şi să le regrupeze la bazele lor 
din fâşia Gaza. 

16 mai Egiptul şi Siria îşi plasează forţele în stare de 
alertă, U Thant declara Consiliului de Securitate că a 
ordonat retrage rea FUNU şi că „situaţia este mai 
amenințătoare în Orientul Mijlociu decât a fost vreodată în 
perioada de după 1956”. Forţele israeliene sunt puse în 
stare de alertă. 

21 mai Forţele egiptene iau locul Căştilor Albastre la 
Sharm-el-Sheikh. 

22 mai Blocada in Stramtoarea Tiran pentru navele 
israeliene, ca şi pentru cele-care transportă material 
strategic cu destinaţia Israel Statele Unite declară ilegală 
blocada din Golful Akaba. 

23 mai Amenințarea intervenţiei sovietice. 

24 mai de Gaulle îi spune lui Abba Eban: „Fără 
război”. 

26 mai Nasser declară la Uniunea Internaţională a 
Muncitorilor Arabi: „Dacă Israelul comite indiferent ce act 
de agresiune împotriva Siriei sau a Egiptului, lupta contra 
acestei ţări va fi o luptă totală... şi obiectivul nostru 
fundamental va fi distrugerea statului Israel”. Johnson 
studiază proiectul unei coaliţii maritime multilaterale care 
să forţeze Strâmtoarea Tiran. 

30 mai Algeria şi Marocul hotărăsc să trimită for te 
militare în Orientul Mijlociu. Regele Hussein semnează cu 
Nasser, la Cairo, un acord de apărare reciprocă. În caz de 
conflict, armata iordaniană va trece sub comandament 
egiptean. Suveranul haşemit şi preşedintele OEP Shukeiri, 
se împacă. Levi Eskhol declară că închiderea Strâmtorii 


Tiran este un act de agresiune indreptat impotriva 
Israelului. 

1 iunie Formarea unui guvern de uniune nationala in 
Israel. Generalul Dayan preia functia de ministru al 
Apararii si Menahem Begin intra pentru prima oara in 
guvern (ministru fara portofoliu). 

2 iunie Statele Unite aduc la cunostinta Israelului ca 
nu urmaresc sa actioneze direct pentru a forta blocada. De 
Gaulle anunta un embargo asupra armamentului cu 
destinatia Orientul Mijlociu, dar care nu vizeaza, in 
realitate, decat statul evreu. 


Razboiul 

5 iunie Atac-surpriza ai aviatiei israeliene: 400 de 
avioane arabe distruse. Ofensiva israeliana impotriva 
egiptenilor in Sinai. Iordania deschide focul contra 
israelienilor. URSS condamnă „agresiunea israeliană” şi 
cere retragerea trupelor la frontierele statului evreu de la 
5 iunie dimineaţa. Statele Unite şi Marea Britanie îşi 
anunţă neutralitatea. 

6 Iunie Presiune a forţelor israeliene în Sinai. 
Membrii Consiliului de Securitate adoptă în unanimitate o 
rezoluţie cerând armistițiul. 

7 iunie Trupele israeliene cuceresc Sharm-el-Sheikh 
şi se apropie de Canalul Suez. 

Pe frontul iordanian, lerusalimul oraşul vechi cade în 
mâinile lor, la fel şi Cisiordania. Consiliul de Securitate 
adoptă o nouă rezoluţie pentru o imediată încetare a 
focului. URSS ameninţă să rupă relaţiile diplomatice cu 
Israelul. Egiptul, Siria, Irakul, Algeria, Yemenul şi Sudanul 
rup relaţiile diplomatice cu Statele Unite şi cu Marea 
Britanie. 

8 lunie Armata israeliană deţine controlul pe malul 
asiatic al Canalului Suez. Egiptul şi Siria accepta 
armistițiul. 

9 iunie Israelienii iau cu asalt Platoul Golan. Nasser 
demisionează, dar va reveni a doua zi asupra deciziei, la 
cererea poporului. 


10 iunie Sfarsitul ostilitatilor pe frontul sirian si 
sfarsitul razboiului. Ruperea relatiilor diplomatice dintre 
Israel si Uniunea Sovietică, urmată şi de alte tari 
comuniste. 


După război 

15 iunie Franţa anunţă că nu va recunoaşte nicio 
modificare a statu-guo-ului teritorial, impusă prin forţa 
armelor. 

28 iunie Parlamentul israelian votează anexarea 
Ierusalimului de Est şi garantează protecţia şi liberul acces 
la Locurile Sfinte. 

28 Iunie Condamnarea de către Statele Unite, 
Franţa, Uniunea Sovietică şi ţările arabe a anexării 
unilaterale a oraşului vechi Ierusalim. 

1 septembrie Conferinţa de la Khartoum, devenită 
faimoasă prin cei trei „NU” (NU recunoaşterii, negocierii 
şi păcii cu Israelul). Absenta Siriei. 

22 noiembrie Adoptarea de către Consiliul de 
Securitate a Rezolutiei 242, acceptate de către Israel, 
Egipt şi Iordania, refuzată de către Siria şi OEP 

THE UNITED NATIONS 
PARTITION PLAN, 1947 


On 29 November 1947 the General 
Assembly of the United Nations voted to 
set up both a Jewish and an Arab 

State, and fixed their borders. TheJewish 
State was to be three segments, and was 
to exclude Jaffa (to become an Arab 


enclave) and Jerusalem (to be an 
International Zone). The Jews accepted 
Statehood. The Arabs not only rejected 
it, but at once attacked Jewish settle- 
ments in every part of Palestine 

Figura - Planul de impartire al ONU, 1947 


THE ARAB REFUGEES, 1948 


$2838 Main areas from which Arabs 
fled, April- December 1948 

000 United Nations estimate of the 
number of refugees reaching 
new areas 


The United Nations Partition Plan envisaged an 
Arab as well as a Jewish State. Most Arab refugees 
fled to the areas of the potential Arab State 

But one of these areas, the Gaza Strip, was occupied 
by Egypt in 1948. Another, the West Bank, was 
occupied by Transjordan in 1948, and annexedin 1950 

The United Nations estimated that over 
725,000 Arabs fled from Palestine between 
April and December 1948. The Israelis estimat- 
ed that between 550,000 and 600,000 Arabs 
tied. Many Arabs were encouraged to leave by 


their own political leaders, who promised them 
that they would soon be able to return to their 
homes, once Israel had been destroyed. But 
over 160,000 Arabs either remained in Israel 
or returned to their homes in Israel during 1949 


Figura - Distributia refugiatilor arabi, 1948 

A total of 1,186,000 Arabs were living on the West Bank (721,700) and in the Gaza Strip 
(464,300) in 1982 The number of israeli settlers was approximately 20,000. According to 
Israel: Government plans. it was hoped to raise this figure to 100,000 by the end of the decade, 
but the main Israeli Opposition parties were opposed to any such expansion, and many of the 
new settlements shown on the Judaea and Samaria maps had as few as 26 families in July 1983. 


Figura - Imagini comparative ale regiunii West Bank 

January 1990 to June 1991 
330.000 Soviet Union 
20.200 Ethiopia (including 14.194 
in a 22-hour airlift) 

2.441 Argentina 

1,878 United States 

1,426 Romania 

1,183 France 

1,085 Bulgaria 

662 Britain 

376 Hungary 
317 Albania (most of Albania's 
301 Brazil Jews) 
230 Canada 
155 Peru (Peruvian Indian 


the end of 1991, a total of 2,158,408 were Dimona 
Jows who had immigrated since 1948. Of . 1271 
these, 180,000 had arnved from the Soviet 24.800 
Union between 1968 and 1989. and a further 
330,000 in 1990 and 1991: a tota! Russian 
immigration of more than hall a milion. 

Figura - Distributia emigrantilor evrei, 1989 - 1991 


"ENCLAVES FOR PEACE”, THE BAILEY MAP, 1 FEBRUARY 1993 ___ 

Figura - Harta Bailey a Enclavelor păcii, 1993 

(80% of Hebron) 
KÈ} Jerusalem since 1967 


Wet 
Figura - Acordul israeliano-palestian interimar de la 
Oslo, 1995 


| |m January 2001, they 


With he end of Clinton's 


_ | government 
_ | Sharon as Israali Prme Minister, 
„ Lines tales were not renewed. 

ST i tate 
AS DISCUSSED AT CAMP DAVID, TABA AND STOCKHOLM: 


‘wa, The (Green Line, Israels border bom 1949 to 1967. to be the border of the 
~ Pulestrian Seite, wiih Simal modticaton 


Groups of Isract satbomerts beyond the Geeen Line which iome wahed 
10 retan 


oP turmei sememores to be removed 
pea 


K 


Three electronic Sstening posts to be ostabished by israe in the Jordan vabey 


Desert areas in pre- 1967 israc! Nai Israci was prepared to iransio to he 
Paiestruan Sale 10 compensate tor me sethemerts retened 


F 


OI Jousaom to ba diced on the basis of n James and Arab maker 


‘Sate Transit one botaten Gara and me Wost Bark, posetty encer 
Pnimatruan sovereignty 


